title: ลิงซิลเวอร์สปริงส์

text: สถาบันสุขภาพแห่งชาติ (สหรัฐ) (NIH) ซึ่งได้ให้เงินสนับสนุนงานวิจัยของทับ ได้ระงับเงินทุนอุดหนุนการวิจัยจำนวน 115,000 เหรียญสหรัฐของเขา สถาบันได้ริเริ่มการสืบสวนด้วยตัวเอง และส่งสำนักงานการป้องกันความเสี่ยงงานวิจัย (Office for the Protection from Research Risks - OPRR) เพื่อไปประเมินห้องทดลองของทับ โดย OPRR พบว่าการดูแลสัตว์ของห้องทดลองไม่ผ่านเกณฑ์ และสรุปว่าห้องทดลองไม่ถูกสุขอนามัยอย่างมาก การสืบสวนโดย OPRR ทำให้ NIH ได้ตัดสินใจถอนเงินสนับสนุนที่เหลือสำหรับการทดลอง จำนวนกว่า 200,000 เหรียญสหรัฐ เพราะมีการละเมิดข้อบังคับในการดูแลสัตว์ วิลเลียม รับ และ โจ ฮีลด์ ซึ่งเป็นเจ้าหน้าที่จาก NIH เขียนใน"จดหมายข่าว ประสาทวิทยาศาสตร์ "ในเดือนเมษายน พ.ศ. 2526 ว่าลิงซึ่งถูกตัดเส้นประสาทรับความรู้สึกตั้งแต่เดือนพฤษภาคม พ.ศ. 2524 และเคยผ่านการผ่าตัดแบบเดียวกันมาก่อน ไม่ได้มีแผลอย่างลิงทั้งห้าตัวในห้องทดลองของทับ "บนฐานของข้อสังเกตเหล่านี้" พวกเขาเขียนว่า "ดูเหมือนว่ากระดูกที่หัก บาดแผลที่ฉีกขาด บาดแผลที่ถูกเจาะ การช้ำ และรอยขีดข่วน รวมไปถึงการติดเชื้อ อาการอักเสบทั้งแบบฉับพลันและแบบเรื้อรัง และการตายเฉพาะส่วน นั้นไม่ใช่ผลที่หลีกเลี่ยงไม่ได้ของการตัดเส้นประสาทรับความรู้สึก" หลังการอุทธรณ์ เมื่อพ.ศ. 2550 ดอยดจ์เขียนว่า สมาคมผู้เชี่ยวชาญจำนวน 67 สมาคมได้แสดงตัวในนามของทับ และ NIH ได้กลับผลตัดสินที่จะไม่สนับสนุนงานวิจัยของเขา


title: ลิงซิลเวอร์สปริงส์

text: อ้างอิงจากปีเตอร์ คาร์ลสัน ในการพิจารณาคดีครั้งแรกเมื่อเดือนตุลาคม พ.ศ. 2524 ทุกแง่มุมของคดีถูกพิพาทโดยผู้เชี่ยวชาญจากทั้งสองฝ่าย ฝ่ายผู้ยื่นฟ้องบอกว่าห้องทดลองของทับนั้นสกปรกและไม่ถูกสุขอนามัย โดยได้รับการสนับสนุนจากรายงานการตรวจตราของรัฐและพยาน ทางฝ่ายทับผู้เป็นจำเลยกล่าวว่าห้องทดลองไม่ได้สกปรกไปกว่าห้องทดลองอื่น ๆ โดยมีรายงานการตรวจตราจากรัฐและพยานสนับสนุนเช่นกัน สัตวแพทย์จากฝ่ายผู้ยื่นฟ้องกล่าวว่าการที่ทับไม่ยอมพันแผลให้เหล่าลิงนั้นเป็นอันตรายต่อสุขภาพของพวกมัน ขณะที่สัตวแพทย์จากฝ่ายจำเลย ซึ่งในจำนวนนี้มีสองคนที่เคยทำงานกับลิงที่ถูกตัดเส้นประสาทมาก่อนกล่าวว่าการใช้ผ้าพันแผลจะทำให้ลิงโจมตีแขนหรือขานั้น คาร์ลสันเขียนว่าฝ่ายผู้ยื่นฟ้องได้แสดงภาพถ่ายจำนวน 70 ภาพของสภาพที่สกปรกและลิงที่บาดเจ็บ ในขณะที่นักวิจัยซึ่งเคยทำงานในห้องทดลองยืนยันว่าพวกเขาไม่เคยเห็นห้องทดลองในสภาพนั้นมาก่อน ผู้พิพากษาตัดสินว่าทับมีความผิดใน 6 ข้อหาเกี่ยวกับการทารุณกรรมสัตว์และการเพิกเฉยต่อการรักษาสัตว์ต่อลิงจำนวนหกตัว  และตัดสินให้พ้นโทษจากอีก 11 ข้อหา เขาถูกปรับเงินเป็นจำนวน 3,000 เหรียญสหรัฐ ในขณะที่ผู้ช่วยในห้องทดลอง จอห์น คันซ์ นั้นพ้นโทษทั้ง 17 ข้อหา


title: ลิงซิลเวอร์สปริงส์

text: ทับได้เข้ารับการพิจารณาคดีครั้งที่สองในเดือนมิถุนายน พ.ศ. 2525 หลังผ่านไปสามสัปดาห์ คณะลูกขุนตัดสินให้เค้าพ้นจากห้าข้อขา และถอนฟ้องข้อหาที่หกเกี่ยวกับการที่ลิงตัวหนึ่งต้องถูกตัดแขนที่ถูกตัดเส้นประสาทเนื่องจากแผลที่รุกราม ทับถูกปรับเป็นจำนวนเงิน 500 เหรียญสหรัฐ โดยข้อกล่าวหาที่หกนั้นถูกยกฟ้องเมื่อศาลเห็นว่ากฎหมายเกี่ยวกับการทารุณกรรมสัตว์ของรัฐแมรีแลนด์นั้นไม่สามารถนำไปใช้กับห้องทดลองซึ่งได้รับทุนจากรัฐบาลกลางได้


title: ลิงซิลเวอร์สปริงส์

text: หลังเหล่าลิงถูกส่งกลับไปอยู่ใต้การปกครองของทับ พวกมันได้ถูกย้ายไปอยู่ในสถานที่ของ NIH จากนั้นได้ถูกย้ายไปที่ ศูนย์วิจัยไพรเมตท้องถิ่นทูเลนในเมืองโควิงตัน รัฐลุยเซียนา ซึ่งยังคงอยู่ภายใต้ความดูแลของ NIH สถานที่คุ้มภัยไพรเมตสองที่ได้เสนอรับดูแลเหล่าลิง ทว่า NIH ได้ปฏิเสธที่จะปล่อยตัวพวกมัน


title: ลิงซิลเวอร์สปริงส์

text: ต่อมาพวกมันถูกย้ายโดย NIH ไปยัง สถาบันเดลต้าไพรเมต ในเดือนมิถุนายน พ.ศ. 2529 โดยนักเคลื่อนไหวด้านสิทธิสัตว์ที่เคยเข้าเยี่ยมและเล่นกับเหล่าลิงบอกว่าพวกเขาไม่ได้รับอนุญาตให้เข้าเยี่ยมพวกมันได้อีกต่อไป  ในพ.ศ. 2530 ผู้คุมลิงทั้ง 14 ตัวที่เหลือแนะนำว่าให้ทำการการุณยฆาตลิง 8 ตัวจากจำนวนนั้น เพราะว่าพวกมันไม่มีหวังที่จะถูกขัดเกลาทางสังคมได้อีกครั้ง ทว่าคดีความจากการฟ้องร้องโดยพีตาและกลุ่มอื่น ๆ ได้เข้าขัดการการุณยฆาต หลังศาลปฏิเสธที่จะมอบอำนาจการปกครองต่อเหล่าลิงให้กับพีตา ลิงสองตัวถูก NIH เก็บไว้ ณ สถาบันไพรเมตของมหาวิทยาลัยทูเลน และถูกการุณยฆาตในเวลาต่อมา


title: ลิงซิลเวอร์สปริงส์

text: สถาบันสุขภาพแห่งชาติกล่าวไว้ในพ.ศ. 2530 ว่าเหล่าลิงจะไม่ถูกใช้ในการทดลองเชิงรุกรามอีกต่อไป ทว่าความจริงแล้วพวกมันยังถูกทดลองต่อในพ.ศ. 2543 NIH ได้เปิดเผยการทดลองขณะสู้ในคดีความเพื่ออำนาจการดูแลสัตว์ในพ.ศ. 2532 โดยเสนอว่าจะวางยาสลบในทุกขั้นตอน และปิดท้ายด้วยการการุณยฆาต หลังจากนั้นเนื้อเยื่อจะถูกนำมาศึกษาต่อ ศาลอนุญาตให้กลุ่มนักวิจัยจาก NIH ทำการทดลองครั้งสุดท้ายในวันที่ 14 มกราคม พ.ศ. 2533 โดยใช้หนึ่งในลิงซึ่งมีอาการป่วย ภายใต้ฤทธิ์ยาสลบอิเล็กโทรดถูกนำไปวางในสมองเพื่อบันทึกค่าจำนวนนับร้อย "จดหมายข่าว ประสาทวิทยาศาสตร์" กล่าวว่าการวัดครั้งนี้แสดงถึง "การเรียงตัวใหม่ของคอร์เทกซ์รับความรู้สึกในแบบที่ไม่เคยเห็นที่ไหนมาก่อน พื้นที่ขนาด 8-10 มม ซึ่งปกติทำหน้าที่รับข้อมูลจากมือนั้นถูกพบว่าเต็มไปด้วยข้อมูลจากใบหน้า" เหล่าลิงที่เหลือถูกทำการวิจัยการวาดแผนที่สมองเมื่อวันที่ 6 กรกฎาคม พ.ศ. 2533 ซึ่งคือสามวันหลังคำร้องขออำนาจปกครองของปีพีตาถูกปฏิเสธ ต่อมาเหล่าลิงจึงถูกการุณยฆาต


title: เอเลฟันท์

text: แพนเซอร์ยืดเกอร์ ไทเกอร์ (พี) () หรือที่เรียกว่า เอเลฟันท์ ( ความหมาย "เจ้าช้าง") เป็นรถถังพิฆาตหนักถูกใช้งานโดยกองทัพเวร์มัคท์แห่งเยอรมันในฐานะแพนเซอร์ยืดเกอร์ (Panzerjäger) หรือปืนต่อสู้รถถังแบบเคลื่อนที่ในช่วงสงครามโลกครั้งที่สอง


title: หนังสือเดินทางชนิดอ่านด้วยเครื่องได้

text: หนังสือเดินทางชนิดอ่านด้วยเครื่องได้ () เป็นหนังสือเดินทางที่มีการพิมพ์แถบข้อมูลสรุปเกี่ยวกับตัวผู้ถือ เลขที่เอกสาร วันที่หมดอายุ สัญชาติ วันเกิด และรายละเอียดอื่นตามที่รัฐผู้ออกจะกำหนดไว้ มาตรฐานของหนังสือเดินทาง วิธีการพิมพ์ คุณสมบัติความปลอดภัยภาคบังคับ ตลอดจนข้อบังคับอื่นระบุไว้ในเอกสารหมายเลข 9303 ขององค์กรการบินพลเรือนระหว่างประเทศ ตอนที่ 3 และ 4 รวมถึงมาตรฐาน ISO/IEC 7501-1:2008 ทั้งนี้ เพื่อให้การนำเข้าข้่อมูลเกี่ยวกับผู้เดินทางทำได้สะดวกรวดเร็วขึ้น ตรวจสอบบุคคลห้ามเข้าเมืองและบุคคลผู้มีหมายจับหรือหมายเรียกได้สะดวก การอ่านแถบข้อมูลกระทำได้ด้วยตาเปล่าหรือจะใช้เครื่องอ่านได้ทั้งสองวิธี ในประเทศไทย หนังสือเดินทางชนิดนี้เริ่มใช้มาตั้งแต่ พ.ศ. 2536 โดยให้โรงพิมพ์จันวาณิชย์เป็นผู้ดำเนินการมาจนถึงปัจจุบัน โดยก่อนปี พ.ศ. 2545 หนังสือเดินทางยังเป็นแบบธรรมดาแต่มีแถบสรุปข้อมูลสำหรับอ่านด้วยตาและเครื่อง แต่หลังจากนั้นมีการฝังชิปบันทึกข้อมูลลายนิ้วมือและข้อมูลพื้นฐานไว้ท้ายเล่ม


title: หนังสือเดินทางชนิดอ่านด้วยเครื่องได้

text: นอกเหนือจากหนังสือเดินทางแล้ว มาตรฐานนี้ยังใช้ได้กับเอกสารเดินทางอย่างอื่น อาทิ ตรวจลงตรา (หรือใบอนุญาตเข้าเมือง) ใบสำคัญถิ่นที่อยู่ (หรือใบอนุญาตให้พำนัก) บัตรเดินทาง ตามที่รัฐผู้ออกเห็นสมควรและทำเป็นระเบียบไว้ ข้อเสียของหนังสือเดินทางชนิดอ่านด้วยเครื่องได้คือ ไม่สามารถบรรจุข้อมูลได้มากเท่าบาร์โค้ดชนิดพิเศษ เช่น คิวอาร์โค้ด PDF417 ชื่อบุคคลที่ยาวเกินกำหนดจะต้องถูกตัด ย่อ หรือแสดงเฉพาะชื่อตัว เลขประจำตัวประชาชนที่ยาวเกินสัดส่วน (เช่น เลขประจำตัวประชาชนจีน ซึ่งมี 18 หลัก) มักจะไม่แสดงในแถบนี้


title: หนังสือเดินทางชนิดอ่านด้วยเครื่องได้

text: หนังสือเดินทางเป็นเอกสารที่รัฐหรือองค์กรผู้ออกจัดทำขึ้นไว้เป็นสำคัญประจำตัวผู้เดินทางเข้ารัฐอื่น ตามเอกสารหมายเลข 9303 ตอนที่ 3 กำหนดไว้ว่า หนังสือเดินทางมีขนาดยาว 125 มิลลิเมตร และกว้าง 88 มิลลิเมตร รัศมีมุมขอบ 3.18 ± 0.30 มิลลิเมตร ประกอบด้วยหน้าข้อมูลผู้ถือ ตอนล่างดว้าง 23.2 มิลลิเมตร เป็นแถบสรุปข้อมูลผู้ถือ ประกอบด้วยข้อความสองแถว แถวละ 44 ตัวอักษร ดังนี้


title: หนังสือเดินทางชนิดอ่านด้วยเครื่องได้

text: ตอนบน ประกอบด้วยข้อมูลตามความจำเป็น ได้แก่


title: หนังสือเดินทางชนิดอ่านด้วยเครื่องได้

text:
ในการนี้รัฐผู้ออกอาจเพิ่มรายละเอียดเกินกว่าที่ระบุไว้นี้ได้ เช่น เลขประจำตัวประชาชน ส่วนสูง สีดวงตา ที่อยู่ สถานที่เกิด ฯลฯ แต่ไม่จำเป็น
นอกเหนือจากที่กำหนดใน ISO 3166-1 แล้ว ผู้ออกหนังสือเดินทางอาจจะเลือกใช้อักษรย่ออื่นแทนตนได้ตามความเหมาะสม เช่น


title: หนังสือเดินทางชนิดอ่านด้วยเครื่องได้

text:
นอกจากนี้ยังมีอักษรย่อที่ยังไม่เป็นที่ยอมรับแพร่หลายในนานาประเทศ ดังนี้
มาตรฐานตามเอกสารหมายเลข 9303 ยังครอบคลุมถึงตรวจลงตราหรือใบอนุญาตเข้าเมืองอีกด้วย โดยแผ่นปะหรือสติ๊กเกอร์ตรวจลงตราตามนัยแห่งเอกสารนี้ มี 2 ประเภท คือขนาดใหญ่ และขนาดย่อม


title: หนังสือเดินทางชนิดอ่านด้วยเครื่องได้

text: แผ่นปะตรวจลงตราขนาดใหญ่มีขนาดกว้างได้ตั้งแต่ 79 - 81 มิลลิเมตร และยาวได้ตั้งแต่ 119 - 121 มิลลิเมตร ส่วนแผ่นปะตรวจลงตราขนาดย่อมมีขนาดกว้างได้ตั้งแต่ 73 - 75 มิลลิเมตร และยาวได้ตั้งแต่ 104 - 106 มิลลิเมตร ประเทศส่วนใหญ่นิยมใช้แผ่นปะขนาดย่อมเนื่องจากสามารถประทับตราและลงนามผู้รับผิดชอบกำกับได้


title: หนังสือเดินทางชนิดอ่านด้วยเครื่องได้

text: ตอนบนของแผ่นปะ ต้องประกอบด้วย ชื่อประเทศผู้ออก ประเภท วันเริ่มใช้ วันหมดอายุ จำนวนการเข้าประเทศ สถานที่ออก รูปถ่ายของผู้ถือ (ถ้าไม่มีรูปให้พิมพ์ตราทดแทน) และอาจจัดให้มีลายมือชื่อผู้มีอำนาจลงนาม และ/หรือตราประทับกำกับ


title: หนังสือเดินทางชนิดอ่านด้วยเครื่องได้

text: ตอนล่างของแผ่นปะตรวจลงตราขนาดใหญ่มีแถบอักขระ 44 ตัว จำนวน 2 แถว เช่นเดียวกับหนังสือเดินทาง ส่วนแผ่นปะขนาดย่อมลดจำนวนอักขระเหลือ 36 ตัว คำอธิบายอักขระแต่ละตัวในแต่ละแถวสำหรับแผ่นปะตรวจลงตรามีดังนี้


title: หนังสือเดินทางชนิดอ่านด้วยเครื่องได้

text: แถวบน เช่นเดียวกับหนังสือเดินทาง แต่เปลี่ยนอักษรตัวแรกจาก 'P' เป็น 'V' (visa) ตามด้วยอักษรอีกหนึ่งตัวระบุชนิดของตรวจลงตรา ตามด้วยอักษรย่อประเทศผู้ออกเอกสาร และตามด้วยชื่อแบบเดียวกับหนังสือเดินทาง ถ้าเกินกว่า 44 หรือ 36 ตัวอักษรแล้วแต่ขนาด ให้ตัดส่วนที่เกินออก ถ้าไม่ถึงให้เติม 'แอสกีของตัวอักษรนั้น ๆ ลบด้วย 55 ได้เป็นค่าประจำ ถ้าไม่เป็นคงเป็นตัวเลขตามเดิมไว้ จากนั้นนับจากซ้ายไปขวา นำเลข 7 คูณหลักแรก 3 คูณหลักที่สอง หลักที่สามคงไว้ตามเดิม จากนั้นจึงทำซ้ำเช่นนี้กับหลักที่สี่วนไปจนครบถ้วน ได้เท่าใดบวกเข้าด้วยกัน แล้วเอา 10 หาร เศษ (หรือเลขหลักหน่วย) เท่าใดเป็นรหัสตรวจสอบ


title: หนังสือเดินทางชนิดอ่านด้วยเครื่องได้

text: ตัวอย่างต่อไปนี้แสดงให้เห็นถึงการจัดทำและตรวจสอบแถบข้อมูลอ่านด้วยเครื่องได้ในหนังสือเดินทาง ชื่อบุคคลและข้อมูลทั้งหมดถือเป็นการสมมติขึ้นให้เกิดความเข้าใจเท่านั้น


title: หนังสือเดินทางชนิดอ่านด้วยเครื่องได้

text:
นางขยัน ประหยัดทรัพย์ (KHAYAN PRAYADSAP) ใช้ชื่อปกติไม่ยาวเกินไปและไม่มีอักษรพิเศษ จะมีข้อความระบุในแถวแรกดังนี้
codice_1


title: หนังสือเดินทางชนิดอ่านด้วยเครื่องได้

text:
นางสาวขาวใสเสถียร ภาคเพียรการงาน บริการเป็นเลิศ (KHAOSAISATHIAN PIANMANKANNGAN BORIKANPENLERT) ใช้ชื่อที่ยาวกว่าปกติ จะมีข้อความระบุในแถวแรกดังนี้
codice_2


title: หนังสือเดินทางชนิดอ่านด้วยเครื่องได้

text:
เนื่องจากชื่อกลางถูกตัด บ่อยครั้งผู้ออกอาจพิจารณาย่อชื่อกลางลงเสียเหลืออักษรตัวต้น (middle initials)
codice_3


title: หนังสือเดินทางชนิดอ่านด้วยเครื่องได้

text:
ด้วยเหตุนี้ บรรดาคนชาติที่มีชื่อยาว เช่นซาอุดีอาระเบีย มักจะมีบาร์โค้ดสองมิติพิมพ์ไว้ในหน้าข้อมูลส่วนบุคคลเพื่อรองรับชื่อที่ยาวด้วย
นายรักเรียน รักชาติไทย (RAK-RIAN RAKCHARTTHAI) สัญชาติไทย เกิดวันที่ 28 กุมภาพันธ์ พ.ศ. 2522 หรือ ค.ศ. 1979 ขอหนังสือเดินทางไทยประเภทธรรมดา 'Pยัติภังค์สำหรับแยกคำ หรือช่องว่าง จะเปลี่ยนเป็นวงเล็บแหลมชี้ซ้าย และถ้ารวมประเภทเอกสารและรหัสประเทศผู้ออกเข้าด้วยกันแล้ว ไม่ถึง 44 ตัวอักษร ให้ตัดอักษรข้างท้ายออก แต่ในกรณีนี้ไม่ถึง จึงต้องเติม '


title: บัตรประจำตัวประชาชนจีน

text: บัตรประจำตัวประชาชน (, , คำอ่าน: จฺวีหมินเซินเพิ่นเจิ้ง แปลตรงตัวว่าบัตรประจำตัวผู้พักอาศัย) ของสาธารณรัฐประชาชนจีน เป็นเอกสารที่ออกให้แก่ประชาชนชาวจีนอายุ 16 ปีขึ้นไป โดยกระทรวงตำรวจ (ที่สถานีตำรวจ) สำหรับถือติดตัวแสดงว่าเป็นคนจีน เริ่มใช้เมื่อวันที่ 6 เมษายน พ.ศ. 2527 ตามนัยแห่งรัฐกำหนดว่าด้วยบัตรประจำตัวประชาชนแห่งสาธารณรัฐประชาชนจีน (中华人民共和国居民身份证试行条例) ในปีต่อมา รัฐกำหนดดังกล่าวยกฐานะเป็น ซึ่งบังคับใช้สืบมาจนถึงวันที่ 1 มิถุนายน พ.ศ. 2546 จึงได้ปรับปรุงกฎหมายให้เจ้าพนักงานตำรวจ เจ้าพนักงานทหาร และบุคคลอายุต่ำกว่า 16 ปี มีสิทธิ์ทำบัตรได้


title: บัตรประจำตัวประชาชนจีน

text: บนเอกสารด้านหลังประกอบด้วยชื่อสกุลตามด้วยชื่อตัว (姓名) เพศ (性别) วันเกิด (出生日期) เชื้อชาติ (民族) ที่อยู่ (住址) ภาพถ่ายผู้ถือ และเลขประจำตัวประชาชน 15 หลัก ส่วนเอกสารด้านหน้าปราะกอบด้วยคำ 中华人民共和国 คือสาธารณรัฐประชาชนจีน บรรทัดรองลงมาประกอบด้วย 居民身份证 ซึ่งหมายถึงบัตรประชาชน ทั้งสองบรรทัดอยู่เบื้องขวาของตราแผ่นดิน ด้านล่างระบุชื่อสถานีตำรวจหรือสำนักงานออกบัตร (签发机关) และระยะเวลาที่ใช้ได้


title: บัตรประจำตัวประชาชนจีน

text: เลขประจำตัวประชาชนจีน เริ่มใช้เมื่อวันที่ 1 ตุลาคม พ.ศ. 2542 ประกอบด้วย 18 หลัก ดังนี้ 6 หลักแรก เป็นรหัสสำนักทะเบียน 8 หลักต่อมาเป็นวันเกิดในรูปแบบ ปปปปดดวว 3 หลักถัดมาเป็นลำดับเลขที่ของบุคคล ตามด้วยรหัสตรวจสอบ 1 หลัก (ต่างจากเลขประจำตัวประชาชนไทย ซึ่งประกอบด้วยประเภทบุคคล 1 หลัก รหัสสำนักทะเบียน 4 หลัก รหัสเล่มสูติบัตร 5 หลัก ลำดับที่ 2 หลัก และเลขตรวจสอบ 1 หลัก) การคำนวณรหัสตรวจสอบ ใช้ตามมาตรฐาน ดังนี้คือ


title: สมิงสอตุต

text: สมิงสอตุด (, ; สวรรคตสิงหาคม 1550) เป็นผู้อ้างสิทธิในราชบัลลังก์ ราชอาณาจักรหงสาวดี และเป็นผู้ลอบสังหารพระเจ้าตะเบ็งชะเวตี้ของราชวงศ์ตองอู เดิมเป็นขุนนางชาวมอญที่ได้รับราชการให้ไปปกครองเมืองสะโตงในรัชสมัยของพระเจ้าตะเบ็งชะเวตี้ ผู้ที่พิชิตราชอาณาจักรหงสาวดีของชาวมอญได้ในปี ค.ศ. 1539 เป็นผู้ที่ใกล้ชิดของกษัตริย์ เมื่อวันที่ 30 เมษายน ค.ศ. 1550 สมิงสอตุดและพระเจ้าตะเบ็งชะเวตี้เดินทางเข้าสู่พื้นที่ใกล้กับเมือง บริเวณ เพื่อค้นหาช้างเผือกและได้มีการปลงพระชนม์พระองค์


title: สมิงสอตุต

text: เมื่อปลงพระชนม์พระเจ้าตะเบ็งชะเวตี้แล้ว สมิงสอตุดได้หนีไปยังเมืองสะโตงพร้อมกับสถาปนาตนเองเป็นกษัตริย์ ต่อมาขุนนางมอญในเมืองหงสาวดีได้ขับไล่รักษาการเจ้าเมือง เจ้ามังฆ้อง พระอนุชาพระองค์หนึ่งของพระเจ้าบุเรงนอง ซึ่งขณะนั้นพระเจ้าบุเรงนองไม่ได้ประทับอยู่ด้วย เนื่องจากต้องไปตามจับสมิงทอ ราชนิกุลมอญพระองค์หนึ่งซึ่งเป็นผู้ที่มีสิทธิครองราชบัลลังก์หงสาวดี ในเขตสามเหลี่ยมปากแม่น้ำอิรวะดี ขุนนางจึงได้เชิญสมิงสอตุดซึ่งมิใช่เชื้อสายราชนิกุลมอญมาครองราชบัลลังก์เพื่อฟื้นฟูราชวงศ์


title: สมิงสอตุต

text: สมิงสอตุดปกครองแผ่นดินอย่างเผด็จการ ทำให้ขุนนางและประชาชนเริ่มเสื่อมความนิยม เหล่าขุนนางจึงได้ไปเชิญสมิงทอซึ่งเป็นเชื้อสายราชนิกุลมอญมาครองราชบัลลังก์ สมิงทอได้เดินทางออกจากเขตสามเหลี่ยมปากแม่น้ำอิรวะดีหลังการติดตามของพระเจ้าบุเรงนอง และเดินทางไปยังเมืองเมาะตะมะไปต่อยังเมืองหงสาวดี ซึ่งขณะนั้นพระเจ้าบุเรงนองได้เลิกติดตามพระองค์ชั่วคราว เพื่อเดินทางกลับไปยังตองอูเมืองเกิดของพระองค์ทางตอนเหนือ สำหรับเตรียมพร้อมการทำสงครามที่จะเกิดในภายภาคหน้า กองทัพของสมิงทอและสมิงสอตุดสู้รบกันภายนอกเมืองหงสาวดี ด้านสมิงทอได้รับชัยชนะ สมิงสอตุดถูกจับและถูกสำเร็จโทษเมื่อเดือนสิงหาคม ค.ศ. 1550 หลังจากครองสิริราชสมบัติได้เพียง 1 เดือนเศษ โดยสมิงทอผู้เป็นพระอนุชาของพระเจ้าสการะวุตพีกษัตริย์องค์สุดท้ายแห่งราชอาณาจักรหงสาวดีได้อ้างสิทธิ์ในราชบัลลังก์ต่อมา


title: ทะเลสาบปุษกร

text: ทะเลสาบปุษกร ( "ปุษฺกร-สโรวร"; ) ตั้งอยู่ในเมืองปุษกรในเขตอัชเมร์ (Ajmer) ในรัฐราชสถานทางทิศตะวันตกของประเทศอินเดีย ทะเลสาบปุษกรเป็นแหล่งน้ำศักดิ์สิทธิ์ของศาสนาฮินดู ในพระคัมภีร์ระบุว่าเป็นราชาของสถานที่แสวงบุญทางน้ำและเกี่ยวข้องกับตำนานของพระพรหม ทะเลสาบปุษกรมีการอ้างถึงในเหรียญตั้งแต่ศตวรรษที่ 4 ก่อนคริสตกาล


title: ทะเลสาบปุษกร

text: ทะเลสาบปุษกรมีฆาฏ (ghat) หรือบันไดสำหรับลงไปอาบน้ำ 52 แห่ง เป็นจุดที่นักแสวงบุญจำนวนมากจะมาอาบน้ำศักดิ์สิทธิ์ โดยเฉพาะช่วงเทศกาล การติกปูรณิมา (ตุลาคม–พฤศจิกายน) โดยจะมีการจัดงานปุษกรขึ้นมา การจุ่มตัวลงทะเลสาบเชื่อกันว่าเป็นการชำระบาปและช่วยรักษาเชื้อโรคทางผิวหนัง มีวัดฮินดูตั้งอยู่มากกว่า 500 แห่ง ริมทะเลสาบ


title: ทะเลสาบปุษกร

text: การท่องเที่ยวและการตัดไม้ทำลายป่าโดยรอบส่งผลด้านลบต่อทะเลสาบอย่างมาก ทั้งคุณภาพของน้ำ ระดับน้ำที่ลดลงและทำลายประชากรของปลา ในส่วนของการอนุรักษ์ รัฐบาลดูแลเรื่องการขุดโคลนเลน กำจัดวัชพืช บำบัดน้ำ ปลูกป่า และการให้ความรู้ในวงกว้าง


title: กากหมู

text: กากหมู คือ ส่วนมันแข็งของหมูที่นำมาเจียวเพื่อทำเป็นน้ำมันหมูแล้วแยกส่วนที่เป็นกากออก ในประเทศไทย กากหมูนิยมนำมาใส่ในอาหารต่างๆ เช่น ก๋วยเตื๋ยวเรือ หรือรับประทานกับข้าวสวย หรือนำมาประกอบอาหารอื่น ๆ เช่น ผัดพริกแกง ข้าวผัด น้ำพริก เป็นต้น


title: พีระมิดเตติ

text: พีระมิดเตติ เป็นพีรามิดแบบเรียบตั้งอยู่ในเขตพีระมิดซักการา เป็นที่รู้จักของพีรามิดของพระราชินีสองพระองค์โดยรู้จากทางดาวเทียม พีระมิดถูกเปิดโดยแกนสตอน แมสโปร์ ในปีค.ศ. 1882 เป็นการสำรวจที่ซับซ้อนเนื่องจากโครงสร้างของพีระมิดตั้งแต่ปีค.ศ. 1907 ถึง ค.ศ. 1965 ปัจจุบันสถานที่นี้เหมือนเนินเขาเล็กๆ


title: พีระมิดเตติ

text: ส่วนประกอบของพีรามิดเตติค่อนข้างซับซ้อนโครงสร้างคล้ายคลึงกับพีระมิดในอบิวเสีย วิหารในหุบเขาปัจจุบันคาดว่าถูกทำลาย ในปีค.ศ. 1906 ที่ฝังพระศพถูกรู้จักโดยเจมส์ ควิเบลล์ ที่ฝังพระศพเชื่อมต่อกับวิหารในหุบเขา แผนผังวิหารของฟาโรห์เตติสามารถแยกออกมาได้หลายสถานที่ วิหารของเตติมีแผนผังค่อนข้างพิเศษ


title: พีระมิดเตติ

text: ห้องโถงเปิดออกสู่ลานโล่งล้อมรอบทั้งสี่ด้านโดยเสาหลักที่มีจุดประสงค์หลักคือการประกอบพิธีกรรมประจำวัน จุดศูนย์กลางไปทางทิศตะวันตก


title: พีระมิดเตติ

text: องค์ประกอบสุดท้ายคือห้องสำหรับบูชาพระศพของฟาโรห์เตติตั้งอยู่ทางตะวันออกเฉียงใต้ของพีระมิด พีระมิดขนาดเล็กนี้ครอบคลุมแผนใต้ดินซึ่งประกอบด้วยทางลาดสั้นๆ ที่นำไปสู่ห้องใต้ดิน


title: พระเจ้าธรรมเจดีย์

text: พระเจ้าธรรมเจดีย์ (, ; c. 1409–1492) กษัตริย์องค์ที่ 16 แห่ง อาณาจักรหงสาวดี ครองสิริราชสมบัติระหว่างปี ค.ศ. 1471 ถึง 1492 เป็นหนึ่งในผู้ปกครองที่มีความรู้ความสามารถมากที่สุดในประวัติศาสตร์ของพม่าและมอญ โดยกล่าวกันว่าพระองค์เป็นกษัตริย์ที่ยิ่งใหญ่ที่สุดในบรรดากษัตริย์หงสาวดีทั้งหมด เดิมพระองค์เป็นพระภิกษุมีสมณศักดิ์ว่า "พระมหาปิฎกธร" และเป็นผู้ต้านทานอำนาจของอาณาจักรอังวะ ในวัยเยาว์พระองค์เป็นที่ปรึกษาที่เชื่อถือได้และเป็นพระโอรสบุญธรรมของพระนางเชงสอบู เมื่อพระชนมายุได้ 48 พรรษา พระองค์พร้อมลูกศิษย์ได้แอบไปช่วยพระนางเชงสอบูจากกรุงอังวะกลับมายัง กรุงหงสาวดี แต่เพราะความละอายทำให้พระองค์ตัดสินพระทัยลาสิกขาพระนางเชงสอบูจึงยกพระธิดาพระองค์หนึ่งให้อภิเษกสมรสพร้อมกับตั้งให้พระองค์เป็นรัชทายาท เนื่องจากราชวงศ์ในขณะนั้นไร้เชื้อพระวงศ์ที่เป็นผู้ชาย เมื่อพระนางเชงสอบูสละราชบัลลังก์ องค์รัชทายาทได้ขึ้นสืบราชบัลลังก์ต่อมาเป็น "พระเจ้าธรรมเจดีย์"


title: พระเจ้าธรรมเจดีย์

text: โดยในช่วงรัชสมัยของพระองค์นับได้ว่าราชอาณาจักรหงสาวดีเจริญรุ่งเรืองในทุกด้าน ถือเป็นยุคทองของอาณาจักรมอญ ภายใต้การปกครองที่ชาญฉลาดของพระองค์ ราชอาณาจักรของพระองค์เงียบสงบและได้รับประโยชน์อย่างมากจากการค้าขายกับต่างชาติ ซึ่งแตกต่างจากอาณาจักรคู่ขัดแย้งอย่างอาณาจักรอังวะ รัชสมัยของพระองค์ถือเป็นช่วงเวลาแห่งสันติสุข ทรงเป็นผู้ปกครองที่อ่อนโยนและมีชื่อเสียงในด้านภูมิปัญญาของพระองค์ ตามพงศาวดารเมื่อครั้งพระองค์ยังมีพระชนม์ชีพอยู่ อาณาจักรของพระองค์กลายเป็นศูนย์กลางที่มีชื่อเสียงของพุทธศานานิกายเถรวาทและมีสายสัมพันธ์ใกล้ชิดกับศรีลังกา พระองค์ได้ส่งสมณทูตไปยังพุทธคยา พร้อมกับปฏิรูปศาสนาครั้งใหญ่ภายหลังแพร่กระจายไปทั่วประเทศ พระองค์ยังรักษาความสัมพันธ์ที่เป็นมิตรกับยูนนาน


title: พระเจ้าธรรมเจดีย์

text: นักประวัติศาสตร์ กล่าวไว้ว่า ""พระองค์เป็นผู้ปกครองชาวพุทธที่ยอดเยี่ยม มีการชำระและปฏิรูปศาสนา ภายใต้การปกครองของพระองค์อาณาจักรมอญมีอารยธรรมที่เจริญรุ่งเรืองและโดดเด่น แตกต่างอย่างมากกับความวุ่นวายและความป่าเถื่อนของอาณาจักรอังวะ""


title: พระเจ้าธรรมเจดีย์

text: พระเจ้าธรรมเจดีย์เสด็จสวรรคตเมื่อ ค.ศ. 1492 ขณะพระชนมายุถึง 83 พรรษา พระองค์ได้รับการยกย่องเป็นนักบุญและมีการสร้างพระเจดีย์ขึ้นเหนือพระบรมอัฐิของพระองค์ พระโอรสองค์โตของพระองค์สืบสิริราชสมบัติต่อเป็น พญารามที่ 2


title: พระเจ้าธรรมเจดีย์

text: พงศาวดารฉบับต่างๆที่บันทึกเหตุการณ์ในช่วงชีวิตของพระองค์


title: ซาโดะ

text: เมืองซาโดะ () หรือ เกาะซาโดะ เป็นเมืองในจังหวัดนีงาตะ ประเทศญี่ปุ่น ตั้งอยู่บนเกาะนอกชายฝั่งทางตะวันตกของจังหวัด ในอดีตเกาะแห่งนี้มีสถานะเป็นจังหวัดชื่อว่า จังหวัดไอกาวะ ก่อนที่ในปี 1876 จะถูกยุบรวมเข้าเป็นส่วนหนึ่งของจังหวัดนีงาตะ เทศบาลเมืองนี้มีอาณาเขตครอบคลุมทั่วทั้งเกาะ เกาะซาโดะถือเป็นเกาะที่ใหญ่เป็นอันดับ 6 ของญี่ปุ่นรองจาก 4 เกาะหลักและเกาะโอกินาวะ บนเกาะแห่งนี้มีการค้นพบเครื่องปั้นดินเผาในยุคโจมง และตามพงศาวดาร "นิฮนโชกิ" ระบุว่าชาวมิชิฮาเซะมายังเกาะนี้ใน ค.ศ. 544


title: ซาโดะ

text: ในศตวรรษที่ 8 เมื่อการเมืองการปกครองบนเกาะหลักเริ่มเป็นระเบียบและเรียบร้อย เกาะที่ไม่สามารถเข้าถึงได้จึงถูกใช้เป็นดินแดนสำหรับการเนรเทศ การถูกเนรเทศมายังเกาะซาโดะเป็นโทษที่ร้ายแรงมากรองจากโทษประหารชีวิต บุคคลแรก ๆ ที่ถูกเนรเทศมายังเกาะนี้คือ โฮซูมิ โนะ อาโซมิ โอยุ () ซึ่งต้องโทษจากการวิพากษ์วิจารณ์องค์จักรพรรดิ นอกจากนี้ อดีตจักรพรรดิจุนโตกุยังทรงถูกเนรเทศมายังเกาะนี้หลังพ่ายแพ้ในสงครามโจกีวในปีค.ศ. 1221 อดีตจักรพรรดิประทับอยู่บนเกาะนี้ได้ 20 ปีจึงเสด็จสวรรคต


title: ซาโดะ

text: เศรษฐกิจของเกาะซาโดะบูมขึ้นอย่างมากในยุคเอโดะจากการค้นพบแร่ทองคำในปีค.ศ. 1601 ทองคำจากเกาะซาโดะถือเป็นแหล่งรายได้สำคัญของรัฐบาลเอโดะ การขาดแคลนแรงงานเหมืองในศตวรรษที่ 18 ทำให้เกิดคลื่นการอพยพครั้งที่สองมายังเกาะแห่งนี้ และการอพยพครั้งนี้เป็นไปโดยความสมัครใจหาใช่การลงโทษเช่นในอดีต คนที่อพยพมายังเกาะนี้ส่วนใหญ่เป็นคนไร้บ้าน รัฐบาลเอโดะคาดหวังว่าการอพยพครั้งนี้จะเกิดประโยชน์ถึงสามทาง คือทั้งแก้ปัญหาขาดแคลนแรงงานเหมือง แก้ปัญหาคนไร้บ้าน และทำรายได้ให้รัฐบาลมากขึ้น เหมืองซาโดะสามารถผลิตทองคำได้สูงสุดถึงปีละ 400 กิโลกรัม และผลิตเงินในปริมาณพอ ๆ กัน เหมืองซาโดะยุติกิจการในปี ค.ศ. 1989


title: รถยนต์อเนกประสงค์สมรรถนะสูงขนาดเล็ก

text: รถยนต์อนเกประสงค์สมรรถนะสูงขนาดเล็ก () เป็นประเภทของรถยนต์ที่ใหญ่กว่ารถยนต์อเนกประสงค์สมรรถนะสูงขนาดเล็กมากแต่เล็กกว่ารถยนต์อเนกประสงค์สมรรถสูงขนาดกลางโดยมีความยาวระหว่าง


title: รถยนต์อเนกประสงค์สมรรถนะสูงขนาดเล็ก

text: บ็อบ ลัทซ์ ผู้บริหารระดับสูงของบริษัทรถยนต์สัญชาติอเมริกัน อเมริกัน มอเตอร์ส (American Motors; AMC) ได้คิดค้นประเภทรถยนต์ประเภทใหม่—รถยนต์อเนกประสงค์สมรรถนะสูง โดยเริ่มต้นจากรถยนต์ยี่ห้อจี๊ป รุ่นเชอโรคี รหัส XJ ในรุ่นสองประตูและสี่ประตู


title: เวซิโอลืยเอเรบยาตา

text: เวซิโอลืยเอเรบยาตา ( "Vesyolye rebyata") เป็นภาพยนตร์แนวดนตรีของสหภาพโซเวียตปี 1934 กำกับโดย กรีโกรี อะเลคซันดรอฟ และนำแสดงโดย Lyubov Orlova ภรรยาของเขาซึ่งเป็นนักร้องที่มีพรสวรรค์และเป็นที่รู้จักในวงการภาพยนตร์โซเวียต


title: ริโนะ ซาชิฮาระ

text: ริโนะ ซาชิฮาระ (; เกิด 21 พฤศจิกายน พ.ศ. 2535) ชื่อเล่น ซัชชี่ เป็นสมาชิกและผู้จัดการของวงไอดอลญี่ปุ่น HKT48 ทีม H และเป็นอดีตสมาชิกวง AKB48 สังกัดค่ายอเว็กซ์กรุ๊ป ซึ่งก่อตั้งโดย ยะซุชิ อะกิโมะโตะ


title: ริโนะ ซาชิฮาระ

text: ในเดือนตุลาคม 2550 ริโนะ ซาชิฮาระ เข้าร่วมออดิชันและได้รับเลือกให้เป็นเคงคิวเซย์ (เด็กฝึกหัด) สำหรับสมาชิกรุ่นที่ 5 ของ AKB48 และได้เลื่อนขั้นเป็นสมาชิกตัวจริงในทีม B เมื่อเดือนสิงหาคม 2551 ต่อมาในเดือนตุลาคมในปีเดียวกัน เธอได้มีส่วนร่วมในซิงเกิลครั้งแรกคือ "Oogoe Diamond" และได้รับตำแหน่งอันดับที่ 27 ในงานเลือกตั้งประจำปี 2552 กับฐานะ "อันเดอร์เกิร์ล" ซึ่งมีหน้าที่แสดงในหน้าบีของซิงเกิล เธอดำรงตำแหน่งนี้จนถึงปีถัดไปและจนถึงงานเลือกตั้งประจำปี 2553 ซึ่งเธอได้รับตำแหน่งอันดับที่ 19 และมีโอกาสเข้าร่วมในซิงเกิลกับสมาชิกหลักที่ร้องเพลงหลักของซิงเกิล เมื่อเดือนสิงหาคม 2552 AKB48 ได้ประกาศว่าเธอจะย้ายไปทีม A ซึ่งการย้ายนี้เกิดขึ้นในเดือนกรกฎาคมในปีถัดมา


title: ริโนะ ซาชิฮาระ

text: เมื่อเดือนมกราคม 2554 ซะชิฮะระปรากฏตัวในรายการโทรทัศน์ระยะเวลาครึ่งชั่วโมงในชื่อ Sashiko no Kuseni (Kono Bangumi wa AKB to wa Mattaku Kankei Arimasen) (さしこのくせに〜この番組はAKBとは全く関係ありません〜) ออกอากาศโดยโตเกียวบรอดแคสติงซิสเตม ซึ่งได้อธิบายตัวตนของเธอว่า "เฮะตาเระ" () ซึ่งเป็นรายการโทรทัศน์ตั้งมาสำหรับเธอโดยเฉพาะ


title: ริโนะ ซาชิฮาระ

text: ซะชิฮะระได้เป็นตัวแสดงนำในละครดรามา "Muse no Kagami" ออกอากาศโดยสถานีโทรทัศน์นิปปอน ตั้งแต่วันที่ 14 มกราคม 2555 และมีผลงานซิงเกิลเดี่ยวเป็นของตัวเองครั้งแรกในชื่อ "Soredemo Suki Da yo" จากค่าย Avex Trax


title: ริโนะ ซาชิฮาระ

text: เมื่อเดือนเมษายน 2555 มีการประกาศว่าซะชิฮะระจะก่อตั้งงานเทศกาลสำหรับไอดอล ในชื่อ "Yubi Matsuri" จัดขึ้นที่นิปปงบุโดกัง ซึ่งประกอบด้วยกลุ่มไอดอลญี่ปุ่น อาทิเช่น โมะโมะอิโระโคลเวอร์ Z, ไอดอลลิ่ง!!!, ชิริสึ เอะบิสึ ชุงากุ, Super Girls, Tokyo Girls' Style, Passpo, และ วะตะริโรกะฮะชิริไต


title: ริโนะ ซาชิฮาระ

text: เมื่อวันที่ 16 มิถุนายน 2555 ซะชิฮะระได้ถูกลดตำแหน่งและถูกย้ายไปวง HKT48 หลังจากที่สำนักข่าว "ชุคัง บุนชุน" ได้ตีพิมพ์บทความว่าเธอแอบไปเดทและหลับนอนกับแฟนคลับของเธอ โดยที่ฝ่ายชายได้สารภาพว่าเขาได้หลับนอนกับเธอจริง ในขณะที่ซะชิฮะระปฏิเสธและบอกว่าเขาเป็น "เพียงแค่เพื่อน" เท่านั้น และได้กล่าวอีกว่าเรื่องที่สำนักข่าวตีพิมพ์ไม่เป็นความจริงแต่อย่างใด อย่างไรก็ตามทาง ยะซุชิ อะกิโมะโตะ กล่าวว่าการให้เธอไปอยู่วง HKT48 นั้นถือว่าเป็นการ "เริ่มต้นใหม่" มากกว่าที่จะเป็นการ "ลงโทษ" ในวันที่ 20 มิถุนายน ซะชิฮะระเกิดอาการชักเกร็งขณะกำลังแสดงบนเวที


title: ริโนะ ซาชิฮาระ

text: ซะชิฮะระเปิดตัวครั้งแรกในฐานะสมาชิก HKT48 ที่เธียเตอร์ของวงดังกล่าวเมื่อวันที่ 5 กรกฎาคม 2555 งานเลี้ยงอำลาของเธอจากวง AKB48 จัดขึ้นเมื่อวันที่ 23 ในเดือนเดียวกัน และมีสมาชิกวง AKB48 ทีม A เข้าร่วม รวมทั้งมีสมาชิกบางคนจาก HKT48 ทีม H เป็นแขกรับเชิญ


title: ริโนะ ซาชิฮาระ

text: ซะชิฮะระปล่อยซิงเกิลเดี่ยวครั้งที่ 2 ในชื่อ "Ikujinashi Masquerade" เมื่อวันที่ 17 ตุลาคม 2555 ซิงเกิลนี้ได้รับตำแหน่งอันดับที่ 1 บนชาร์ตออริคอนรายสัปดาห์ และเป็นซิงเกิลเดี่ยวลำดับที่ 3 ของสมาชิวง AKB48 ที่ได้รับอันดับนี้


title: ริโนะ ซาชิฮาระ

text: เมื่อวันที่ 28 เมษายน 2556 มีการประกาศที่คอนเสิร์ต บุโดคัง อารีนา ว่าซะชิฮะระจะดำรงตำแหน่งผู้จัดการของ HKT48 และเธียเตอร์ของ HKT48 ร่วมกับคนเก่า และยังคงเป็นสมาชิกวง HKT48 ทีม H อยู่เหมือนเดิม ซึ่งการเลื่อนขึ้นนี้มีการอภิปรายจากบางคนว่าเป็นความหวังของ ยะซุชิ อะกิโมะโตะ ที่อยากให้บทบาทกับซะชิฮะระในการจัดการและดูแลสมาชิกในวง อันเนื่องมากจากว่าเธอมีทักษะในการควบคุม เป็นบางสิ่งที่อะกิโมะโตะพูดเป็นนัยตั้งแต่ปี 2553


title: ริโนะ ซาชิฮาระ

text: กลุ่มผู้บริหารหลายคนมองเห็นศักยภาพของซะชิฮะระในฐานะผู้จัดการวง และได้ให้โอกาสเธอในการดึงทักษะของเธอออกมาตลอดปี เมื่อวันที่ 12 พฤษภาคม 2556 ในรายการโทรทัศน์ชื่อ "AKB Eizo Cneter" (มีซะชิฮะระเป็นพิธีกรร่วม) เธอได้ประกาศว่าเธอจะผลิตซิงเกิลเดี่ยวให้กับ คะโอะริ มะสึมุระ สมาชิกวง SKE48 ในชื่อ "มะสึมุระบุ" ซึ่งแต่เดิมมีการวางแผนไว้ว่าจะปล่อยจำหน่ายออกมาก่อนในจำนวนจำกัด (1000 ชุด) และจะเพิ่มจำนวนในภายหลัง ซึ่งมีราคาอยู่ที่ 1000 เยน โดยมีซะชิฮะระเป็นผู้ออกแบบชุด, ผู้เขียนเนื้อเพลง, ผู้กำกับมิวสิควีดีโอ, และผู้เรียบเรียงเพลง ซึ่งผู้อำนวยการ ยะซุชิ อะกิโมะโตะ ได้เล่าว่าเหตุผลที่ให้ซะชิฮะระมีส่วนร่วมในการบริหารขนาดนี้เพราะเขามั่นใจว่าเธอจะดึงเสน่ห์ของ คะโอะริ มะสึมุระ ออกมาได้อย่างเต็มที่ เนื่องจากเธอก็เป็นแฟนคลับเช่นกัน


title: ริโนะ ซาชิฮาระ

text: ในการเลือกตั้งประจำปี 2556 ซะชิฮะระได้รับอันดับ 1 ด้วยคะแนน 150,570 คะแนน ซึ่งเป็นคะแนนที่มากที่สุดของสมาชิกทุกคนใน 48 กรุ๊ป แซงคะแนนของ ยุโกะ โอะชิมะ ซึ่งได้ 136,503 คะแนน ด้วยเหตุนี้ เธอจึงได้เป็นเซ็นเตอร์เพลง "โคะอิซุรุฟอร์จูนคุกกี้"


title: ริโนะ ซาชิฮาระ

text: ในขณะที่ความนิยมของเธอกำลังเพิ่มขึ้น เมื่อวันที่ 11 สิงหาคม 2557 สำนักข่าว "โคดันชะ" ได้ตีพิมพ์อัตชีวประวัติของซะชิฮะระครั้งแรกในชื่อ "Gyakuten-ryoku ~ Pinchi o Mate ~" ซึ่งมียอดจำหน่ายมากว่า 2 หมื่นชุดในสัปดาห์แรก และมียอดตีพิมพ์เพิ่มขึ้นหลังจากนั้น. ข้อมูลในหนังสือประกอบด้วยบทสัมภาษณ์ของซะชิฮะระ และชีวิตส่วนตัวของเธอตั้งแต่ช่วงวัยรุ่นในการเป็น "โอตะ" และ "ฮิกกิโมะริ" จนถึงอาชีพปัจจุบันของเธอในฐานะผู้จัดการวง และมีจุดเน้นย้ำเกี่ยวกับบทเรียนที่เธอได้รับ และการ "พลิกวิกฤติให้เป็นโอกาส" หนังสือเล่มนี้มีการโฆษณาอย่างกว้างขวาง โดยเฉพาะกลุ่มพนักงานเงินเดือนในบริษัทต่าง ๆ


title: ริโนะ ซาชิฮาระ

text: ซะชิฮะระได้รับอันดับ 1 อีกครั้งในงานเลือกตั้งประจำปี 2558 ด้วย 194,049 คะแนน ทำให้เธอได้รับตำแหน่งเซ็นเตอร์อีกครั้ง และเป็นคนแรกที่ได้รับอันดับ 1 ถึงสองครั้ง และในปี 2559 เธอก็ได้รับอันดับ 1 เช่นกันในงานเลือกตั้งประจำปี ด้วยคะแนน 243,011 คะแนน และในปี 2560 เธอได้รับอันดับ 1 ด้วยคะแนน 246,376 คะแนน เป็นคนแรกที่ได้รับอันดับ 1 ถึงสามปีซ้อน


title: ริโนะ ซาชิฮาระ

text: ในวันที่ 16 ธันวาคม 2561 ซาชิฮาระได้ประกาศจบการศึกษาจากHKT48 ณ คอนเสิร์ตครบรอบ7ปี ของHKT48 โดยคอนเสิร์ตจบการศึกษาจะจัดขึ้นที่สนามกีฬาโยโกฮาม่า ในวันที่ 28 เมษายน 2562


title: องค์การบริหารส่วนตำบลบงเหนือ

text: องค์การบริหารส่วนตำบลบงเหนือ เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร โดยครอบคลุมพื้นที่บางส่วนของตำบลบงเหนือ ทั้งตำบล ซึ่งตั้งอยู่ทางทิศตะวันตกของอำเภอสว่างแดนดินและห่างจากที่ว่าการอำเภอสว่างแดนดิน 30 กิโลเมตร ห่างจากจังหวัดสกลนคร 82 กิโลเมตร และอยู่ห่างจากกรุงเทพมหานคร ประมาณ 535 กิโลเมตร


title: องค์การบริหารส่วนตำบลบงเหนือ

text: ประวัติ


title: องค์การบริหารส่วนตำบลบงเหนือ

text: ตำบลบงเหนือ  นับว่าเป็นตำบลเก่าแก่แห่งหนึ่งในเขตจังหวัดสกลนคร ซึ่งได้ก่อตั้งมาตั้งแต่ปี พ.ศ. 2431 จนถึงปัจจุบันเป็นเวลา 100กว่าปีมาแล้ว โดยต่อมามีการจัดการปกครองรูปแบบใหม่ ตำบลบงเหนือจึงได้มีประกาศจัดตั้งเป็น สภาตำบลบงเหนือ เมือวันที่ 5 กรกฎาคม พ.ศ. 2516 จนกระทั่งเมื่อวันที่ 19 มกาคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลบงเหนือ เป็น องค์การบริหารส่วนตำบลบงเหนือ จนปัจจุบัน


title: องค์การบริหารส่วนตำบลบงเหนือ

text: องค์การบริหารส่วนตำบลบงเหนือ มีจำนวนหมู่บ้านอยู่ในเขตความรับผิดชอบครอบคลุมตำบลบงเหนือทั้งตำบลจำนวน 12 หมู่บ้าน


title: อพยพ

text: อพยพ อาจหมายถึง


title: โค ซ็อง-ฮี

text: โค ซ็อง-ฮี (; เกิด 21 มิถุนายน ค.ศ. 1990) เป็นนักแสดงชาวเกาหลีใต้ เกิดและเติบโตในสหรัฐ พ่อของเธอเป็นรัฐมนตรีว่าการกระทรวงการต่างประเทศ และถือสองสัญชาติคือ อเมริกันและเกาหลี โคเริ่มอาชีพการแสดงในปี ค.ศ. 2013 กับภาพยนตร์เรื่อง "ปมรักเสน่ห์มรณะ" ก่อนจะเป็นที่รู้จักในละครทางช่องเอ็มบีซีเรื่อง "เกิดมาเป็นดาว" โดยรับบทเป็นคู่ปรับของอี ย็อน-ฮีที่ชื่อ คิม แจ-ฮี และรับบทนำครั้งแรกในละครแนวแฟนตาซี-ย้อนยุคเรื่อง "อัศวินรัตติกาล" คู่กับช็อง อิล-อูในปี ค.ศ. 2014


title: เจ้าชายมูลัย รอชิด

text: เจ้าชายมูลัย รอชิด หรือ เจ้าชายมูลัย รอชิด บินอัลฮะซัน (; 20 มิถุนายน พ.ศ. 2513) เป็นพระราชโอรสในสมเด็จพระราชาธิบดีฮะซันที่ 2 กับเจ้าหญิงลัลลา ลาติฟะฮ์ และเป็นพระราชอนุชาในสมเด็จพระราชาธิบดีมุฮัมมัดที่ 6 แห่งโมร็อกโก


title: เจ้าชายมูลัย รอชิด

text: เจ้าชายมูลัย รอชิดประสูติเมื่อวันที่ 20 มิถุนายน พ.ศ. 2513 เป็นพระราชบุตรพระองค์เล็กจากทั้งหมดห้าพระองค์ในสมเด็จพระราชาธิบดีฮะซันที่ 2 ประสูติแต่เจ้าหญิงลัลลา ลาติฟะฮ์ พระชายาพระองค์ที่สอง มีพระเชษฐาคือสมเด็จพระราชาธิบดีมุฮัมมัดที่ 6 และเชษฐภคินีคือเจ้าหญิงลัลลา มัรยัม, เจ้าหญิงลัลลา อัสมา และเจ้าหญิงลัลลา ฮัสนา ตามลำดับ


title: เจ้าชายมูลัย รอชิด

text: ทรงสำเร็จการศึกษาจากราชวิทยาลัย (Royal College) ในราบัตในปี พ.ศ. 2532 แล้วทรงศึกษาต่อ ณ มหาวิทยาลัยมุฮัมมัดที่ 5 (Mohammed V University) กฎหมายขั้นสูงจนสำเร็จการศึกษาในเดือนพฤษภาคม พ.ศ. 2536 ทรงรับปริญญานิติศาสตร์บัณฑิตสาขากฎหมายเศรษฐกิจและสังคม ซึ่งในปีเดียวกันนั้น พระองค์ได้รับได้ประกอบวิชาชีพด้านกฎหมาย-กฎหมายมหาชน ต่อมาทรงสำเร็จการศึกษานิติศาสตรมหาบัณฑิตสาขารัฐศาสตร์เมื่อวันที่ 29 มิถุนายน 2538 ก่อนจบการศึกษาปริญญาโท พระองค์เคยเข้าฝึกงานกับองค์การสหประชาชาติในนิวยอร์ก


title: เจ้าชายมูลัย รอชิด

text: นอกจากภาษาอาหรับแล้ว พระองค์ยังสามารถตรัสภาษาอังกฤษ, ฝรั่งเศส และสเปน


title: เจ้าชายมูลัย รอชิด

text: เจ้าชายมูลัย รอชิดเสกสมรสกับอูม กัลทูม บูฟาแร็ส (Oum Kalthum Boufarès; พ.ศ. 2530) บุตรสาวของมูลัย อัลมามูน บูฟาแร็ส (Moulay El Mamoun Boufarès) รัฐมนตรีกระทรวงมหาดไทย และเป็นหลานยายของลัลลา เคาะดีญะฮ์ (Lalla Khadija) พระญาติกาของสมเด็จพระราชาธิบดีมุฮัมมัดที่ 5 เมื่อวันที่ 15 มิถุนายน พ.ศ. 2557 ทั้งสองมีพระโอรสเพียงพระองค์เดียวคือเจ้าชายมูลัย อะฮ์มัด (23 มิถุนายน พ.ศ. 2559)


title: เจ้าชายมูลัย รอชิด

text: เจ้าชายมูลัย รอชิดได้รับการแต่งตั้งเป็นนายทหารยศนาวาเอกประจำกองทัพเรือโมร็อกโกเมื่อเดือนกรกฎาคม พ.ศ. 2537 ก่อนเลื่อนชั้นยศเป็นพลเรือจัตวาในเดือนกรกฎาคม พ.ศ. 2543


title: สปอร์ติกกลูบีดีบรากา

text: สปอร์ติกกลูบีดีบรากา () () หรือรู้จักกันในชื่อ สปอร์ติกดีบรากา หรือ บรากา เป็นสโมสรกีฬาในโปรตุเกส ตั้งอยู่ที่เมืองบรากา โดยทีมฟุตบอลลงเล่นที่อิชตาจีอู มูนีซีปัล จี บรากา หรือ "เดอะควอรี" หรือ "เอเอ็กซ์เอสเตเดียม" ซึ่งสร้างเพื่อใช้งานในฟุตบอลชิงแชมป์แห่งชาติยุโรป 2004 บรากาเป็นสโมสรที่ประสบความสำเร็จสูงรองจากกลุ่มบิ๊กทรี (ไบฟีกา, สปอร์ติกลิสบอน และโปร์ตู) เคยคว้าแชมป์ยูฟ่าอินเตอร์โตโตคัพ ในปี ค.ศ. 2008 (เป็นสโมสรเดียวของโปรตุเกสที่เคยคว้าแชมป์นี้ได้)) และเคยเข้าชิงชนะเลิศยูฟ่ายูโรปาลีก ในปี ค.ศ. 2011


title: สปอร์ติกกลูบีดีบรากา

text: อ้างอิง:


title: การบังคับใช้กฎหมายในประเทศเกาหลีเหนือ

text: กระทรวงความมั่นคงของประชาชนเกาหลีเหนือ และกรมรักษาความปลอดภัยเกาหลีเหนือทั้งสองเป็นหน่วยงานของรัฐบาล แต่จะถูกควบคุมโดยผ่านคณะกรรมการความยุติธรรมและความมั่นคง หน้าที่คือการเฝ้าระวังจากประชาชนและทางอิเล็กทรอนิกส์


title: การบังคับใช้กฎหมายในประเทศเกาหลีเหนือ

text: กระทรวงความมั่นคงของประชาชนเกาหลีเหนือ ซึ่งรับผิดชอบด้านความมั่นคงภายในการควบคุมสังคม เป็นหนึ่งในองค์กรที่มีอำนาจมากที่สุดในเกาหลีเหนือและควบคุมพนักงานรักษาความปลอดภัยประมาณ 144,000 คน ซึ่งรักษากฎหมายและความสงบเรียบร้อยของประชาชน, สืบสวนคดีอาญาทั่วไป, จัดการระบบเรือนจำและควบคุมการจราจร, ตรวจสอบทัศนคติทางการเมืองของประชาชน, ดำเนินการสืบสวนพื้นหลัง, การสำรวจสำมะโนประชากรและการจดทะเบียนพลเมือง, ควบคุมการเดินทางแต่ละครั้ง, จัดการเอกสารลับของรัฐบาล, ปกป้องรัฐบาลและเจ้าหน้าที่พรรค และลาดตระเวนอาคารของรัฐบาล


title: การบังคับใช้กฎหมายในประเทศเกาหลีเหนือ

text: กองกำลังรักษาชายแดนเกาหลีเหนือเป็นกองกำลังทหารของกระทรวงความมั่นคงของประชาชนเกาหลีเหนือ ส่วนใหญ่เกี่ยวข้องกับการตรวจสอบชายแดนและความมั่นคงภายใน กิจกรรมหลังรวมถึงการป้องกันทางกายภาพของอาคารและสิ่งอำนวยความสะดวกของรัฐบาล ในระหว่างความขัดแย้งพวกเขาอาจจะถูกนำมาใช้ในภารกิจรักษาความปลอดภัยบริเวณชายแดน


title: การบังคับใช้กฎหมายในประเทศเกาหลีเหนือ

text: ในปีพ.ศ. 2516 ความรับผิดชอบด้านความมั่นคงทางการเมืองได้รับการถ่ายโอนจากกระทรวงความมั่นคงของประชาชนเกาหลีเหนือไปยังกรมรักษาความปลอดภัยเกาหลีเหนือ กรมรักษาความปลอดภัยเกาหลีเหนือจัดทำข่าวกรองและการรักษาความปลอดภัยภายในอย่างกว้างขวางโดยปกติแล้วจะเกี่ยวข้องกับ "ตำรวจลับ"


title: อิสตันบูลบาซัคเซเฮอร์ฟุตโบลคูลูบู

text: อิสตันบูลบาซัคเซเฮอร์ฟุตโบลคูลูบู () เป็นสโมสรฟุตบอลอาชีพในประเทศตุรกี ตั้งอยู่ที่เขตบาซัคเซเฮอร์ในอิสตันบูล สโมสรมักถูกรู้จักกันในชื่อ อิสตันบูลบาซัคเซเฮอร์ หรือชื่อตามผู้สนับสนุนคือ Medipol Başakşehir () สโมสรก่อตั้งในปี ค.ศ. 1990 ในชื่อ İstanbul Büyükşehir Belediyespor พวกเขาขึ้นมาถึงลีกสูงสุดได้ในฤดูกาล 2007–08 สนามเหย้าของพวกเขาคือสนามกีฬาฟาติห์ เตริม โดยมีกระทรวงเยาวชนและกีฬาเป็นเจ้าของ


title: สุสานภูเตศวร

text: สุสานภูเตศวร เป็นละครโทรทัศน์แนวผจญภัย-แฟนตาซี-ดราม่า ผลิตโดย บริษัท ชลลัมพี โปรดักชั่น จำกัด จากบทประพันธ์ จินตวีร์ วิวัธน์ บทโทรทัศน์โดย ปราณประมูล/เบญจมาศ ดาลหิรัญ/อภิวัฒน์ เล่าสกุล กำกับการแสดงโดย ตระกูล อรุณสวัสดิ์ ออกอากาศทุกวันศุกร์-วันเสาร์– วันอาทิตย์ เวลา 20.30 - 22.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ฉัตรชัย เปล่งพานิช, ศรีริต้า เจนเซ่น, นัฐฐพนธ์ ลียะวณิช, ซอนย่า คูลลิ่ง, ดอม เหตระกูล และนักแสดงชั้นนำอีกมากมาย เริ่มตอนแรกวันที่ 7 มีนาคม พ.ศ. 2552–5 เมษายน พ.ศ. 2552


title: ทำเนียบรัฐบาลฮิตเลอร์

text: ทำเนียบรัฐบาลฮิตเลอร์, เป็นที่รู้จักกันอย่างเป็นทางการว่า Kanzlei des Führers der NSDAP ("ทำเนียบรัฐบาลของฟือเรอร์แห่งพรรคนาซี"; ย่อด้วยคำว่า KdF) เป็นองค์กรพรรคนาซี ยังเป็นที่รู้จักกันในชื่อว่า the Privatkanzlei des Führers(ทำเนียบส่วนตัวของฟือเรอร์),หน่วยงานได้ทำหน้าที่เป็นทำเนียบส่วนตัวของอดอล์ฟ ฮิตเลอร์ คอยจัดการเรื่องประเด็นต่างๆ เช่น การร้องเรียนต่อเจ้าหน้าที่พรรค,การอุทธรณ์จากศาลพรรค, คำตัดสินอย่างเป็นทางการ,คำร้องผ่อนผันจากเพื่อนร่วมงานของพรรคนาซีและกิจการส่วนตัวของฮิตเลอร์


title: วันเกิดครบรอบ 50 ปีของอดอล์ฟ ฮิตเลอร์

text: วันเกิดครบรอบ 50 ปีของอดอล์ฟ ฮิตเลอร์ เมื่อวันที่ 20 เมษายน ค.ศ. 1939 เป็นการเฉลิมฉลองด้วยการจัดให้เป็นวันหยุดประชาติตลอดทุกปีของนาซีเยอรมนีและส่วนอื่นๆของโลก ของขวัญและโทรเลขแสดงความยินดีที่ได้รับจากทั่วประเทศเยอรมนีและประเทศพันธมิตร, แม้ว่าฝ่ายสัมพันธมิตรตะวันตกจะได้งดการประชุมทางการฑูต การเฉลิมฉลองวันเกิดได้แสดงให้เห็น ในระหว่างเหตุการณ์อื่นๆนั้น ขบวนสวนสนามทหารที่ใหญ่ที่สุดในประวัติศาสตร์ของจักรวรรดิไรซ์ที่สามด้วยกองทัพบก, กองทัพอากาศ, กองทัพเรือและหน่วยเอ็สเอ็ส จำนวนเกือบ 50,000 คน


title: มีฮาอิล คาลีนิน

text: มีฮาอิล อีวาโนวิซ คาลีนิน (; 3 มิถุนายน ค.ศ. 1946), ได้เป็นที่รู้จักกันอย่างแพร่หลายโดยพลเมืองชาวโซเวียตว่า "Kalinych",เป็นนักปฏิวัติบอลเชวิกและเจ้าหน้าที่โซเวียต เขาได้ทำหน้าที่ในฐานะประมุขแห่งรัฐของสหพันธรัฐสังคมนิยมโซเวียตรัสเซียและต่อมาได้เป็นสหภาพโซเวียตตั้งแต่ ปี ค.ศ. 1919 ถึง ค.ศ. 1926 เขาได้เป็นสมาชิกของโปลิตบูโรแห่งพรรคคอมมิวนิสต์แห่งสหภาพโซเวียต เมืองเคอนิชส์แบร์ค ซึ่งเป็นอดีตเมืองของปรัสเซียตะวันออกได้ถูกเปลี่ยนชื่อเป็นคาลีนินกราด ตามเขา


title: จัมปูรู

text: จัมปูรู () เป็นอาหารโอกินาวะที่มีชื่อเสียงชนิดหนึ่ง มีส่วนประกอบหลักคือเต้าหู้, ผักรวม, เนื้อหรือปลา, เนื้อกระป๋องหั่นบาง (Luncheon meat), ไข่, ถั่วงอก, มะระ และเครื่องปรุงรสอื่น ๆ ซึ่งส่วนประกอบอย่างเนื้อกระป๋องหั่นบางนั้นมิได้มีขายทั่วไปในญี่ปุ่นแผ่นดินใหญ่ แต่ในโอกินาวะนั้นมีขายอยู่ทั่วไป เพราะได้รับอิทธิพลจากฐานทัพสหรัฐที่ประจำการอยู่บนเกาะ


title: จัมปูรู

text: คำว่า "จัมปูรู" ในภาษาโอกินาวะนั้นมีความหมายว่า "ผสมไปบางอย่าง" ซึ่งสื่อถึงการผสมผสานระหว่างวัฒนธรรมโอกินาวะ, จีน, ญี่ปุ่นแผ่นดินใหญ่, อุษาคเนย์ และอเมริกาเหนือ โดยยืมมาคำว่า "จัมปูร์" (อย่างเดียวกับคำว่า นาซีจัมปูร์) ในภาษามลายู-อินโดนีเซียแปลว่า "ผสม"


title: พระเป็นเจ้าในศาสนาอิสลาม

text: พระเจ้า  คือความหมายที่เป็นกุญแจสำคัญในศาสนาอิสลาม และนามของพระองค์ คือ อัลลอฮ์ ส่วนนามอื่นๆ นั้นคือ คุณลักษณะของพระองค์


title: พระเป็นเจ้าในศาสนาอิสลาม

text: หมายความว่า กลุ่มคุณลักษณะที่ดำรงอยู่กับองค์ของพระองค์ หรือบ่งฃี้ถึงองค์ของพระองค์


title: พระเป็นเจ้าในศาสนาอิสลาม

text: บางคุณลักษณะเกี่ยวข้องกับองค์อาตมันของพระผู้เป็นเจ้า และเป็นคุณลักษณะที่ดำรงอยู่กับองค์ของพระองค์ ประมวลคุณลักษณะดังกล่าวของพระองค์นั้นสามารถกล่าวรวมอยู่ใน 4 คุณลักษณะดังนี้


title: พระเป็นเจ้าในศาสนาอิสลาม

text: 1. ความเป็นเอกะ:อัลลอฮ์ทรงมีหนึ่งเดียว ไม่มีเสมอเหมือน ไม่มีองค์ประกอบและส่วนประกอบใดทั้งภายนอกและแม้แต่ในสติปัญญา คุณลักษณะต่างๆที่มีอยู่ในคุณลักษณะหลักอันนี้ ได้แก่:


title: พระเป็นเจ้าในศาสนาอิสลาม

text: อะฮัด  วาฮิด มัชฮูร  มะอ์รูฟ  ฆอรีบ   ฟัร์ด   กาฟี วิตร์  เมาญูด  ฆอยัต เป็นต้น


title: พระเป็นเจ้าในศาสนาอิสลาม

text: 2. ความเป็นนิรันดร์:อัลลอฮ์ทรงเป็นอมตะนับแต่ต้นและตลอดไป  กล่าวคือ ตั้งแต่เป็นนิรันดตั้งแต่แรกเริ่มและจะทรงเป็นนิรันดร์ตลอดไป คุณลักษณะต่างๆที่มีอยู่ในคุณลักษณะหลักอันนี้ ได้แก่:


title: พระเป็นเจ้าในศาสนาอิสลาม

text: อาคิร  เอาวัล  บากี  ดาอิม ซาบิก   ซัรมัด  กอดีม  กออิม กอยยูม มะตีน  มะกีน ฮัก อะซะลี อะบะดี วาญิบุลวะญูดเป็นต้น


title: พระเป็นเจ้าในศาสนาอิสลาม

text: 3. ความรอบรู้ :อัลลอฮ์ทรงรอบรู้ต่อทุกสรรพสิ่งตั้งแต่ต้นและตลอดไปในทุกห้วงเวลา ทุกสถาน และความรู้ของพระองค์เป็นความรู้ที่เกิดขึ้นในองค์ของพระองค์ (ฮุฎูรี) คุณลักษณะต่างๆที่มีอยู่ในคุณลักษณะอันนี้ได้:


title: พระเป็นเจ้าในศาสนาอิสลาม

text: บะซีร (ทรงประจักษ์แจ้ง) บาฏิน(ทรงอยู่ด้านใน)  โบรฮาน(ทรงมีเหตุผล)  ญะมีล (ทรงไพจิตร)  ฮะซัน(ทรงคุณธรรม)   ฮะกีม(ทรงวิทยปัญญา)   มุฮีฏ(ทรงครอบคลุม)   คอบีร(ทรงตระหนัก)  มัดร็อก(ทรงรับรู้)  ดะลีล(ทรงมีหลักฐาน)  เราะอ์ย (ทรงเห็น)  สุรูร(ทรงเปรมปรีดิ์)  ซามิอ์(ทรงรับฟัง)  สะมีอ์(ทรงได้ยิน)  สะนัด( ทรงมีข้อมูล) ชาฮิด(ทรงยืนยัน) ชะฮีด(ทรงเป็นพยาน) อาลิม (ทรงรู้) อะลีม(ทรงรอบรู้) อัลลาม(ทรงรอบรู้ยิ่ง) ฟัคร์(ทรงภาคภูมิ) นาฏิก(ทรงมีตรรกะ) นาซิร(ทรงดูแล) นูร (ทรงเจิดจรัส) กาชิฟ(ทรงเปิดเผย) กามิล(ทรงสมบูรณ์) อารีฟ(ทรงหยั่งรู้)


title: พระเป็นเจ้าในศาสนาอิสลาม

text: 4.ความมีพลานุภาพ: อัลลอฮ์ทรงมีความสามารถเหนือทุกสรรพสิ่ง คุณลักษณะต่างๆที่มีอยู่ในคุณลักษณะอันนี้ได้แก่:


title: พระเป็นเจ้าในศาสนาอิสลาม

text:
บาษิค   ญับบาร  ญะลีล  มุเฮาวิล  รอฟิอ์ รอฟีอ์  สะรีอ์  ซาลิม ซัยยิด  ชะดีด ชะรีฟ ซอดิก อัซซะ มุอิซ อะซีม อะลี อาลี อะอ์ลา มุตะอาลี เฟาก์ มุอัยยิน ฆอนี มุฆนี ฟาติห์ ฟัตตาห์ มานิอ์ กอดรน เกาะฮ์ฮาร มาญิด มุญีด มุนีอ์ นาซิร นะซีร กะบีร มุตะกับบิร กะซีร มาสิอ์ มุวัสเสี้ยะอ์ มุฮัยมิน มะกีน มุฏลัก ฮัก ฟาซิล ฟาริก มุฟัศศิล มุก็อดดิร เป็นต้น
ข้อสังเกต ก็คือคุณลักษณะแห่งอาตมัน ทั้ง วะห์ดานียะฮ์ และ ซัรมะดียัต ทั้งสอง เป็นคุณลักษณะแห่งพระเจ้าโดยไม่อาจเป็นคุณลักษณะของสิ่งอื่นใดได้ แต่คุณลักษณะ กอดีรียัต และอาละมียัต เป็นคุณลักษณะที่มีในสรรพสิ่งถูกสร้างได้


title: พระเป็นเจ้าในศาสนาอิสลาม

text: บางคุณลักษณะนั้นเกี่ยวข้องกับการกระทำของพระเจ้า คุณลักษณะเช่นนี้เป็นสิ่งที่เกิดขึ้นและบ่งชี้ถึงอำนาจ และความรอบรู้ของพระองค์ รประมวลคุณลักษณะต่างๆแห่งการกระทำของอัลลอฮ์นั้นมี 4 คุณลักษณะหลักๆ ดังนี้


title: พระเป็นเจ้าในศาสนาอิสลาม

text: 1. คอลิกียัต (การสร้างในบัดดล) อัลลอฮ์ คือพระผู้ทรงสร้าง สรรพสิ่งทั้งหมดมีขึ้นด้วยพระประสงค์ของพระองค์  คุณลักษณะต่างๆที่มีอยู่ในคุณลักษณะอันนี้ได้แก่:


title: พระเป็นเจ้าในศาสนาอิสลาม

text: บะดี  มุบดิ มุบัดั้ล บาอิษ อาริ ญาอิล มุห์ยี คอลิก คอลลาก มุซับบับ ซอนิอ์ มุเซาวิร มุฏออัฟ  มุฆอยยิร ฟาฏิร ฟาอิล ฟาลิก มุฆนี มาฮี มุมกิน มุเนาวิร มุเกาวิน มุวัสสิอ์ มาฮิด ا และ


title: พระเป็นเจ้าในศาสนาอิสลาม

text: 2. ร็อบบานียัต (การสร้างตามขั้นตอน) อัลลอฮ์ คือผู้ทรงบริหารและดูแลทุกสรรพสิ่ง โลกไม่อาจเคลื่อนไปโดยปราศจากการดูแลของพระองค์ คุณลักษณะต่างๆที่มีอยู่ในคุณลักษณะอันนี้ได้แก่:


title: พระเป็นเจ้าในศาสนาอิสลาม

text: อะมาน อะมีน มุอัมมิน มูนิส บิร บาร บาสิฏ มุบัชชิร มุบัยยิน เตาวาบ มุษับบิบ ญาบิร มุญัซซิล ญะลีส มุญัมมิล มุญีบ ญะวาด ญาร มุญีร ฮะบีบ มะห์บูบ มุฮัซซิร ดาอี  มัดอู ฮะฟีซ ฮะฟี ฮะลีม ฮามิด ฮะมีด มะห์มูด ฮันนาน มะฮีล มุเคาวิฟ มุคตาร มุดับบิร ฮาซิบ ฮะซีบ ดาฟิอ์ ดัยยาน ซากิร มัซกูร รออูฟ ร็อบ มุร็อตติบ รอติก รอญา รอฮีม รอฮิม เราะห์มาน อัรฮัร รอซิก รอซซาก รอฎี เราะฎี มัรฎอ ริฎวาน มัรฆูบ รอฟีก รอกีบ เมาฮูบ มุรตาห์ มุซัยยิน ซาติร ซัตตาร สะลาม ซามิก ชาฟี ชากิร ชะกูร มัชกูร ซอบูร ซอบบารอรีค ญับบาร ฎอมิน ฏอบีบ ฏอลิบ มัฏลูบ อัดล์ อาดิล อาซิม มุอ์ฏี อัฟว์ ฆอฟิร ฆอฟฟาร ฆุฟรอน กอบิล กอบีล กอซิม มุกอซซิม  มุกสิฏ มันนาน มุนญี มุนซิร มุนอิม กะรีม อักรัม วะดูด มุวัสสิอ์ มาซิล เมาซูฟ วาฟี วะฟี วากี วาฮิบ วะฮาบ เป็นต้น


title: พระเป็นเจ้าในศาสนาอิสลาม

text: 3. ฮากิมียัต ทุกสรรพสิ่งล้วนอยู่ภายใต้การปกครองของพระองค์ พระองค์คือผู้ตัดสินที่แท้จริง คุณลักษณะต่างๆที่มีอยู่ในคุณลักษณะอันนี้ได้แก่:


title: พระเป็นเจ้าในศาสนาอิสลาม

text: อิลาฮ์ อัมร์ ดะลีล รอชีด มุรชิด รอชีด รออี มัสอูล มะอ์บูด อิมาด ฆอยัต มักซูด กอฎี นาอี มุนตะฮี วะลี วาลี เมาลา ฮาดี ฮิกัม เป็นต้น


title: พระเป็นเจ้าในศาสนาอิสลาม

text: 4. มาลิกียัต ทุกสรรพสิ่งเกิดขึ้นจากพระองค์ ดังนั้นพระองค์คือพระผู้ทรงเป็นเจ้าของโดยสมบูรณ์คุณลักษณะต่างๆที่มีอยู่ในคุณลักษณะอันนี้ได้แก่:


title: พระเป็นเจ้าในศาสนาอิสลาม

text: ญามิอ์  ซุลฏอน ฟาฟิอ์  ชะฟีอ์ ซอฮิบ มาลิก มะลีก มุลก์ มุกอดดิร มุกอดดิม กาซิร กะฟีล วะกีล เป็นต้น


title: พระเป็นเจ้าในศาสนาอิสลาม

text: สองคุณลักษณะ กุดดูส และ ซุบบูห์  ในกกุรอานนั้นถือว่าเป็นคุณลักษณะที่ถูกรู้จักกันในนฐานะคุณลักษณะด้านลบ ซึ่งความหมายของมันก็คือ การให้พระผู้เป็นเจ้าเปลื้องจากคุณลักษณะที่บกพร่องและมีขีดจำกัดของความเป็นมนุษย์ คุณลักษณะแรกเป็นการเปลื้องทางด้านวัตถุ ส่วนคุณสมบัติที่สองเป็นการเปลื้องทางด้านจิตวิญญาณ


title: ช็อน โซ-มิน

text: จอน โซ-มิน (; เกิดวันที่ 7 เมษายน 2529) เป็นนักแสดงชาวเกาหลีใต้ โซมินเปิดตัวในปี 2547 ทางสถานี MBC "Miracle" ในปีพ.ศ. 2556 โซมินได้รับบทนำในละครโทรทัศน์เรื่อง Princess Aurora ของทางสถานี MBC โซมินได้รับการยอมรับในงาน 2013 MBC Drama Awards ซึ่งโซ-มินได้รับรางวัล "Best New Actress Award" การแสดงที่โดดเด่นอื่น ๆ ของโซมิน ได้แก่ ละครวันพรุ่งนี้ Victory (2015) และละครรักตลก 1% of Anything (2016)


title: ช็อน โซ-มิน

text: ปัจุจบันเมื่อเดือนเมษายน พ.ศ. 2560 จอนโซมินพร้อมด้วย ยัง เซชาน ได้รับการคัดเลือกให้เป็นนักแสดงประจำรายการวาไรตี้ รันนิงแมน ของเกาหลีใต้


title: ช็อน โซ-มิน

text: จอนโซมินเกิดเมื่อวันที่ 7 เมษายน 2529 ที่จังหวัดคย็องกี มีน้องชายชื่อ จอน อุกมิน ก่อนที่โซมินจะเปิดตัวอย่างเป็นทางการในวงการภาพยนตร์ เธอเคยทำงานเป็นนางแบบนิตยสารแฟชั่นในปีที่สองของโรงเรียนมัธยมปลาย จบการศึกษาจากมหาวิทยาลัยสตรีดุ๊กด๊อค สาขา การกระจายเสียงและบันเทิง


title: องค์การบริหารส่วนตำบลเจริญศิลป์

text: องค์การบริหารส่วนตำบลเจริญศิลป์ เป็นองค์กรปกครองส่วนท้องถิ่นแห่งหนึ่งในอำเภอเจริญศิลป์ จังหวัดสกลนคร ตั้งอยู่ห่างจากที่ว่าการอำเภอเจริญศิลป์ ประมาณ 5 กิโลเมตร และอยู่ห่างจากจังหวัดสกลนคร 102 กิโลเมตร พื้นที่ส่วนใหญ่เป็นที่ราบสูงมีป่าไม้ เป็นป่าเต็งรัง และแหล่งน้ำธรรมชาติ ที่สำคัญคือ ลำน้ำยาม อ่างเก็บน้ำห้วยนกเค้า จึงเหมาะแก่การประกอบอาชีพทางการเกษตร และเหมาะสำหรับการส่งเสริมให้เป็นแหล่งการท่องเที่ยวทางธรรมชาติ


title: องค์การบริหารส่วนตำบลเจริญศิลป์

text: ประวัติความเป็นมา


title: องค์การบริหารส่วนตำบลเจริญศิลป์

text: ตำบลเจริญศิลป์ เดิมเป็นหมู่บ้านในเขตตำบลทุ่งแก ต่อมาได้แยกออกมาตั้งเป็นตำบลเจริญศิลป์ โดยจัดตั้งเป็น "สภาตำบลเจริญศิลป์" และแบ่งบางส่วนไปสังกัดสุขาภิบาลเจริญศิลป์ จนได้ยกฐานะเป็นองค์การบริหารส่วนตำบลเจริญศิลป์ ตามลักษณะการปกครองส่วนท้องถิ่นเมื่อวันที่ 16 ธันวาคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบลเจริญศิลป์ จนปัจจุบัน


title: องค์การบริหารส่วนตำบลเจริญศิลป์

text: ปัจจุบัน องค์การบริหารส่วนตำบลเจริญศิลป์ ปกครองครอบคลุมตำบลเจริญศิลป์บางส่วน (นอกเขตเทศบาลตำบลเจริญศิลป์) ประกอบด้วย 9 หมู่บ้าน ได้แก่


title: โคลด์วอเตอร์ (เพลง)

text: โคลด์วอเตอร์ () เป็นซิงเกิลของกลุ่มแนวเพลงดนตรีอิเล็กทรอนิกส์ของเมเจอร์เลเซอร์ เป็นซิงเกิลหลักจากสตูดิโออัลบั้มที่ 4 Music Is the Weapon (2017) โดยร่วมกับนักร้องชาวแคนาดา จัสติน บีเบอร์ และนักร้องชาวเดนมาร์ก มุ ประพันธ์คำร้องโดย สมาชิกเมเจอร์เลเซอร์ ดิปโล, เอ็ด ชีแรน, มุ, จัสติน บีเบอร์, เจมี สกอตต์, เบนนี บลังโก, ฟิลลิป "จูเนียร์ เบลนเดอร์" เมกเซเปอร์ และ เฮนรี่ "คิงเฮนรี่" อัลเลน ออกจำหน่ายในวันที่ 22 กรกฎาคม ค.ศ. 2016


title: เครื่องอิสริยยศมุนีสาราภัณฑ์

text: เครื่องอิสริยยศมุนีสาราภัณฑ์ ( "เคฺรืองอิสฺสริยยยสมุนีสาราภัณฺฑ") เป็นเครื่องราชอิสริยาภรณ์ที่พระมหากษัตริย์แห่งพระราชอาณาจักรกัมพูชาพระราชทานตามคำแนะนำของรัฐบาลในพระราชอาณาจักรกัมพูชา โดยมอบให้แก่ผู้ที่มีความสามารถด้านวรรณกรรมและศิลปกรรม ด้านการศึกษา ด้านความยุติธรรม ด้านการบริหาร และด้านวิทยาศาสตร์


title: เกีย สทิงเงอร์

text:
เกีย สทิงเจอร์ () เป็นรถยนต์นั่งประเภทหรูหราขนาดกลาง 5 ประตู ลิฟท์แบ็ก ผลิตโดยเกีย มอเตอร์ส
เกีย สทิงเจอร์ได้ถูกออกแบบมาจากเกีย จีทีคอนเซปต์จากงานแฟรงก์เฟิร์ตออโต้โชว์ปี พ.ศ. 2554 และจากเกีย จีที4 สทิงเจอร์จากงานนอร์ทอเมริกันอินเตอร์เนชันแนลออโต้โชว์ ปี พ.ศ. 2557 ออกแบบโดยปีเตอร์ ชไครเยอร์และเกรกอรี กิลยุม (หัวหน้าออกแบบของเกีย) ที่สตูดิโอของเกียในยุโรปที่เมืองแฟรงก์เฟิร์ตและออกแบบทางวิศวะกรรมโดยอัลเบิร์ต เบียร์แมนน์ อดีตรองประธานของบีเอ็มดับเบิลยู เอ็ม รถคันนี้ได้เปิดเผยครั้งแรกที่งานนอร์ทิเมริกันอินเตอร์เนชันแนลออโต้โชว์ปี พ.ศ. 2560 (ตอนนี้เบียร์แมนน์เป็นรองประธานการพัฒนารถยนต์ระดับเพอร์ฟอแมนซ์ของฮุนไดมอเตอร์สกรุ๊ป)


title: เจ้าหญิงเอลิซาเบธ ดัชเชสแห่งบาวาเรีย

text:
เจ้าหญิงเอลิซาเบธ ดัชเชสแห่งบาวาเรีย () เดิม เคานต์เตสเอลิซาเบธ คริสตินา ดักลาส-สเต็ดตรอม อัฟ มูฮัสเซน อัล ลิคเตส เป็นธิดาคนแรกใน เคานต์คาร์ล ลุกวิค ดักลาส กับ ออโตรา มาเรีย เอลส์-ฮายส์ พระองค์ประสูติ ณ สวีเดน โดยมารดาของพระองค์เป็นพระนัดดาใน เจ้าชายฟอลแห่งอูเลนเบิร์ก ซึ่งเป็นพระสหายพระองค์สนิทใน จักรพรรดิวิลเฮล์มที่ 2 แห่งเยอรมนี
พระองค์เสกสมรสกับ เจ้าชายแม็ก ดยุกในบาวาเรีย เมื่อวันที่ 10 มกราคม พ.ศ. 2510 โดยได้รับพระราชทานพระอิสริยยศเป็น เจ้าหญิงเอลิซาเบธ ดัชเชสแห่งบาวาเรีย โดยมีพระธิดาร่วมกันดังนี้


title: สโมสรฟุตบอลอาเอกเอเธนส์

text: สโมสรฟุตบอลอาเอกเอเธนส์ ( ; Αθλητική Ένωσις Κωνσταντινουπόλεως; "Athlitikί Énosis Konstantinoupόleos", "Athletic Union of Constantinople") หรือรู้จักกันในชื่อ อาเอก เป็นสโมสรฟุตบอลอาชีพในประเทศกรีซ ตั้งอยู่ที่ย่าน Nea Filadelfeia ในเอเธนส์ ประเทศกรีซ เป็นหนึ่งในสามทีมใหญ่ของกรีซ อีกสองทีมคือ โอลิมเปียกอสและปานาซีไนโกส อาเอกเป็นสโมสรจากกรีซทีมแรกที่ได้ลงเล่นในยูฟ่าแชมเปียนส์ลีก รอบแบ่งกลุ่ม และเคยไปถึงรอบรองชนะเลิศ ยูฟ่าคัพ ฤดูกาล 1976–77 เคยเข้าถึงรอบก่อนรองชนะเลิศ ยูโรเปียนคัพ ฤดูกาล 1968–69 และรอบก่อนรองชนะเลิศ ยูฟ่าคัพวินเนอร์สคัพ ฤดูกาล 1996–97 และ 1997–98


title: สโมสรฟุตบอลอาเอกเอเธนส์

text: ลีก:


title: สโมสรฟุตบอลอาเอกเอเธนส์

text:
ถ้วย:
สื่อ


title: นางลังกากินี

text: ผีเสือสมุทร หรือ ผีเสื้อเมืองลงกาหรือ นางลังกินี ( ) เป็นชื่อตัวละครในเรื่องรามายณะของอินเดียและรามเกียรติ์ของไทย ในเรื่องรามายณะของอินเดียเป็นดูแลมหาสมุทรก่อนถึงกรุงลงกาและเป็นสตรีหนึ่งในสามคนที่รักษากรุงลงกาได้แก่ นางผีเสื้อสมุทร(ลังกากินี) นางสิมหิกา และนางสุรสา ในรามเกียรติ์ของไทย เป็นยักษิณีซึ่งเป็นเสื้อเมืองกรุงลงกา รักษาด่านทางอากาศ และเป็นผู้รกษากรุงลงกา เมื่อหนุมานมาถวายแหวนให้แก่นางสีดาที่สวนขวัญในกรุงลงกา นางได้ได้รบกับหนุมาน และพ่ายแพ้ถูกหนุมานสังหารถึงแก่ความตาย


title: นางลังกากินี

text: [หมวดหมู่:นางในวรรณคดี]]


title: สโมสรฟุตบอลเอาส์ทรีอาวีน

text: สโมสรฟุตบอลเอาส์ทรีอาวีน (; หรือ เอาส์ทรีอาวีน หรือ ออสเตรีย) เป็นสโมสรฟุตบอลอาชีพในประเทศออสเตรีย ตั้งอยู่ที่เวียนนา สโมสรคว้าแชมป์ลีกออสเตรียนบุนเดสลีกามากถึง 24 สมัย นับตั้งแต่ปี ค.ศ. 1911–12 ถือว่าเยอะเป็นอันดับที่สอง สโมสรคู่ปรับร่วมเมืองคือ ราปิด เวียน ออสเตรียเคยเข้าชิงชนะเลิศยูฟ่าคัพวินเนอร์สคัพ ในปี ค.ศ. 1978 และเคยเข้าถึงรอบรองชนะเลิศยูโรเปียนคัพในฤดูกาลถัดมา สนามเหย้าคือ ฟรันซ์ ฮอร์ สเตเดียม


title: สวนพฤกษศาสตร์หักกาลา

text: สวนพฤกษศาสตร์หักกาลา เป็นสวนสาธารณะและสวนพฤกษศาสตร์ที่ใหญ่ที่สุดในประเทศศรีลังกา มีพื้นที่ประมาณ 500 000 ไร่ อยู่ในแขวงหักกาลา เขตนูวาลาอินลยา ทางตอนใต้ของประเทศศรีลังกา เดิมเป็นสวนประจำพระราชวังหลวง ในประเทศศรีลังกา เชื่อกันว่า ราวณะ (ทศกัณฐ์) ได้ลักพานางสีดามาไว้ที่นี่ ปัจจุบันเป็นที่ตั้งของเทวสถานสีตาอัมมัน โกยิล ซึ่งอุทิศถวายแด่นางสีดา ในรามเกียรติ์ของประเทศไทยเป็นที่รู้จักดีในนาม สวนขวัญกรุงลงกา


title: เอชเอ็นเค ริเยกา

text: Hrvatski Nogometni Klub Rijeka () หรือ เอชเอ็นเค ริเยกา หรือ ริเยกา เป็นสโมสรฟุตบอลอาชีพในประเทศโครเอเชีย ตั้งอยู่ที่เมืองริเยกา ปัจจุบันลงเล่นในเพอร์วา ฮาเอนเอล ตั้งแต่ปี ค.ศ.1992 สนามเหย้าคือ สตาดีโอน รูเจวีซา สีประจำสโมสรคือสีขาว


title: เทวสถานสีตาอัมมัน

text: เทวสถานสีตาอัมมัน ( "สีตาอัมมัน โกยิล") หรือ วัดพระแม่สีดา เป็นโบสถ์พราหมณ์ซึ่งสร้างอุทิศถวายแด่นางสีดา ตั้งอยู่ในเขตสวนพฤกษศาสตร์หักกาลา ประเทศศรีลังกา


title: เทวสถานสีตาอัมมัน

text: เป็นเทวสถานศิลปะอินเดียใต้ ประกอบด้วยมณฑปและวิหารประดิษฐานเทวรูปพระราม นางสีดา พระลักษมณ์ และหนุมาน


คณะอิสลามศึกษาและนิติศาสตร์ มหาวิทยาลัยฟาฏอนี () เป็น คณะวิชา สังกัดมหาวิทยาลัยฟาฏอนี


title: คณะอิสลามศึกษาและนิติศาสตร์ มหาวิทยาลัยฟาฏอนี

text: คณะอิสลามศึกษาและนิติศาสตร์ เป็นคณะแรกของมหาวิทยาลัยอิสลามยะลา เดิมมีชื่อว่า คณะอิสลามศึกษา ได้ก่อตั้งขึ้น ในปี พ.ศ. 2541 ซึ่งเป็นปีสถาปนามหาวิทยาลัย ณ บ้านปารามีแต ตำบลบุดี อำเภอเมืองยะลา จังหวัดยะลา ต่อมาเมื่อวันที่ 1 พฤษภาคม 2547 ได้ย้ายที่ทำการมาอยู่ ณ บ้านโสร่ง ตำบลเขาตูม อำเภอยะรัง จังหวัดปัตตานี ณ อาคารชีคกอเซ็ม 2 และได้เปลี่ยนชื่อคณะมาเป็น คณะอิสลามศึกษาและนิติศาสตร์ ในปีการศึกษา 2555


title: หนองคาย ส.ประภัสสร

text: หนองคาย ส.ประภัสสร หรือ หนองคาย ศ.ประภัสสร (31 สิงหาคม พ.ศ. 2497 — ) เจ้าของฉายา แข้งซ้ายลุ่มน้ำโขง เป็นนักมวยไทยชาวไทยระดับแชมป์รุ่นจูเนียร์ไลท์เวท และเฟเธอร์เวทแห่งสนามมวยราชดำเนิน


title: หนองคาย ส.ประภัสสร

text: หนองคาย ส.ประภัสสร มีชื่อจริงคือ อุดม สุวรพันธ์ (ชื่อเล่น: ไก่) เกิดวันที่ 31 สิงหาคม พ.ศ. 2497 ที่อำเภอเมืองหนองคาย จังหวัดหนองคาย เริ่มฝึกมวยไทยอย่างจริงจังเมื่ออายุ 12–13 ปี เนื่องจากบ้านของเขาอยู่ใกล้กับค่ายมวย ช.นิตย์ รฟท. แล้วจึงแข่งขันในบริเวณใกล้เคียงกว่า 100 ครั้ง กระทั่ง ร.ต.ท.เทอดพงษ์ เทียนสุวรรณ (ยศในขณะนั้น) เห็นแววจึงพามาอยู่ที่กรุงเทพ ณ ค่ายอมรรัตน์ ของเบญจมาศ ชุณหเสวี


title: หนองคาย ส.ประภัสสร

text: หนองคายได้มีโอกาสแข่งที่สนามมวยเวทีลุมพินี ซึ่งเป็นฝ่ายชนะน็อกในยกที่ 2 ทว่าต่อมา เขาเป็นฝ่ายแพ้คะแนนต่อขุนพลน้อย เกียรติสุริยา ที่สนามมวยราชดำเนิน จึงกลับไปภาคอีสานตอนเหนือเป็นเวลา 2 ปี โดยใช้ชื่อในการชกคือ หนองคาย อมรรัตน์


title: หนองคาย ส.ประภัสสร

text: จากนั้นจึงกลับมากรุงเทพอีกครั้ง ภายใต้การดูแลของเทอดพงษ์ เทียนสุวรรณ ดังเดิม และประมาณปี พ.ศ. 2516 ได้ขึ้นชกในชื่อ หนองคาย ส.ประภัสสร หลังจากที่หัวหน้าค่ายของเขาแต่งงานกับประภัสสร พานิชกุล และก่อตั้งค่าย ส.ประภัสสร ขึ้นมา


title: หนองคาย ส.ประภัสสร

text: วันที่ 22 มกราคม พ.ศ. 2517 เขาได้เข้าแข่งขันรายการ ศึกกังฟูแค้น ที่สนามกีฬาหัวหมาก โดยพบกับผู้ใช้วิชากังฟูนามว่าเติ้ง อุยหง ซึ่งหนองคายเป็นฝ่ายชนะด้วยการเตะชายโครง จนคู่ชกหมดสติในยกแรก จากการแข่งขันครั้งนี้ สามารถเก็บค่าเข้าชมได้ 1 ล้านบาท


title: หนองคาย ส.ประภัสสร

text: ตั้งแต่ปี พ.ศ. 2517 หนองคายสามารถทำสถิติชนะ 9 ไฟต์ติดต่อกัน ก่อนที่จะเป็นฝ่ายแพ้เริงศักดิ์ พรทวี อย่างไรก็ตาม เขาก็สามารถเอาชนะเริงศักดิ์ได้ในเวลาต่อมา


title: หนองคาย ส.ประภัสสร

text: หนองคายได้ปะทะกับสุดยอดนักมวยไทยแห่งยุคเป็นจำนวนมาก ทั้งผุดผาดน้อย วรวุฒิ, วิชาญน้อย พรทวี, จิตติ เมืองขอนแก่น, ดีเซลน้อย ช.ธนะสุกาญจน์, ณรงค์น้อย เกียรติบัณฑิต ตลอดจนสกัด พรทวี


title: หนองคาย ส.ประภัสสร

text: ในปี พ.ศ. 2523 เขาเป็นฝ่ายชนะคะแนนนักมวยไทยที่มีชื่อเสียงอย่างประวิทย์ ศรีธรรม รวมถึงมีผลงานสร้างชื่อจากการเป็นฝ่ายชนะคะแนนเผด็จศึก พิษณุราชันย์ ในศึกดาวรุ่งนวมทอง เมื่อปี พ.ศ. 2523 โดยได้รับถ้วยเกียรติยศ “ยอดมวยไทย” ส่งผลให้เขาเป็นสุดยอดนักมวยไทยในปีดังกล่าว


title: หนองคาย ส.ประภัสสร

text: วันที่ 2 เมษายน พ.ศ. 2525 ในคู่เอกของการแข่งขันรายการศึกดังทะลุฟ้ามหากุศล ณ สนามมวยเวทีลุมพินี เป็นการพบกันระหว่างหนองคาย ส.ประภัสสร กับเริงศักดิ์ เพชรยินดี โดยที่นั่งชั้นริงไซด์ มีแคล้ว ธนิกุล (หรือที่รู้จักในชื่อ เฮียเหลา), ชวน หลีกภัย ทำหน้าเป็นประธานการแข่งขัน (ดำรงตำแหน่งรัฐมนตรีว่าการกระทรวงเกษตรและสหกรณ์ในขณะนั้น), วีระ มุสิกพงศ์ (ดำรงตำแหน่งรัฐมนตรีช่วยว่าการกระทรวงมหาดไทยในขณะนั้น) และพลตรี สนั่น ขจรประศาสน์ ร่วมชมการแข่งขัน


title: หนองคาย ส.ประภัสสร

text: ซึ่งในช่วงท้ายของยกที่ 5 นี้เอง ที่เกิดเหตุลอบสังหารแคล้ว ธนิกุล โดยมีผู้ก่อการปาระเบิดเอ็ม 26 สู่ที่นั่งชั้นริงไซด์ ส่งผลให้มีผู้เสียชีวิต 5 ราย บาดเจ็บกว่า 50 คน ส่วนแคล้ว ธนิกุล รอดชีวิตจากเหตุการณ์ครั้งดังกล่าว


title: หนองคาย ส.ประภัสสร

text: วันที่ 5 ตุลาคม พ.ศ. 2525 หนองคายได้พบกับคู่ชกที่เป็นแชมป์คาราเต้ชาวอเมริกัน ผู้มีนามว่าเดฟ จอห์นสตัน (Dave Johnston) ที่คัลเวอร์ซิตี รัฐแคลิฟอร์เนีย จากการแข่งขันครั้งดังกล่าว หนองคายเป็นฝ่ายชนะคะแนน


title: หนองคาย ส.ประภัสสร

text: หนองคายแข่งขันชกมวยเป็นจำนวนกว่า 200 ไฟต์ ก่อนที่จะตัดสินใจแขวนนวมในวัย 30 ปีเศษ


title: หนองคาย ส.ประภัสสร

text: ภายหลังจากการเลิกชกมวย หนองคายได้ทำธุรกิจร้านอาหารร่วมกับประภัสสร พานิชกุล ผู้เป็นภรรยาของ พ.ต.อ.เทอดพงษ์ เทียนสุวรรณ เป็นเวลากว่า 10 ปี ก่อนที่จะเลิกไปเนื่องด้วยปัญหาด้านสถานที่ ครั้นต่อมาจึงทำหน้าที่เป็นผู้ฝึกสอนให้แก่ค่ายมวยไทยหลายแห่ง


title: หนองคาย ส.ประภัสสร

text: หนองคาย ส.ประภัสสร มีบิดาชื่อ สมพงษ์ สุวรพันธ์ มารดาชื่อ อุดร สุวรพันธ์ โดยเขาเป็นบุตรคนที่สอง ในจำนวนพี่น้องทั้งหมด 9 คน (เป็นชาย 7 คน และหญิง 2 คน) ซึ่งพี่น้องที่เป็นเพศชายจำนวน 7 คน มีถึง 6 คนที่เป็นนักมวย ส่วนคนที่มีชื่อเสียงระดับแถวหน้ามีเพียงเขาเท่านั้นหนองคาย ส.ประภัสสร ได้รับการกล่าวว่าเป็นนักมวยไทยที่มีชื่อเสียงมากที่สุดของจังหวัดหนองคาย และเนื่องด้วยมีแข้งซ้ายที่ทรงพลัง จึงได้รับฉายา “แข้งซ้ายลุ่มน้ำโขง” จากแฟนมวย


title: โปรเรสต์ลิงเกร์ริลลา

text: โปรเรสต์ลิงเกร์ริลลา (Pro Wrestling Guerrilla) หรือ PWG เป็นสมาคมมวยปล้ำอาชีพอิสระของสหรัฐอเมริกา ที่ดำเนินการโดยนักมวยปล้ำตัวเองในขณะที่มันถูกสร้างขึ้นโดย Southern California wrestlers Disco Machine, Excalibur, Scott Lost, Joey Ryan, Super Dragon, และ Top Gun Talwar ตั้งแต่นั้นมา Disco, Talwar และ Lost ได้เกษียณและออกจากบริษัท ตั้งแต่ปี 2007 เป็นต้นมา Excalibur ได้รับบทเป็นผู้บรรยายโดยการหมุนเวียนนักมวยปล้ำและผู้บรรยาย


title: โปรเรสต์ลิงเกร์ริลลา

text: การส่งเสริมการขายนี้ออกมาเมื่อวันที่ 26 กรกฎาคม 2003 และเป็นที่รู้จักกันดีในการผสมผสานระหว่างอารมณ์ขันและมวยปล้ำอาชีพรวมทั้งข่าวประชาสัมพันธ์ด้านบนและชื่อเรื่องการแสดงเช่น "Kee_ The _ee Out of Our _ool!", "Free Admission (Just Kidding)", "Straight to DVD", "Steen Wolf", "Black Cole Sun", "From Parts Well Known", "Matt Rushmore", และ "Head Like a Cole".


title: โปรเรสต์ลิงเกร์ริลลา

text: ในปี 2016 Dave Meltzer แห่ง "Wrestling Observer Newsletter" ได้เรียก PWG เป็น "ค่ายมวยปล้ำที่ดีที่สุดในทวีปอเมริกาเหนือ"


title: หอคอยฟลัค

text: หอคอยฟลัค()เป็นสิ่งก่อสร้างขนาดใหญ่ทั้งหมด 8 แห่ง,สูงเหนือพื้นดิน,หอคอยป้อมปืนต่อต้านอากาศยานที่ถูกสร้างขึ้นโดยนาซีเยอรมนีในเมืองเบอร์ลิน(3),ฮัมบวร์ค(2),และเวียนนา(3) ตั้งแต่ปี ค.ศ. 1940 เป็นต้นมา เมืองอื่นๆได้ใช้หอคอยฟลัครวมทั้งชตุทท์การ์ทและแฟรงก์เฟิร์ต ด้วยขนาดเล็กเดียวที่มีวัตถุประสงค์ในการเป็นหอคอยฟลัคถูกสร้างขึ้นในจุดยุทธศาสตร์สำคัญของเยอรมัน เช่น อองเชร์ในฝรั่งเศส, เฮลโกลันด์ในเยอรมนีและทรอนด์เฮมในนอร์เวย์


title: หอคอยฟลัค

text: หอคอยได้ถูกใช้โดยลุฟท์วัฟเฟอเพื่อป้องกันการโจมตีทางอากาศของฝ่ายสัมพันธมิตรในตัวเมืองเหล่านี้ในช่วงสงครามโลกครั้งที่สอง พวกเขายังได้ใช้เป็นที่หลบภัยจากการโจมตีทางอากาศสำหรับเต็นท์จำนวนนับพันของพลเรือนท้องถิ่น


title: คำสั่งคอมมิสซาร์

text: คำสั่งคอมมิสซาร์ () เป็นคำสั่งที่ได้ถ่ายทอดโดยกองบัญชาการทหารสูงสุดเยอรมัน (OKW) เมื่อวันที่ 6 มิถุนายน ค.ศ. 1941 ภายหลังปฏิบัติการบาร์บารอสซา โดยชื่ออย่างเป็นทางการคือแนวทางสำหรับการปฏิบัติต่อเจ้าหน้าที่ผู้ตรวจการทางการเมือง ("Richtlinien für die Behandlung politischer Kommissare") เป็นการสั่งกองทัพเวร์มัคท์ว่า เมื่อได้ทำการจับกุมตัวเจ้าหน้าที่ผู้ตรวจการทางการเมือง (คอมมิสซาร์) ของโซเวียตมาแล้วก็ให้ทำการประหารชีวิตโดยการยิงเป้าแบบชุดทีมในข้อหาเป็นผู้บังคับหรือปลูกฝังในอุดมการณ์ยิว-บอลเชวิกในกองกำลังทหาร


title: คำสั่งคอมมิสซาร์

text: ตามคำสั่งดังกล่าว นักโทษทั้งหมดที่ได้ถูกระบุว่าเป็น "บอลเชวิกอย่างเต็มตัวหรือปฏิบัติหน้าที่เป็นผู้แทนของอุดมการณ์บอลเชวิก" สมควรถูกประหารชีวิต


title: ไฮเปอร์ลูป

text: ไฮเปอร์ลูป () เป็นรูปแบบที่ได้รับการเสนอสำหรับการโดยสารและขนส่งสินค้าอธิบายถึงโบกี้ (รถไฟ) ท่อสุญญากาศที่ออกแบบโดยทีมเทสล่าและสเปซเอ็กซ์ ร่างแบบจากรถไฟท่อสุญญากาศของโรเบิร์ตก็อดดาร์ด Robert Goddard ไฮเปอร์ลูปประกอบด้วยท่อปิดผนึก หรือระบบท่อตลอดช่วง ซึ่งฝักอยู่ในท่อจะเดินทางแบบอิสระจากแรงความต้านทานหรือแรงเสียดทานของอากาศขนส่งประชาชนหรือสินค้าได้ในแบบที่ความเร็วและอัตราเร่งได้อย่างดีที่สุด


title: อิกคิวซัง (แก้ความกำกวม)

text: อิกคิวซัง อาจหมายถึง ชื่อต่อไปนี้


title: การหายใจเฮือก

text: การหายใจเฮือก () เป็นรูปแบบการหายใจผิดปกติชนิดหนึ่งซึ่งเกิดจากปฏิกิริยาตอบสนอง (รีเฟลกซ์) จากก้านสมอง มีลักษณะหายใจเฮือก ดูใช้แรงมากในการหายใจ อาจมีเสียงออกมาพร้อมกับการหายใจ หรือมีกล้ามเนื้อกระตุกได้ สาเหตุอาจเกิดจากภาวะสมองขาดเลือด ออกซิเจนในเลือดต่ำรุนแรง หรือไม่มีออกซิเจนในเลือด ถือเป็นอาการแสดงทางการแพทย์ที่บ่งบอกถึงภาวะเจ็บป่วยรุนแรง จำเป็นต้องได้รับการรักษาอย่างเร่งด่วน เนื่องจากส่วนใหญ่หากดำเนินต่อไปผู้ป่วยอาจหยุดหายใจและเสียชีวิตได้ ช่วงเวลาของการหายใจเฮือกจนถึงเสียชีวิตอาจแตกต่างกันได้มาก ตั้งแต่ 2-3 เฮือก ไปจนถึงหลายชั่วโมง


title: การหายใจเฮือก

text: คำนี้บางครั้งถูกใช้เรียกลักษณะการหายใจหอบเหนื่อยขาดเป็นห้วง ที่พบในผู้ป่วยอวัยวะล้มเหลว เช่น ตับวาย ไตวาย ผู้ป่วยที่มีภาวะการอักเสบทั่วร่าง (SIRS) ติดเชื้อในกระแสเลือด เลือดเป็นกรดจากเมตาบอลิก ซึ่งเกิดจากสาเหตุคนละอย่างกันกับการหายใจเฮือก


title: การหายใจเฮือก

text: การหายใจเฮือกเช่นนี้พบได้บ่อยในผู้ป่วยภาวะหัวใจหยุดเต้น โดยผู้ป่วยอาจยังมีการหายใจเฮือกได้อีกหลายนาที ถือเป็นอาการที่จะต้องได้รับการนวดหัวใจผายปอดกู้ชีพ หากเปรียบเทียบในผู้ป่วยหัวใจหยุดเต้นด้วยกัน ผู้ป่วยหัวใจหยุดเต้นที่มีการหายใจเฮือกอาจมีพยากรณ์โรคที่ดีกว่าผู้ป่วยหัวใจหยุดเต้นที่ไม่มีการหายใจเฮือก สำหรับผู้ป่วยหัวใจหยุดเต้นที่หมดสติและคลำชีพจรไม่ได้ การหายใจเฮือกให้เห็นนี้ไม่ถือเป็นการหายใจที่ส่งออกซิเจนไปเลี้ยงร่างกายได้ จึงยังคงต้องช่วยหายใจอยู่หากไม่มีข้อห้ามอื่น


title: การหายใจเฮือก

text: สำหรับผู้ป่วยหัวใจหยุดเต้นนอกโรงพยาบาล สามารถพบการหายใจเฮือกได้ราว 40%


title: เดอะวอยซ์ไทยแลนด์ ซีซั่นที่ 6

text: เดอะวอยซ์ไทยแลนด์ ซีซั่นที่ 6 เป็นรายการเรียลลิตี้โชว์ประกวดร้องเพลงโดยทรู มิวสิก ผลิตรายการโดยบริษัท ใจอั้น ที่ซื้อลิขสิทธิ์รูปแบบรายการมาจากบริษัท ทาลพา ของเนเธอร์แลนด์ เจ้าของรายการเดอะวอยซ์ (The Voice) และเดอะวอยซ์ออฟฮอลแลนด์ (The Voice of Holland) โดยใช้โค้ชร้องเพลงและผู้คัดเลือกผู้เข้าประกวด 4 คน คือ สหรัถ สังคปรีชา โจอี้ บอย สิงโต นำโชค ดา เอ็นโดรฟิน


title: เดอะวอยซ์ไทยแลนด์ ซีซั่นที่ 6

text: ในซีซันนี้รับสมัครผู้เข้าแข่งขันแบบออดิชันออนไลน์เท่านั้น โดยกำหนดให้ส่งคลิปความยาวไม่เกิน 1 นาที ทืมงานทำการคัดเลือกก่อนที่จะถึงการ Blind Audition ซึ่งทีมงานทำการคัดเลือกคล้ายๆ กับการ Blind Audition เช่นกันโดยในรอบ Blind Audition ได้กำหนดไว้ให้โค้ชแต่ละทีมเลือกทีมละ 12 คน และมีกฏ Steal ซึ่งโค้ชแต่ละคนจะมีสิทธิ Steal ได้ ทีมละ 2 คน ในรอบ Knock Out


title: เดอะวอยซ์ไทยแลนด์ ซีซั่นที่ 6

text: โค้ชในซีซั่นนี้ประกอบไปด้วยโค้ชที่มาจากซีซั่นที่แล้วทั้งหมด ได้แก่ โค้ชสหรัถ สังคปรีชา หรือ ก้อง, โค้ชโจอี้ บอย และโค้ชสิงโต นำโชค และโค้ชดา เอ็นโดรฟิน


title: เดอะวอยซ์ไทยแลนด์ ซีซั่นที่ 6

text: เดอะวอยซ์ไทยแลนด์ ซีซั่น 6 มีการเพิ่มกติกาใหม่ในรอบ Blind Audition เข้าไป คือ ถ้าโค้ชทั้ง 4 คนไม่กดปุ่มให้ผู้เข้าแข่งขัน ผู้เข้าแข่งขันจะต้องกลับบ้านทันที โดยที่โค้ชไม่สามารถหันมาคุยกับผู้เข้าแข่งขันได้เลย


title: เดอะวอยซ์ไทยแลนด์ ซีซั่นที่ 6

text: สัปดาห์ที่ 1 ออกอากาศเมื่อวันที่ 12 พฤศจิกายน พ.ศ. 2560


title: เดอะวอยซ์ไทยแลนด์ ซีซั่นที่ 6

text: โชว์โค้ช - ก็มันเป็นอย่างนั้น


title: เดอะวอยซ์ไทยแลนด์ ซีซั่นที่ 6

text: สัปดาห์ที่ 2 ออกอากาศเมื่อวันที่ 19 พฤศจิกายน พ.ศ. 2560


title: เดอะวอยซ์ไทยแลนด์ ซีซั่นที่ 6

text: สัปดาห์ที่ 3 ออกอากาศเมื่อวันที่ 26 พฤศจิกายน พ.ศ. 2560


title: เดอะวอยซ์ไทยแลนด์ ซีซั่นที่ 6

text: สัปดาห์ที่ 4 ออกอากาศเมื่อวันที่ 3 ธันวาคม พ.ศ. 2560


title: เดอะวอยซ์ไทยแลนด์ ซีซั่นที่ 6

text: สัปดาห์ที่ 5 ออกอากาศเมื่อวันที่ 10 ธันวาคม พ.ศ. 2560


title: เดอะวอยซ์ไทยแลนด์ ซีซั่นที่ 6

text: สัปดาห์ที่ 6 ออกอากาศเมื่อวันที่ 17 ธันวาคม พ.ศ. 2560


title: เดอะวอยซ์ไทยแลนด์ ซีซั่นที่ 6

text: สำหรับรอบ Knockout นั้นจะทำการจับลูกทีมทั้งหมด จับคู่รอบละ 2 คน ร้องเพลงบนเวทีเดียวกันโดยร้องคนละเพลงกันแล้วตัดเชือกคัดออกกันทันที


title: เดอะวอยซ์ไทยแลนด์ ซีซั่นที่ 6

text: เนื่องจากปีนี้ได้จัดให้แข่งขันรอบ Knockout ก่อนรอบ Battle จึงทำให้มีการ Steal ในรอบ Knockout เป็นครั้งแรก โดยที่โค้ชแต่ละคนจะสามารถ Steal ลูกทีมที่แพ้ของทีมอื่นได้คนละ 2 ครั้ง ในกรณีที่มีโค้ชมากกว่า 1 คนต้องการ Steal ศิลปินสามารถเลือกได้ว่าต้องการอยู่กับโค้ชคนไหน การที่ Steal ลูกทีมอื่นนั้นได้ 2 คนนั้นแต่การกด Steal สามารถกดได้ไม่จำกัด ทั้งนี้จะไม่ถูกอธิบายหรือนำมาออกอากาศแต่อย่างใดเพื่อให้ได้ลูกทีมสุดท้ายหลังจบรอบ Knockout แล้วเพียงทีมละ 8 คนเท่านั้น


title: เดอะวอยซ์ไทยแลนด์ ซีซั่นที่ 6

text: สำหรับรอบ Battle ผู้เข้าแข่งขันจะจะต้องจับคู่ทำการแข่งขันกันและทำการร้องเพลงเดียวกันบนเวทีซึ่งจะมีผู้เข้าแข่งขันได้เข้ารอบ 1 คน และผู้เข้าแข่งขันที่แพ้จะต้องตกรอบโดยทันที


title: เดอะวอยซ์ไทยแลนด์ ซีซั่นที่ 6

text: ∞ เข้ารอบในฐานะคู่ดูโอ้


title: เดอะวอยซ์ไทยแลนด์ ซีซั่นที่ 6

text: ในรอบ Live Show นี้ ผู้เข้าแข่งขันที่มีคะแนนโหวตสูงที่สุดจะเข้าสู่รอบ Final โดยอัตโนมัติ และหลังจากนั้นโค้ชจะต้องเลือกผู้เข้าแข่งขันที่เหลืออีก 1 คนเพื่อเข้าสู่รอบ Final เช่นกัน


title: เดอะวอยซ์ไทยแลนด์ ซีซั่นที่ 6

text: รอบ Final ออกอากาศวันที่ 25 กุมภาพันธ์ พ.ศ. 2561 ผู้เข้าแข่งขันทั้ง 8 คนจะถูกแบ่งออกเป็น 2 กลุ่ม หลังจากนั้นก็จะทำการโหวตผู้เข้าแข่งขันที่มีคะแนนโหวตสูงสุดประจำแต่ละกลุ่มเพื่อหาผู้ชนะเลิศ


title: การหยุดหายใจ

text: การหยุดหายใจ () คือภาวะที่ผู้ป่วยไม่หายใจ ไม่มีการเคลื่อนไหวของกล้ามเนื้อที่ใช้ในการหายใจ และปริมาตรของปอดไม่มีการเปลี่ยนแปลง ทั้งนี้อาจมีการไหลของอากาศหรือไม่ก็ได้ หากตั้งใจทำเองเรียกว่าการกลั้นหายใจ


title: การปฏิวัติมองโกเลีย ค.ศ. 1911

text: การปฏิวัติมองโกเลีย ค.ศ. 1911 (การปฏิวัติมองโกเลียส่วนนอก ค.ศ. 1911) ได้เกิดขึ้นภายในภูมิภาคมองโกเลียส่วนนอก ได้ประกาศเอกราชจากชาวแมนจู ภายใต้การนำของราชวงศ์ชิง ในช่วงการปฏิวัติซินไฮ่ ได้เกิดขึ้นจากการรวมกันของปัจจัยต่างๆ ทั้งความยกลำบากทางเศรษฐกิจและความล้มเหลวในการต่อต้านจักรวรรดินิยมตะวันตก ทำให้ประชาชนจำนวนมากในจีนไม่พอใจการบริหารของรัฐบาลราชวงศ์ชิง เมื่อมีนโยบายที่จะผนวกรวมดินแดนมองโกเลียให้เป็นส่วนหนึ่งของชาวฮั่น และการกลืนชาติชนพื้นเมือง ทำให้รัฐบาลชิงต้องรับมือกับกระแสการต่อต้าน ซึ่งเป็นผลทำให้เกิดการแยกตัวออกจากจักรวรรดิชิงโดยไม่มีการสูญเสียเลือดเนื้อ หัวหน้าเผ่าหลายคนในเขตบาร์กาและมองโกเลียในต่างเข้าร่วมในการปฏิวัตินี้และก้าวขึ้นมาเป็นผู้นำการปฏิวัติ


title: ซิอาตุม

text: ซิอาตุม เป็นเจ้าชายอียิปต์โบราณของราชวงศ์ที่สิบแปด พระองค์น่าจะเป็นหนึ่งในพระราชบุตรของฟาโรห์ทุตโมสที่สี่ และอาจจะเป็นพระเชษฐาหรือพระอนุชาพระองค์หนึ่งของฟาโรห์อเมนโฮเตปที่สาม พระองค์มีพระธิดานามว่า เนเบตธิอา


title: เพเตปิฮู

text: พีเฮีย หรือ พีอิเฮีย หรือ เพเตปิฮู เป็นเจ้าหญิงอียิปต์โบราณในช่วงราชวงศ์ที่สิบแปด เป็นพระราชธิดาของฟาโรห์ทุตโมสที่สี่


title: เพเตปิฮู

text: พระศพของพระองค์ถูกฝังอยู่ใน Sheikh Abd el-Qurna พร้อมกับเจ้าหญิงอีกหลายพระองค์ เจ้าหญิงอเมเนโมเพต และพระขนิษฐาของพระองค์น่าจะเป็นเจ้าหญิงเธียอา หลุมฝังพระศพถูกค้นพบในปี พ.ศ.2400


title: เทนต์อามุน (พระราชธิดาในทุตโมสที่สี่)

text: เทนต์อามุน เป็นเจ้าหญิงอียิปต์โบราณแห่งราชวงศ์ที่สิบแปดในสมัยอาณาจักรใหม่ พระองค์เป็นพระราชธิดาของฟาโรห์ทุตโมสที่สี่


title: เทนต์อามุน (พระราชธิดาในทุตโมสที่สี่)

text: พระนางเทนต์อามุนได้สิ้นพระชนม์ในปีเดียวกับพระบิดาของพระองค์ พระองค์ถูกฝังอยู่ในหุบเขากษัตริย์ในหลุมฝังศพ เควี 43 ร่วมกับพระบิดากับพระเชษฐาของพระองค์นามว่า อเมเนมเฮต ชิ้นส่วนของโถคาโนปิกของเจ้าหญิงเทนต์อามุนถูกพบในหลุบฝังพระศพ ตอนนี้อยู่ในพิพิธภัณฑ์ไคโร


title: เควี 43

text: หลุมฝังพระศพ KV43 เป็นสุสานของฟาโรห์ทุตโมสที่สี่ ในหุบเขากษัตริย์ในเมืองลักซอร์ประเทศอียิปต์ มีรูปร่างรูปแบบของสุสานราชวงศ์ที่สิบแปด เควี 43 ถูกค้นพบโดยฮาวเวิร์ด คาร์เตอร์ ในปี พ.ศ.2446


title: เควี 43

text: หลุมฝังพระศพตั้งอยู่สูงในหน้าผาเหนือพื้นหุบเขาซึ่งได้รับความเสียหายจากน้ำท่วมมากมายจากสุสานอื่น ๆ และตกแต่งผนังจึงได้รับการเก็บรักษาไว้เป็นอย่างดี โลงหินด้านนอกของฟาโรห์ยังคงอยู่ในห้องฝังศพ


title: เควี 43

text: พระราชบุตรและธิดาฟาโรห์ทุตโมสที่สี่ที่ถูกฝังพระศพไว้ในหลุมฝังพระศพนี้คือ เจ้าชายอเมเนมเฮตและเจ้าหญิงเทนต์อามุน


เหรียญที่ระลึก "ครบรอบ 60 ปีชัยในมหาสงครามผู้รักชาติ ค.ศ. 1941–1945"


text: เหรียญที่ระลึก "ครบรอบ 60 ปีชัยในมหาสงครามผู้รักชาติ ค.ศ. 1941–1945" (รัสเซีย: Юбилейная медаль «60 лет Победы в Великой Отечественной войне 1941–1945 гг.») เหรียญนี้ถูกสร้างขึ้นโดยประเทศรัสเซีย ในวาระ 60 ปีแห่งชัยชนะนาซีเยอรมันค.ศ. 1945 ถูกสร้างขึ้นเมื่อวันที่ 28 กุมภาพันธ์ พ.ศ. 2547


text: เหรียญที่ระลึก "ครบรอบ 60 ปีชัยในมหาสงครามผู้รักชาติ ค.ศ. 1941–1945" มีขนาดเส้นผ่านศูนย์กลาง 32 มิลลิเมตร ข้างบนเป็นรูปเครื่องอิสริยาภรณ์แห่งชัยชนะ ข้างล่างเขียนว่า "1941-1945" ข้างหลังมีช่อใบมะกอกพร้อมข้อความที่เขียนว่า "60 ปีแห่งชัยชนะในมหาสงครามผู้รักชาติ 1941-1945" ()


title: ซิทอามุน (พระมเหสีของฟาโรห์อเมนโฮเทปที่สาม)

text: ซิทอามุน เป็นเจ้าหญิงอียิปต์โบราณและพระมเหสีของฟาโรห์แอเมนโฮเทปที่สาม


text: พระนางซิทอามุนถือได้ว่าเป็นพระราชธิดาของฟาโรห์แอเมนโฮเทปที่สาม กับพระมเหสีทีเย หลังจากนั้นพระองค์ก็อภิเษกสมรสกับพระราชบิดาของพระองค์ในช่วงรัชสมัยของฟาโรห์อเมนโฮเทปที่สามในปีที่ 30 ของการครองราชย์


text: ข้อสันนิษฐานที่ว่า พระนางซิทอามุนเป็นพระราชธิดาของฟาโรห์อเมนโฮเทปทร่สามกับพระนางทีเย พระนางซิทอามุนได้ปรากฎบนภาพสลักในหลุมฝังศพของ ยูยา กับ ทูยา ซึ่งเป็นบิดาและมารดาของพระนางทีเย โดยเฉพาะอย่างยิ่งเก้าอี้ที่มีชื่อว่าพระราชธิดาของฟาโรห์


title: ซุปเปอร์โมเดลไทยแลนด์

text:
ซุปเปอร์โมเดลไทยแลนด์ () เป็นการประกวดความงามในประเทศไทย จัดขึ้นเป็นครั้งแรกเมื่อปี พ.ศ. 2558 ผู้ได้ตำแหน่งต่างๆจะเป็นผู้แทนประเทศไทยเข้าประกวดเวทีระดับนานาชาติ
การประกวด SUPERMODEL THAILAND 2015 เป็นการประกวดนางแบบนายแบบรุ่นเยาวชน อายุระหว่าง 5 - 18 ปี โดยแบ่งเป็นรุ่นต่างๆดังต่อไปนี้


title: ซุปเปอร์โมเดลไทยแลนด์

text: - Mister Young Thailand 2015 (วัยรุ่นชายอายุ 13 -18 ปี)


title: ซุปเปอร์โมเดลไทยแลนด์

text: - Miss Young Thailand 2015 (วัยรุ่นหญิง อายุ 13 - 18 ปี)


title: ซุปเปอร์โมเดลไทยแลนด์

text: - Mini Mister Thailand 2015 (เด็กชายอายุ 5 -12 ปี)


title: ซุปเปอร์โมเดลไทยแลนด์

text: - Mini Miss Thailand 2015 (เด็กหญิงอายุ 5 - 12 ปี)


title: ซุปเปอร์โมเดลไทยแลนด์

text: โดยรอบชิงชนะเลิศจัดขึ้นในวันเสาร์ที่ 10 ตุลาคม 2558 ที่ นครินทร์ สเปซ ถนนศรีนครินทร์


title: ซุปเปอร์โมเดลไทยแลนด์

text: สัญลักษณ์สี


title: องค์การบริหารส่วนตำบลบ้านเหล่า (จังหวัดสกลนคร)

text: "ระวังสับสนชื่อคล้ายกัน องค์การบริหารส่วนตำบลบ้านเหล่า"


text: องค์การบริหารส่วนตำบลบ้านเหล่า เป็นองค์กรปกครองส่วนท้องถิ่นแห่งหนึ่งในอำเภอเจริญศิลป์ จังหวัดสกลนคร


text: ประวัติความเป็นมา


text: ตำบลบ้านเหล่า ได้รับการจัดตั้งตามประกาศกระทรวงมหาดไทยเมื่อวันที่ 24 พฤษภาคม พ.ศ.2520 โดยแบ่งแยกท้องที่ออกมาจากตำบลโคกสี อำเภอสว่างแดนดิน จังหวัดสกลนคร ซึ่งต่อมาเมื่อปี พ.ศ.2530 ได้รับประกาศจากกระทรวงมหาดไทยแยกอำเภอสว่างแดนดิน 5 ตำบล (เจริญศิลป์ ทุ่งแก บ้านเหล่า หนองแปน และโคกศิลา) เป็นกิ่งอำเภอเจริญศิลป์ และเมื่อปี พ.ศ.2538 ประกาศจัดตั้งเป็นอำเภอเจริญศิลป์ จึงมีผลทำให้ตำบลบ้านเหล่า ขึ้นตรงต่อปกครองอำเภอเจริญศิลป์นับแต่นั้นมา


text: เมื่อแรกก่อตั้งนันมีฐานะเป็น สภาตำบลบ้านเหล่า จนได้ยกฐานะเป็นองค์การบริหารส่วนตำบลบ้านเหล่า ตามลักษณะการปกครองส่วนท้องถิ่นเมื่อวันที่ 16 ธันวาคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบลบ้านเหล่า จนปัจจุบัน


text: ปัจจุบัน องค์การบริหารส่วนตำบลบ้านเหล่า ปกครองครอบคลุมตำบลบ้านเหล่าทั้งตำบล ประกอบด้วย 17 หมู่บ้าน ได้แก่


title: องค์การบริหารส่วนตำบลบ้านเหล่า

text: องค์การบริหารส่วนตำบลบ้านเหล่า อาจหมายถึง


title: เจ้าชายนิโคลาแห่งยูโกสลาเวีย

text:
เจ้าชายนิโคลาแห่งยูโกสลาเวีย () เป็นพระโอรสพระองค์ใหญ่ใน เจ้าชายโทมิสลาฟแห่งยูโกสลาเวีย และ เจ้าหญิงมาร์การีตาแห่งบาเดิน พระองค์ทรงเป็นพระราชนัดดาใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย ผ่านทางสายพระบิดา ทั้งนี้พระองค์ทรงมีศักดิ์เป็นพระญาติชั้นทั้ 2 ใน เจ้าชายชาลส์ เจ้าชายแห่งเวลส์ ผ่านทางสายพระมารดา โดยพระองค์ทรงอยู่ในลำดับที่ 4 ในการสืบราชบัลลังก์ พระองค์ทรงมีพระขนิษฐาร่วมพระอุทร 1 พระองค์คือ เจ้าหญิงคาทารีนาแห่งยูโกสลาเวีย และมีพระอนุชาต่างพระมารดา 2 พระองค์ คือ เจ้าชายจอร์จ และ เจ้าชายไมเคิล
พระองค์เสกสมรสกับ ลิเลียนา ลิควีน เมื่อวันที่ 30 สิงหาคม พ.ศ. 2535 ใน เดนมาร์ก โดยลิเลียนาได้รับการสถาปนาเป็น เจ้าหญิงลิเลียนาแห่งยูโกสลาเวีย ทรงมีพระธิดา 1 พระองค์คือ


title: เจ้าหญิงคาทารีนาแห่งยูโกสลาเวีย

text:
เจ้าหญิงคาทารีนาแห่งยูโกสลาเวีย () เป็นพระธิดาใน เจ้าชายโทมิสลาฟแห่งยูโกสลาเวีย และ เจ้าหญิงมาร์การีตาแห่งบาเดิน พระองค์ทรงเป็นพระราชนัดดาใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย ผ่านทางสายพระบิดา ทั้งนี้พระองค์ทรงมีศักดิ์เป็นพระญาติชั้นทั้ 2 ใน เจ้าชายชาลส์ เจ้าชายแห่งเวลส์ ผ่านทางสายพระมารดา โดย พระองค์ทรงมีพระเชษฐาร่วมพระอุทร 1 พระองค์คือ เจ้าชายนิโคลาแห่งยูโกสลาเวีย และมีพระอนุชาต่างพระมารดา 2 พระองค์ คือ เจ้าชายจอร์จ และ เจ้าชายไมเคิล
พระองค์ทรงงานร่วมกับ เจ้าชายชาลส์ เจ้าชายแห่งเวลส์ พระญาติของพระองค์ ในการพัฒนามารยาทในเด็กแห่งยุโรปและสหราชอาณาจักร ทั้งนี้พระองค์ยังทรงานด้านเป็นประธานสมาคมท่องเที่ยวแห่งสหราชอาณาจักร


title: เจ้าหญิงคาทารีนาแห่งยูโกสลาเวีย

text: พระองค์สมรสกับ เดสมอน รอเรนซ์ เดอ ซิลบา ซึ่งมีอายุมากกว่าพระองค์ถึง 25 ปี เมื่อวันที่ 5 ธันวาคม พ.ศ. 2530 และหย่าขาดจากพระสวามีเมื่อวันที่ 6 พฤษภาคม พ.ศ. 2553 โดยทรงมีพระธิดา 1 คน คือ


title: ปรินส์แอนด์ปรินส์เซสไทยแลนด์

text:
ปรินส์แอนด์ปรินส์เซสไทยแลนด์ () เป็นการประกวดความงามในประเทศไทย จัดขึ้นเป็นครั้งแรกเมื่อปี พ.ศ. 2554 ผู้ได้ตำแหน่งต่างๆจะเป็นผู้แทนประเทศไทยเข้าประกวดเวทีระดับนานาชาติ
1. วัตถุประสงค์การจัดประกวดฯ


title: ปรินส์แอนด์ปรินส์เซสไทยแลนด์

text: 1.1. เพื่อคัดหาเยาวชนไทย ที่มีคุณสมบัติครบถ้วน ตามที่กองประกวดฯได้กำหนดไว้ ให้ครองตำแหน่ง ใน 6 ตำแหน่งตามประเภทรุ่นที่กองประกวดได้กำหนด ดังนี้


title: ปรินส์แอนด์ปรินส์เซสไทยแลนด์

text: -       มินิมิสเตอร์อินเตอร์เนชันแนลไทยแลนด์ (เด็กหญิง อายุ 5-7 ปี)


title: ปรินส์แอนด์ปรินส์เซสไทยแลนด์

text: -       มินิมิสอินเตอร์เนชันแนลไทยแลนด์ (เด็กชาย อายุ 5-7 ปี)


title: ปรินส์แอนด์ปรินส์เซสไทยแลนด์

text: -       ลิทเติลมิสอินเตอร์เนชันแนลไทยแลนด์ (เด็ก หญิง อายุ 8-12 ปี)


title: ปรินส์แอนด์ปรินส์เซสไทยแลนด์

text: -       จูเนียร์มิสเตอร์อินเตอร์เนชันแนลไทยแลนด์ (เด็ก ชาย อายุ 8-12 ปี)


title: ปรินส์แอนด์ปรินส์เซสไทยแลนด์

text: -       มิสเตอร์ทีนอินเตอร์เนชันแนลไทยแลนด์ (วัยรุ่น ชาย อายุ 13-19 ปี)


title: ปรินส์แอนด์ปรินส์เซสไทยแลนด์

text: -       มิสทีนอินเตอร์เนชันแนลไทยแลนด์ (วัยรุ่น หญิง อายุ 13-19 ปี)


title: ปรินส์แอนด์ปรินส์เซสไทยแลนด์

text: 1.2. เพื่อให้ผู้ดำรงตำแหน่งสูงสุดทั้ง 6 รุ่น เป็นตัวแทนเยาวชนไทย ในการเข้าร่วมประกวดเวทีระดับเยาวชน ที่ถือว่าดีที่สุดในโลก


title: ปรินส์แอนด์ปรินส์เซสไทยแลนด์

text: 1.3. เพื่อให้ผู้ดำรงตำแหน่ง ในลำดับถัดไป เป็นตัวแทนประเทศเข้าประกวดเวทีระดับนานาชาติ ตามความเหมาะสม


title: ปรินส์แอนด์ปรินส์เซสไทยแลนด์

text: 1.4. เพื่อคัดหาเยาวชนไทย ให้ครองตำแหน่งตามที่ได้กล่าวไว้ในข้อที่ 1 ในการเป็นตัวอย่างที่ดีกับเยาวชนในวัยเดียวกันและปฏิบัติหน้าที่อันเป็นสาธารณะกุศล ร่วมกับหน่วยงาน ทั้งภาครัฐ และเอกชน ตามที่กองประกวดฯ เห็นสมควร รวมถึงการทำหน้าที่เป็น ยุวทูตตัวแทนประเทศไทย ในการเผยแพร่ประชาสัมพันธ์ การท่องเที่ยวไทยยังต่างประเทศ ตามที่กองประกวดได้รับมอบหมายและเห็นสมควร ตลอดระยะเวลาในการดำรงตำแหน่ง


title: ปรินส์แอนด์ปรินส์เซสไทยแลนด์

text: 2. คุณสมบัติของผู้สมัครเข้าประกวด ปรินส์แอนด์ปรินส์เซสไทยแลนด์


title: ปรินส์แอนด์ปรินส์เซสไทยแลนด์

text: 2.1. ต้องเป็นเยาวชนไทย/สัญชาติไทย แต่สามารถมีส่วนผสมของชนชาติอื่น จากทางผู้ปกครองคนใดคนหนึ่งได้


title: ปรินส์แอนด์ปรินส์เซสไทยแลนด์

text: 2.2. เยาวชนไทย ชาย- หญิง อายุระหว่าง 5-7 ปี สำหรับรุ่น


title: ปรินส์แอนด์ปรินส์เซสไทยแลนด์

text: มินิมิสแอนด์มินิมิสเตอร์ไทยแลนด์อินเตอร์เนชันแนล


title: ปรินส์แอนด์ปรินส์เซสไทยแลนด์

text: 2.3. เยาวชนไทย ชาย-หญิง อายุระหว่าง 8-12 ปี สำหรับรุ่น


title: ปรินส์แอนด์ปรินส์เซสไทยแลนด์

text: ลิทเติลมิสแอนด์จูเนียร์มิสเตอร์ไทยแลนด์อินเตอร์เนชันแนล


title: ปรินส์แอนด์ปรินส์เซสไทยแลนด์

text: 2.4. เยาวชนไทย ชาย – หญิง อายุระหว่าง 13-19 ปี สำหรับรุ่น


title: ปรินส์แอนด์ปรินส์เซสไทยแลนด์

text: มิสเตอร์ทีนแอนด์มิสทีนไทยแลนด์อินเตอร์เนชันแนล


title: ปรินส์แอนด์ปรินส์เซสไทยแลนด์

text: 2.4. มีบุคลิกภาพดี, ทันสมัย, มีความมั่นใจ, กล้าแสดงออก, ไหวพริบที่ดี และมีความสามารถ


title: ปรินส์แอนด์ปรินส์เซสไทยแลนด์

text: สัญลักษณ์สีหมายเหตุ : ครูกวาง อนุรัฐ โกษากุล ในฐานะ National Director ได้รับรางวัลพิเศษ เบสออฟเดอะเบสเนชันแนลไดเรกเตอร์ (เบสปรินส์แอนด์ปรินส์เซสออฟเดอะเวิลด์ 2017 ที่เมืองบาตูมิ เบสประเทศจอร์เจีย)


title: คำสั่งคอมมานโด

text: คำสั่งคอมมานโด () เป็นคำสั่งที่ได้ถ่ายทอดโดยอดอล์ฟ ฮิตเลอร์ เมื่อวันที่ 18 ตุลาคม ค.ศ. 1942 ได้ประกาศว่า เมื่อหน่วยรบคอมมานโดของฝ่ายสัมพันธมิตรทั้งหมดได้เผชิญหน้ากับกองกำลังเยอรมันในยุโรปและแอฟริกาสมควรจะต้องถูกสังหารทันทีโดยไม่ต้องขึ้นศาล แม้พวกเขาจะอยู่ในชุดเครื่องแบบที่เหมาะสมหรือได้พยายามที่จะยอมจำนน หน่วยคอมมานโดหรือกลุ่มขนาดเล็กของหน่วยคอมมานหรือหน่วยที่มีลักษณะคล้ายคลึง, สายลับ, และผู้ก่อวินาศกรรมไม่ได้อยู่ในเครื่องแบบที่เหมาะสมซึ่งได้ตกอยู่ในเงื้อมมือของกองกำลังทหารเยอรมันโดยวิธีการอื่นๆนอกเหนือจากการสู้รบโดยตรง (ผ่านทางตำรวจในดินแดนที่ยึดครอง,สำหรับตัวอย่าง),จะถูกมอบทันทีให้กับหน่วยซีแชร์ไฮท์สดีนสท์ (SD,หน่วยบริการความปลอดภัย) คำสั่งถูกใช้งานอย่างลับ ๆ โดยหากไม่ทำตามก็จะถือว่าเป็นความประมาทเลินเล่อซึ่งสามารถต้องโทษได้ตามกฎหมายทหารเยอรมัน นี่คือส่วนที่สองของข้อเท็จจริง "คำสั่งคอมมานโด", ผู้ที่เริ่มออกคำสั่งเป็นคนแรกโดยจอมพลแกร์ด ฟอน รุนด์ชเตดท์ เมื่อวันที่ 21 กรกฎาคม ค.ศ. 1942 ได้ประกาศว่า พลทหารโดดร่มที่จับกุมมาได้ควรจะส่งมอบทันทีให้กับหน่วยเกสตาโพภายหลังสงครามโลกครั้งที่สอง,ที่การพิจารณาคดีเนือร์นแบร์ก,คำสั่งคอมมานโดได้ถูกพบว่าเป็นการละเมิดกฏหมายสงครามโดยตรง,และเจ้าหน้าที่ทหารเยอรมันผู้ที่ได้ดำเนินการประหารชีวิตที่ผิดกฏหมายภายใต้คำสั่งคอมมานโดได้ถูกตัดสินว่ามีความผิดในข้อหาอาชญากรรมสงคราม


title: สมเด็จพระราชินีดรากาแห่งเซอร์เบีย

text:
สมเด็จพระราชินีดรากาแห่งเซอร์เบีย ()
สมเด็จพระราชินีดรากา ทรงมีพระนามเดิมว่า "ดรากีจา มิโครวิช ลุยจิเคีย" หรือพระนามลำลองว่า ดรากา เสด็จพระราชสมภพ ณ ราชอาณาจักรเซอร์เบีย เป็นธิดาใน เพนเตลิจา ลุยจิเคีย กับ อินจาโคโรวิช พระราชบิดาของพระองค์เป็นนายอำเภอเมืองแอนโดรวิช โดยพระองค์ทรงมีพระพี่น้อง 7 คน พระองค์เป็นคนที่ 6 โดยพระราชมารดาของพระองค์เสียชีวิตจากอาการติดสุรา
พระองค์ทรงเข้าพระราชพิธีอภิเษกสมรสกับ พระเจ้าอเล็กซานเดอร์ที่ 1 แห่งเซอร์เบีย โดยได้รับการสถนาปนาเป็น สมเด็จพระราชินีดรากาแห่งเซอร์เบีย โดยก่อนที่ทั้ง 2 จะเสกสมรสกับ พระเจ้าอเล็กซานเดอร์ ได้มีพระราชดำรัสต่อหน้าประชาชนเรื่องทรงหมั้นกับสามัญชนนคนนี้ แต่เป็นกระแสวิพากษ์เป็นอย่างมากด้วยเหตุความไม่เหมาะสม ซึ่ง สมเด็จพระราชินีนาตาลีแห่งเซอร์เบีย พระราชมารดาของพระราชสวามีคัดค้านเป็นอย่างมาก อันทรงพ้นถึงราชบัลลังก์ แต่อย่างไรก็ตามทั้ง 2 สามารถพ้นจากวิกฤตครั้งนี้ไปได้


title: สมเด็จพระราชินีดรากาแห่งเซอร์เบีย

text: ผลโดยทั่วไปคือ วุฒิสภาได้รับการสนับสนุนจากพระมหากษัตริย์และสมเด็จพระราชินีมากที่สุดและรัฐบาลก็ได้รับเสียงข้างมากในการเลือกตั้งทั่วไป พระเจ้าอเล็กซานเดอร์ไม่ทรงลังเลอีกต่อไปโดยทรงประกาศให้พระเชษฐาของสมเด็จพระราชินีดรากาดำรงเป็นรัชทายาทโดยสมมติ ทั้งๆที่มีการตกลงกับรัฐบาลเซอร์เบียไว้แล้วว่า เจ้าชายมีร์โกแห่งมอนเตเนโกร ผู้ซึ่งอภิเษกสมรสกับเจ้าหญิงนาตาลียา ตอนสแตนติโนวิกที่เป็นพระนัดดาในเจ้าหญิงอันกา โอเบรโนวิก ผู้ทรงมีศักดิ์เป็นพระปิตุจฉาในพระเจ้ามิลาน ควรจะเป็นองค์รัชทายาทสืบต่อเมื่อพระเจ้าอเล็กซานเดอร์และสมเด็จพระราชินีดรากาทรงไร้รัชทายาท


title: สมเด็จพระราชินีดรากาแห่งเซอร์เบีย

text: เห็นได้ชัดว่าเพื่อป้องกันไม่ให้พระเชษฐาของสมเด็จพระราชินีดรากาได้รับการแต่งตั้งเป็นองค์รัชทายาท แต่ในความเป็นจริงเป็นการพยายามแทนที่พระเจ้าอเล็กซานเดอร์ โอเบรโนวิกด้วยปีเตอร์ คาราดอร์เจวิก กลุ่มผู้ก่อการถูกจัดตั้งขึ้นโดยกลุ่มทหารนำโดยดรากูทิน ดิมิทรีเจวิก ซึ่งเป็นที่รู้จักในนามว่า "เอพิส" ซึ่งได้รับการสนับสนุนโดยจักรวรรดิรัสเซีย และเอพิสเป็นหัวหน้าของสมาคมลับ แบล็กแฮนด์ องค์กรที่ต่อมาทำการลอบปลงพระชนม์อาร์ชดยุกฟรันซ์ แฟร์ดีนันด์แห่งออสเตรียในปีค.ศ. 1914 นักการเมืองหลายคนก็เป็นส่วนหนึ่งของผู้ก่อการและอดีตนายกรัฐมนตรีนิโกลา พาสิกก็ถูกกล่าวหาว่าเป็นผู้สมรู้ร่วมคิดเช่นกัน พระราชวังได้ถูกบุกรุก ทั้งสองพระองค์ทรงหลบซ่อนอยู่ในตู้เสื้อผ้าในห้องบรรทมของสมเด็จพระราชินี และยังมีความเป็นไปได้อื่นอีกในละครโทรทัศน์ประวัติศาสตร์เซอร์เบีย เรื่อง "อวสานราชวงศ์โอเบรโนวิก" ซึ่งทั้งสองพระองค์ได้หลบซ่อนในเซฟรูมที่ถูกซ่อนไว้หลังกระจกในห้องบรรทม ห้องได้มีทางเข้าลับที่จะนำออกนอกพระราชวังได้ แต่ทางเข้าไม่สามารถเข้าได้เนื่องจากตำแหน่งตู้เสื้อผ้าของสมเด็จพระราชินีได้ปิดทางไว้หลังงานพระราชพิธีอภิเษกสมรส


title: สมเด็จพระราชินีดรากาแห่งเซอร์เบีย

text: ผู้ก่อการได้ค้นหาทั่วพระราชวังและในที่สุดก็ค้นพบและปลงพระชนม์ทั้งสองพระองค์ในเช้าตรู่ของวันที่ 11 มิถุนายน ค.ศ. 1903 พระเจ้าอเล็กซานเดอร์และสมเด็จพระราชินีดรากาทรงถูกยิง พระศพถูกทำลายและถูกควักเอาเครื่องในออกมา ตามบันทึกของพยาน ร่างของทั้งสองพระองค์ได้ถูกโยนลงมาจากหน้าต่างชั้นสองลงสู่กองปุ๋ยคอกในสวนของพระราชวัง ในคืนเดียวกัน พระเชษฐาของสมเด็จพระราชินีคือ นิโกดิเยและนิโกลา ลุนเยวิกาได้ถูกสังหาร นายกรัฐมนตรีนายพลดิมิทรีเย ซินซา-มาร์โกวิกและรัฐมนตรีว่าการกระทรวงกลาโหม มิโลวาน ปาฟโลวิกถูกสังหารในที่พำนัก พระเจ้าอเล็กซานเดอร์ขณะนั้นทางมีพระชนมายุ 26 พรรษา พระบรมศพของทั้งสองพระองค์ถูกฝังไว้ที่โบสถ์เซนต์มาร์ค กรุงเบลเกรด


title: วอลเลย์บอลชายไทยแลนด์ลีก 2006

text: วอลเลย์บอลชายไทยแลนด์ลีก 2006 หรือ วอลเลย์บอลชายไทยแลนด์ลีก 2549 เป็นการแข่งขันวอลเลย์บอลในระดับสูงสุดของประเทศไทย ซึ่งเป็นการแข่งขันครั้งที่ 1 ของวอลเลย์บอลไทยแลนด์ลีก โดยมีทีมเข้าแข่งขันชาย 8 ทีม และหญิง 8 ทีม สำหรับทีมชายสโมสรวอลเลย์บอลนครปฐม คว้าแชมป์ไปครองได้สำเร็จในการแข่งขันครั้งที่ 1


title: พระนามของพระเจ้าในอิสลาม

text: พระนามอันไพจิตร หรือ พระนามต่างๆอันงดงามของพระเจ้า คือ พระนามต่างๆที่อิสลามใช้เรียก อัลลอฮ์  โดยทั่วไปแล้วเป็นที่รู้กันว่ามีทั้งหมด 99 พระนาม ที่ถูกกล่าวไว้ในกุรอาน แต่บ้างก็เชื่อว่าพระนามของพระองค์นั้นมีมากกว่า


title: พระนามของพระเจ้าในอิสลาม

text: พระนามของพระเจ้าในกุรอาน ประมวลแล้วมีมากกว่า 200 พระนามที่ถูกกล่าวไว้ในกุรอาน และในเชิงวิชาการแล้วจะถูกเรียกกันว่า 99 พระนาม (อัสมาอุลฮุสนา) หรือพระนามต่างๆอันงดงามของพระเจ้า แม้ว่าพระนามต่างๆของพระเจ้าจะครอบคลุมถึงคุณลักษณะต่างๆ และคำต่างๆอันจำเริญจะถูกกล่าวไว้ในกุรอานและฮะดีษนั้นมีมากกว่า 99 พระนามก็ตาม แต่มวลมุสลิมมีความเขื่อว่า พระนามที่ถูกเลือกคือพระนามอันไพจิตรที่มีทั้งหมด 99 พระนาม


title: พระนามของพระเจ้าในอิสลาม

text: จาก85 พระนามจาก 99 พระนามที่ถูกกล่าวไว้ในกุรอานโดยตรง และพระนามอื่นๆนั้นไม่ถูกกล่าวไว้ในกุรอานโดยตรง บ้างก็เป็นรากศัพท์ บ้างก็เป็นคำคุณลักษณะที่ไม่ใช่พระนามโดยตรง นักค้นคว้าบางท่านค้นพบพระนามในฮะดีษกว่า 200 พระนาม ทว่าพระนามทั้งหมดเป็นคุณลักษณะของพระองค์ และพระนามของพระองค์มีเพียง อัลลอฮ์ เท่านั้น


title: พระนามของพระเจ้าในอิสลาม

text:
พระนามอันไพจิตรแบ่งออกเป็น 3 กลุ่ม:
เชื่อกันว่ามีหนึ่งพระนามที่ใช่ว่าทุกคนจะล่วงรู้ได้ ก็คือ พระนามอันยิ่งใหญ (อิสมุลอะอ์ซอม) การกล่าวพระนามนั้นจะทำให้เขาได้รับตามสิ่งที่เขาได้วิงวอนขอ


title: พระนามของพระเจ้าในอิสลาม

text: มีปรากฏในฮะดีษจากท่านอิมามซอดิก (อ.) ว่า:


title: พระนามของพระเจ้าในอิสลาม

text: "อัลลอฮ์ มี 99 พระนาม หากใครได้เอ๋ยมัน เขาก็จะได้เข้าสู่สรวงสวรรค์ และพระนามนั้นมีดังนี้ อัลลอฮ์ อัลอิลาฮ์ อ้ลวาฮิด อัลอะฮัด อัศศอมัด อัลเอาวัล อัลอาคิร อัสสะมีอ์ อัลบะศีร อัลกอดีร อัลกอฮิร อัลอะลี อัลอะอ์ลา อัลบากี อัลบะดีอ์ อัลบารี อัลอักรอม อัซซอฮิร อัลบาฏิน อัลฮัยย์ อัลฮะกีม อัลอะลีม อัลฮะลีม อัลฮะฟีซ อัลฮัก อัลฮะซีบ อัลฮะมีด อัลฮะฟี อัรร็อบ อัรเราะห์มาน อัรรอฮีม อัซซารี อัรรอซิก อัรรอกีบ อัรรออูฟ อัรรออี อัสสะลาม อัลมุมิน อัลมุฮัยมิน อัลอะซีซ อัลญับบาร อัลมุตะกับบิร อัสซัยยิด อัสซุบบูห์ อัชชะฮีด อัศซอดิก อัศซอนิอ์ อัฏฏอฮิร อัลอัดล์ อัลอะฟูวว์ อัลฆอฟูร อัลฆอนี อัลฆิยาษ อัลฟาฏิร อัลฟัรด์ อัลฟัตตาห์ อัลฟาลิก อัลกอดีม อัลมะลิก อัลกุดดูส อัลกอวี อัลกอรีบ อัลกอยยูม อัลกอบิฎ อัลบาสิฏ กอฎี อ้ลฮาญาต อัลมะญีด อัลเมาลา อัลมันนาน อัลมุฮีฏ อัลมุบีน อัลมุกีต อัลมุเซาวิร อัลกะรีม อัลกะบีร อัลกาฟี กาชิฟ อัฎฎุร อัลวิตร์ อันนูร อัลวะฮาบ อันนาซิร อัลวาสิอ์ อัลวะดูด อัลฮาดี อัลวะฟี อัลวะกีล อัลวาริษ อัลบิร อัลบาอิษ อัตเตาวาบ อัลญะลีล อัลญะวาด อัลคอบีร อัลคอลิก คอยรุนนาซิรีน อัดดัยยาน อัชชะกูร อัลอะซีม อัลละฏีฟ อัชชาฟี


title: พระนามของพระเจ้าในอิสลาม

text: พระนามต่างๆของพระผู้อภิบาลนั้นไม่จำกัดเพียง 99 พระนามเท่านั้น ทว่าสำหรับอัลลอฮ์ แล้วมีพระนามอีกมากมายที่ถูกกล่าวไว้ในฮะดีษที่ถูกกล่าวไว้โดยบรรดาผู้ทรงคุณวุฒิของชีอะฮ์ ซุนนี และชาวซูฟี บ้างก็กล่าวไว้ถึงหนึ่งพันพระนาม และบ้างก็กล่าวไว้ถึงสี่พันพระนามเลยทีเดียว


title: พระนามของพระเจ้าในอิสลาม

text: โองการต่างๆด้านล่างนี้ได้กล่าวถึงพระนามอันไพจิตรของอัลลอฮ์เอาไว้:


title: พระนามของพระเจ้าในอิสลาม

text: อัลลอฮ์ ได้ตรัสถึงพระนามและคุณลักษณะต่างๆด้านล่างนี้ไว้ในกุรอานอย่างชัดเจน:


title: พระนามของพระเจ้าในอิสลาม

text: อาคิษ  อาคิร อับกอ อะฮัด อะห์ซะนุลคอลิกีน อะห์กะมุลฮากิมีน  อัรหะมุรรอฮิมีน  อัสรออุลฮาสิบีน อะชัดดุ  อะอ์ลา อะอ์ลัม อักร็อบ อักรอม อิลาฮ์ อัลลอฮ์ เอาวัล อูลา อะฮ์ลุตตักวา อะฮ์ลุลมัฆฟิเราะฮ์ บารี บาฏิน บาลิฆ บะเดี้ยะอ์ บัรร์ บะซีร เตาวาบ ญาอิล ญามิอ์ ญับบาร ฮาซิบ ฮาฟิซ ฮะซีบ ฮะฟีซ ฮะฟีย์ ฮัก ฮะกัม ฮะกีม ฮะลีม ฮะมีด ฮัยย์ คอเดี้ยะอ์ คอลิก คอบีร คอลล๊าก คอยร์ คอยรุลฮากิมีน คอยรุรรอฮิมีน คอยรุรรอซิกีน คอยรุลวาริษีน ซุลญะลาลิวัลอิกรอม ซุรเราะห์มะฮ์ ซุฏเฏาล์ ซุลอัรช์ ซุลฟัฎล์ ซุลกูววะฮ์ ซุลมะอาริจ ซุนติกอม ซูอิกอบ ซูมัฆฟิเราะฮ์ รอด รอเฟี้ยะอ์ รออูฟ ร็อบ เราะห์มาน รอฮีม รอซซ๊าก รอฟีอุดดะรอญาต รอกีบ ซาเรี้ยะอ์ สะรีอุลฮิซาบ สะรีอุลอิกอบ สะลาม สะมีอ์ สะมีอุดดุอา ชากิร ชาฮิด ชะดีดุลอะซาบ ชะดีดุลอิกอบ ชะดีดุลมะฮาล ชะเฟี้ยะอ์ ชะกูร ชะฮีด ซอดิก ซอมัด ซอฮิร อาลิม อาลิมุลฆอยบ์ อาลิมุลฆอบิวัชชะฮาดะฮ์ อะซีซ อะซีม อะฟูวว์ อัลลามุลฆุยูบ อะลีม อะลี ฆอฟิรุษซัมบ์ ฆอลิบ ฆอฟฟาร ฆอฟูร ฆอนี ฟาอิล ฟาฏิร ฟาลิกุลอิศบาห์ ฟาลิกุลฮุบบิวันนะวา ฟัตตาห์ ฟะอ์อาล กออิมุนอะลากุลลินัฟส์ กอบิลุตเตาบ์ กอดิร กอฮิร กุดดูส กอดีร กอรีบ กอวี เกาะฮ์ฮาร กอยยูม กาชิฟ กาฟี กะบีร กะรีม กะฟีล ละฏีฟ มาลิก มุบตะลา มุบีน มุญีบ มะญีด มุฮีฏ มุห์ยี มุคซิลกาฟิรีน มุสตะอาน มุสตะเมี้ยะอ์ มุเซาวิร มุเฏาะฮ์ฮิร  มุกตะดิร มุกีต มุลตะฮิด มะลิก มะลีก มุมิดด์ มุนตะกิม มุซิล เมาลา มุมิน มูฮิน มุฮ์ลิก มุฮัยมิน นะซีร นูร วาฮิด วาริษ วาเสี้ยะอ์ วาลี วะดูด วะกีล วะลี วะฮ์ฮาบ ฮาดี


title: พระนามของพระเจ้าในอิสลาม

text: ในสาระนุกรุมกุรอานกล่าวถึงพระนามและคุณลักษณะต่างๆที่ถูกกล่าวไว้อย่างไม่ชัดเจนกุรอาน ซึ่งเป็นพระนามที่ได้มาจากการกระทำของพระองค์ โดยมีเงื่อนไขว่าบรรดามะอ์ซูมได้อธิบายเอาไว้ หรือมีกล่าวไว้ในตำราด้านเทววิทยา ซึ่งได้แก่:: อามิร  บาดิอ์ บาสิฏ บาฏิช บาอิษ บากี บานี ญาซี ญะลีล ฮาชิรุลคอลาอิก ฮากิม ฮามิล ฮันนาน คอซิล อาฮี ดาอี ดะลีล ซาริอ์ ซากิร รออี รอฮิม รอซิก รอฎี รอมียุอัศฮาบิลฟีล ซาคิฏ ซากี ซาลิค ซาเมี้ยะอ์ ชาเรี้ยะอ์ ชาฟี ชาก ซอริฟ ฏอริบุลอัมษาล ฏอฮียุลอัรฏ์ ฏอมิสุอุยูนิลอะอ์ดาอ์ ฏอวียุสสะมาอ์ อาอิด อาดิล อาซิม อาฟี ฆุฏบาน ฟาติห์ ฟาติก ฟาดี ฟาริฎ ฟาริก ฟาซิล กออิลุลฮะซะนาน มุตตะกิน มุตะกัลลิม มุตะวัลลี มุนีต มุษับบิต มุษีบ มุญาซี มุญัลลี มุญีร มุฮาซิบ มุฮิบ มุฮับบิบ มุฮัษษิร มุฮัรริม มุห์ซิน มุห์ซี มุฮิกกุลฮัก มุห์กิม มุคตาร มุคอฟฟิฟ มุคลิศ มุเคาวิฟ มุดาเฟี้ยะอ์ มุดับบิร มุดรอก มุดัมมิร มุซิล มุซัลลิล มุซฮิบ มุรตะฏอ มุรซี มุร็อกกิบ มุรีด มุซักกี มุเซาวิญุลเฮาร์ มุซัยยิน  มุซีฆ มุสตะญีบ มุสตัฆนา มุสตะวีอะลัลอัรช์ มุซัคคิร มุซัลลิฏ มุซัลลิม มุสเมี้ยะอ์ มุเซาวี มุซัยยิร มุชตะรี มุซอรริฟ มุศฏอฟา มุศลิห์ มุซีบ มุฏิล มุฏอิม มุซฟิร มุซ็อลลิล มุซฮิร มุอิด มุอัซซิบ มุอัรริฟ มุอิซ มุอ์ฏี มุอ์ซิม มุอัลลิม มุอีด มุฆริกุฟิรเอาน์ มุฆชี  มุฆฏิชุลลัยล์ มุฆนี มุฟตี มุฟัจจิร มุฟัศศิล มุฟัฏฏิล มุฟะฮ์ฮิม มุกดิร มุก็อดดิร มุก็อดดิม มุกิร มุก็อรริบ มุกสิฏ มุก็อฏเฏี้ยะอ์ มุก็อลลิบ มุกนี มุกัตติร มุกริม มุกัรริม มุกัฟฟิรุสซัยยิอาต มุกมิลุดดิีน มุเกาวิร มุลซิม มุลกี มุลฮิม มุลัยยินุลฮะดีด มุมัตเตียะอ์  มุมะห์ฮิศ มุมสิก มุมักกิน มุมะฮ์ฮิด มุมีต มุนาดา มันนาน มุนีต มุนญี มุนชิร มุตฏิก มุนอิม มุนกิษ มุนกิส มุฮี มูเสี้ยะอ์ มุวัฟฟัก มูฟี มูลิจ มุฮีน มุยัสสิร มุอ์ตี มุอัคคิร มุอัลลิฟ นาเซี้ยะอ์ นาสิฟุลญิบาล นาชิร นาซิร นาฟิค นาฮี วาญิด วาเฏี้ยะอ์ วาฮิบ


title: พระนามของพระเจ้าในอิสลาม

text:
มี100 พระนาม ตามตารางด้านล่าง
ส่วนใหญ่แล้วรายชื่อต่างๆนี้จะเป็นรายชื่อที่เป็นมติเอกฉันท์ ถึงแม้ว่าจะมีความเห็นแตกต่างกันเกี่ยวกับจำนวนพระนามก็ตาม


title: พระนามของพระเจ้าในอิสลาม

text: ชาวซูฟีมีความเชื่ออยากมากต่อพระนามที่หนึ่งร้อย พวกเขาเชื่อว่าด้วยพระนามนามนี้เท่านั้นที่สามารถทำให้รู้จักพระผู้อภิบาลได้อย่างสมบูรณ์ พวกเขาเรียกพระนามที่สิบของอัลลอฮ์ว่า พระนามอันยิ่งใหญ่ (อิสมุลอะอ์ซอม)


title: พระนามของพระเจ้าในอิสลาม

text: บางฮะดีษทั้งมัซฮับชีอะฮ์และซุนนีบันทึกไว้ว่ามะฮ์ดี คือพระนามที่หนึ่งร้อย


title: พระนามของพระเจ้าในอิสลาม

text: เขียนรายชื่อของ Hosni employing อุตสาหกรรมของ description และเลขปรับตัวเก่งบนผิวหนังกระดาษหรือผ้า, "ความหมายของ blogging," พวกเขาพูด เรื่องนี้อยู่ในยุคของ qajar ในอิหร่านใน"โวค"


title: เดนิชซูเปอร์ลีกา

text: เดนิชซูเปอร์ลีกา () เป็นลีกฟุตบอลสูงสุดของประเทศเดนมาร์ก ก่อตั้งในปี ค.ศ. 1991


title: เทศบาลตำบลโนนสะอาด (จังหวัดอุดรธานี)

text: "ระวังสับสนชื่อบทความคล้ายกัน เทศบาลตำบลโนนสะอาด"


title: เทศบาลตำบลโนนสะอาด (จังหวัดอุดรธานี)

text: เทศบาลตำบลโนนสะอาด เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอโนนสะอาด จังหวัดอุดรธานี


title: เทศบาลตำบลโนนสะอาด (จังหวัดอุดรธานี)

text:
อาณาเขต
ประวัติ


title: เทศบาลตำบลโนนสะอาด (จังหวัดอุดรธานี)

text: เทศบาลตำบลโนนสะอาด แรกเริ่มก่อตั้งเมื่อวันที่ 1 พฤศจิกายน พ.ศ. 2509 ในชื่อว่า "สุขาภิบาลโพธิศรีสำราญ อำเภอกุมภวาปี" โดยแบ่งพื้นที่บางส่วนของตำบลโพธิสำราญ อำเภอกุมภวาปี จังหวัดอุดรธานี (สมัยนั้น) ออกมาจัดตั้งซึ่งรวมเอาบ้านโนนสะอาดและบ้านโสกรัง บริเวณริมทางหลวงแผ่นดินขอนแก่น - อุดรธานี (ถนนมิตรภาพ)


title: เทศบาลตำบลโนนสะอาด (จังหวัดอุดรธานี)

text: ต่อมาเมื่อวันที่ 13 กรกฎาคม พ.ศ. 2512 ทางราชการได้แบ่งแยกตำบลโพธิศรีสำราญ ออกมาจัดตั้งเป็นตำบลโนนสะอาด อำเภอกุมภวาปี "สุขาภิบาลโพธิศรีสำราญ จึงขอเปลี่ยนชื่อตามตำบลที่ตั้งเป็น "สุขาภิบาลโนนสะอาด อำเภอกุมภวาปี" ในเมื่อวันที่ 8 มกราคม พ.ศ. 2513


title: เทศบาลตำบลโนนสะอาด (จังหวัดอุดรธานี)

text: จนกระทั่งเมื่อวันที่ 25 พฤษภาคม 2542 ประกาศกระทรวงมหาดไทย ได้ประกาศให้ สุขาภิบาลโนนสะอาด เปลี่ยนแปลงฐานะเป็น เทศบาลตำบลโนนสะอาด มาจนปัจจุบัน


title: เทศบาลตำบลโนนสะอาด (จังหวัดอุดรธานี)

text: เทศบาลตำบลโนนสะอาด ครอบคลุมพื้นที่ตำบลโนนสะอาดบางส่วน (นอกเขตเทศบาลตำบลหนองแวงโนนสะอาด) จำนวน 5 หมู่บ้าน ซึ่งแยกเป็นชุมชนทั้งสิ้น 8 ชุมชน ได้แก่


title: โตโยต้า ลีกคัพ รอบชิงชนะเลิศ 2560

text: ฟุตบอล โตโยต้า ลีกคัพ รอบชิงชนะเลิศ 2560 เป็นนัดชิงชนะเลิศของ โตโยต้า ลีกคัพ 2560 เป็นฤดูกาลที่ 8 ของฟุตบอลถ้วยลำดับที่สองของการแข่งขันฟุตบอลไทยซึ่งจัดการแข่งขันขึ้นโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้เป็นการโคจรมาพบกันระหว่าง เอสซีจี เมืองทอง ยูไนเต็ด ทีมใหญ่ที่มาจาก โซนกรุงเทพมหานครและปริมณฑล และ เชียงราย ยูไนเต็ด ทีมใหญ่ที่มาจาก ภาคเหนือ ของประเทศไทย.


title: โตโยต้า ลีกคัพ รอบชิงชนะเลิศ 2560

text: ในรอบรองชนะเลิศของพวกเขา, เอสซีจี เมืองทอง ยูไนเต็ด เอาชนะ บีอีซี เทโรศาสน 2–1 . ในขณะเดียวกัน, เชียงราย ยูไนเต็ด ก็เอาชนะ ราชบุรี มิตรผล 1–0 และสามารถกรุยทางเข้าสู่รอบชิงชนะเลิศ.


title: พระเจ้าฟ้ารั่ว

text: พระเจ้าฟ้ารั่ว (, ; 20 มีนาคม 1253 – ประมาณ 14 มกราคม 1307) เป็นปฐมกษัตริย์ในเมืองเมาะตะมะ ซึ่งปัจจุบันตั้งอยู่ในเขตประเทศพม่า ทรงครองราชสมบัติระหว่าง ค.ศ. 1287 ถึง 1307 พระองค์มีพระปรีชาสามารถทั้งด้านการต่างประเทศและการทหาร ทรงปกครองอาณาจักรมอญในพม่าตอนล่างช่วงการล่มสลายของอาณาจักรพุกามประมาณปี ค.ศ. 1280 กระทั่งพระองค์ถูกปลงพระชนม์ในปี ค.ศ. 1307 แต่สายราชสกุลที่สืบเชื้อสายจากพระองค์ก็ปกครองราชอาณาจักรหงสาวดีจนกระทั่งล่มสลายในช่วงกลางคริสต์ศตวรรษที่ 16


title: พระเจ้าฟ้ารั่ว

text: พระเจ้าฟ้ารั่วประสูติ เมื่อวันที่ 20 มีนาคม ค.ศ. 1253 โดยมีพระนามเดิมว่ามะกะโท (แมะกะตู) ต่อมาใน ค.ศ. 1272 ขณะพระชนมายุได้ 19 พรรษาก็ติดตามบิดาไปค้าขายที่อาณาจักรสุโขทัยในรัชสมัยพ่อขุนบานเมือง กษัตริย์รัชกาลที่ 2 แห่งราชวงศ์พระร่วง พระองค์ได้เข้ารับราชการในราชสำนักสุโขทัยโดยเริ่มจากตำแหน่งควาญช้างกระทั่งทำความดีความชอบเรื่อยมาจนได้รับปูนบำเหน็จเป็นขุนวังในรัชสมัยพ่อขุนรามคำแหงมหาราช รัชกาลองค์ที่ 3 และมีใจผูกพันรักใคร่กับเจ้านางสร้อยดาว พระราชธิดาของพ่อขุนรามคำแหงและได้พาเจ้านางสร้อยดาวหนีไป เมื่อสถาปนาพระองค์เป็นกษัตริย์เมืองเมาะตะมะแล้ว พระองค์ได้ส่งพระราชสาส์นมาขอขมาพ่อขุนรามคำแหงมหาราช ซึ่งทางฝั่งพ่อขุนรามคำแหงมหาราชก็ได้พระราชทานอภัยโทษ


title: พระเจ้าฟ้ารั่ว

text: ใน ค.ศ. 1285 พระองค์ได้ออกจากสุโขทัยกลับมายังเมาะตะมะและได้มีเรื่องกระทบกระทั่งกับอลิมามาง เจ้าเมืองเมาะตะมะที่ราชสำนักพุกามส่งมาและในที่สุดพระองค์ก็สามารถสังหารอลิมามางเป็นผลสำเร็จ พร้อมกับสถาปนาพระองค์เป็นกษัตริย์ ได้รับพระราชทานพระนามตามจารึกในสุพรรณบัฏจากพ่อขุนรามคำแหงว่าพระเจ้าฟ้ารั่ว แต่ชาวมอญเรียกว่าพระเจ้าวาโรตะละไตเจิญภะตาน หรือสมิงวาโร และประกาศอิสรภาพจากอาณาจักรพุกามเมื่อ ค.ศ. 1287 แต่พระองค์ก็ใช้เวลานานเกือบสิบปีในการจัดการกับเหล่าศัตรูทางการเมืองจนหมดสิ้น กระทั่งสามารถรวบรวมแผ่นดินมอญให้เป็นปึกแผ่นได้สำเร็จใน ค.ศ. 1296 พระองค์ยังได้รับการยอมรับจากราชวงศ์หยวนของจีนในปี ค.ศ. 1298


title: พระเจ้าฟ้ารั่ว

text: พระเจ้าฟ้ารั่วเสด็จสวรรคต เมื่อวันที่ 14 มกราคม ค.ศ. 1307 เนื่องจากถูกปลงพระชนม์โดยพระราชโอรส 2 พระองค์ของพระเจ้าตะยาพยาแห่งกรุงหงสาวดี อดีตพันธมิตรของพระเจ้าฟ้ารั่วเพื่อแก้แค้นให้กับพระบิดาที่ถูกพระเจ้าฟ้ารั่วจับสำเร็จโทษ และเนื่องจากพระเจ้าฟ้ารั่วสวรรคตโดยไร้รัชทายาททำให้มะกะตาพระอนุชาได้ขึ้นสืบราชบัลลังก์ต่อมาเป็นพระเจ้ารามประเดิด


title: เหรียญที่ระลึก "ครบรอบ 300 ปีกองทัพเรือรัสเซีย"

text: "ครบรอบ 300 ปีกองทัพเรือรัสเซีย"


text: เหรียญที่ระลึก "300 ปีแห่งกองทัพเรือรัสเซีย" () เป็นเหรียญที่ระลึกที่จัดทำโดยรัฐบาลรัสเซียสำหรับผู้ช่วยเหลือในกองทัพเรือรัสเซียหรือผู้ได้มีส่วนสำคัญในกองทัพเรือรัสเซีย เนื่องในวาระครบรอบ 300 ปีการสถาปนากองทัพเรือรัสเซีย เหรียญได้รับการสถาปนาเมื่อวันที่ 10 กุมภาพันธ์ พ.ศ. 2539 โดยประกาศจากประธานาธิบดีฉบับที่ 176


text: เหรียญที่ระลึก "ครบรอบ 300 ปีกองทัพเรือรัสเซีย" มีเส้นผ่านศูนย์กลาง 32 มิลลิเมตร ด้านหน้าเป็นรูปพระฉายาลักษณ์ของจักรพรรดิปีเตอร์ที่ 1 แห่งรัสเซีย และอาคารที่ทำการกองทัพรัสเซียพร้อมคำว่า "300 ปีแห่งกองทัพเรือรัสเซีย" () ข้างหลังเขียนว่า "1696-1996" รวงไม้โอ็คประกบข้างพร้อมสมอเรือสองสมอเรืออยู่ตรงกลาง


title: เจ้าชายต็อก-โอชิริน นามนานซือเหริน

text: ต็อก-โอชิริน นามนานซือเหริน (มองโกเลีย: Төгс-Очирын Намнансүрэн; จีน: 那木囊蘇倫; ทิเบต: རྣམ་སྣང་སྲུང་།; ค.ศ. 1878 - เมษายน ค.ศ. 1919) ตำแหน่งเต็มคือ "เซนโนโยนข่าน นามนานซือเหริน" (Сайн ноён хан Намнансүрэн, Good Noyan Khan Namnansuren) เป็นเจ้าชายผู้สืบทอดตำแหน่งมาตั้งแต่โบราณของมองโกลและทรงอำนาจมาก และเป็นผู้ที่มีความโดดเด่นในช่วงยุคต้นคริสต์ศตวรรษที่ 20 โดยเป็นผู้นำในการเรียกร้องเอกราชของมองโกเลีย พระองค์ดำรงตำแหน่งนายกรัฐมนตรีคนแรกของราชอาณาจักรมองโกเลียในคณะรัฐบาลของพระมหากษัตริย์ซึ่งก็คือ บอจด์ ข่าน ตั้งแต่ปีค.ศ. 1912 จนถึง ค.ศ. 1915 บอจด์ ข่านทรงโปรดเกล้าให้ยุบเลิกตำแหน่งนายกรัฐมนตรี และเปลี่ยนให้นามนานซือเหรินมาดำรงตำแหน่งรัฐมนตรีกระทรวงสงคราม แต่ถึงกระนั้นอำนาจยังคงเทียบเท่านายกรัฐมนตรีอยู่ดี


title: เควี 41

text: หลุมฝังพระศพ KV41 ตั้งอยู่ในหุบเขากษัตริย์ในประเทศอียิปต์เป็นสุสานสุดท้ายที่ถูกค้นพบโดย วิกเตอร์ ลอเรต และยังไม่ได้ขุดค้นหรือตรวจสอบ เจ้าของเดิมของหลุมฝังพระศพนี้ยังชัดเจน แต่อาจจะเป็นของพระนางเตติสฮอร์ริ


title: เควี 36

text: หลุมฝังศพ KV36 ตั้งอยู่ในหุบเขาของกษัตริย์อียิปต์ได้ถูกใช้สำหรับฝังศพของมาไอเฮอร์ปริ จากในช่วงราชวงศ์ที่สิบแปด


title: เควี 36

text: หลุมฝังศพของมาไอเฮอร์ปริ เป็นห้องขนาดเล็กหลุมฝังศพด้วยห้องที่ด้านล่างบนฝั่งตะวันตก ในห้องที่ฝังศพไม่ได้รับการตกแต่ง เป็นกับทุกฝังศพห้องไม่ใช่เชื้อวงศ์ในหุบเขากษัตริย์ มีขนาดยาว 3.90 เมตรและกว้าง 4.10 เมตร


title: องค์การบริหารส่วนตำบลตาลเนิ้ง

text: องค์การบริหารส่วนตำบลตาลเนิ้ง เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร สภาพพื้นที่ส่วนใหญ่เป็นที่ราบลุ่ม ดินร่วนปนทราย เหมาะสำหรับการทำนา


title: องค์การบริหารส่วนตำบลตาลเนิ้ง

text: ประวัติความเป็นมา


title: องค์การบริหารส่วนตำบลตาลเนิ้ง

text: ตำบลตาลเนิ้ง ก่อตั้งเมื่อใดไม่มีหลักฐานที่ชัดเจน แต่มีหลักฐานเพียงว่า ตำบลตาลเนิ้ง อำเภอสว่างแดนดิน มีมาก่อนปี พ.ศ. 2501 เนื่องจากทางราชการได้แบ่งแยกพื้นที่บางส่วนของตำบลตาลเนิ้ง ออกมาตั้งเป็น "ตำบลตาลเนิ้งใหม่" เมื่อวันที่ 25 ธันวาคม พ.ศ. 2501และต่อมาพื้นที่ในตำบลตาลเนิ้ง (เดิม) ทางราชการได้แบ่งกระจายออกไปอยู่ในการปกครองของตำบลตาลเนิ้งใหม่กับตำบลพันนา พร้อมประกาศยุบตำบลตาลเนิ้ง (เดิม) ตั้งแต่วันที่ 1 มีนาคม พ.ศ. 2503 เป็นต้นมาแล้วเปลี่ยนชื่อตำบลตาลเนิ้งใหม่ เป็น ตำบลตาลเนิ้ง


title: องค์การบริหารส่วนตำบลตาลเนิ้ง

text: ต่อมาพื้นที่ตำบลตาลเนิ้ง (ใหม่) มีพื้นท่กว้างขวางยากต่อการปกครองจึงได้แบ่งแยกทางด้านทิศตะวันตกออกมาตั้งตำบลใหม่ ชื่อ ตำบลตาลเนิ้งใหม่ (ครั้งที่2)จำนวน 8 หมู่บ้าน


title: องค์การบริหารส่วนตำบลตาลเนิ้ง

text: เมื่อวันที่ 5 กรกฎาคม พ.ศ. 2516 ตำบลตาลเนิ้ง (ใหม่ครั้งที่ 1) ได้รับประกาศให้จัดตังเป็น "สภาตำบลตาลเนิ้ง"


title: องค์การบริหารส่วนตำบลตาลเนิ้ง

text: ต่อมาเมื่อวันที่ 9 เมษายน พ.ศ. 2517 ตำบลตาลเนิ้งใหม่ (ครั้งที่ 2) ประกาศตั้งเป็น "สภาตำบลตาลเนิ้งใหม่" จนต่อมาได้เปลี่ยนชื่อเป็น "ตาลโกน" ตามชื่อหมู่บ้านหมู่ที่ 1 และ สภาตำบลตาลเนิ้ง (ใหม่ครั้งที่ 1) ได้รับประกาศเปลี่ยนเปลี่ยนฐานะจาก สภาตำบลตาลเนิ้ง เป็นองค์การบริหารส่วนตำบลตาลเนิ้ง มาจนปัจจุบัน


title: องค์การบริหารส่วนตำบลตาลเนิ้ง

text: ปัจจุบัน องค์การบริหารส่วนตำบลตาลเนิ้ง ปกครองครอบคลุมทั้งตำบล ประกอบด้วย 9 หมู่บ้าน ได้แก่


title: อี.ที. ดิเอกซ์ตราเทอร์เรสเทรียล (วิดีโอเกม)

text: อี.ที. ดิเอกซ์ตราเทอร์เรสเทรียล ( เรียกอีกอย่างว่า E.T. ) เป็นวิดีโอเกมแนวผจญภัยในปี 1982 ที่พัฒนาและเผยแพร่โดย อาตาริอิงค์ สำหรับเครื่องเล่นเกมคอนโซล อาตาริ 2600 โดยได้เค้าโครงจากภาพยนตร์ชื่อเดียวกันและได้รับการออกแบบโดย Howard Scott Warshaw วัตถุประสงค์ของเกมคือการแนะนำตัวละครตัวนี้ผ่านหน้าจอแบบลูกบาศก์ เพื่อเก็บชิ้นส่วนของโทรศัพท์นพเคราะห์ สามชิ้น ซึ่งจะส่งสัญญาณวิทยุกลับไปในอวกาศ เพื่อแจ้งให้ยานแม่กลับมารับ


text: Warshaw ตั้งใจพัฒนาเกมที่จะปรับให้คล้ายกับภาพยนตร์และบริษัทอาตาริ คิดว่ามันจะเป็นเกมที่ประสบความสำเร็จด้วยยอดขายที่สูงขึ้น เนื่องจากภาพยนตร์เรื่องนี้ยังเป็นที่นิยมอย่างมากในสมัยนั้น การเจรจาเพื่อรักษาสิทธิที่จะพัฒนาเกมจบลงในปลายเดือนกรกฎาคม 1982 โดยที่ Warshaw ใช้เวลาเพียงแค่ 5 สัปดาห์ในการพัฒนาเกม เพื่อให้วางจำหน่ายทันช่วงเทศกาลคริสต์มาส 1982 หลังปล่อยตัวเกมครั้งสุดท้าย เกมต้องเผชิญกับการวิพากษ์วิจารณ์อย่างหนัก E.T. มักถูกอ้างถึงว่าเป็นหนึ่งในเกมวิดีโอที่เลวร้ายที่สุดตลอดกาลและเป็นหนึ่งในความล้มเหลวในเชิงพาณิชย์ที่ใหญ่ที่สุดในประวัติศาสตร์วิดีโอเกม อย่างไรก็ตามเรื่องนี้เป็นที่นิยมมากสำหรับเหตุผลและยังถือว่าเป็นหนึ่งในเกมที่สำคัญที่สุดในประวัติศาสตร์ของวิดีโอเกม โดยเกมถูกโยงว่าเป็นหนึ่งในปัจจัยต้น ๆ ที่นำมาสู่วิกฤตการณ์อุตสาหกรรมวิดีโอเกมในปี 1983 และได้รับการอ้างถึงบ่อยครั้ง และ เย้ยหยันในวัฒนธรรมสมัยนิยม ซึ่งจะถูกนำมาใช้เป็นเครื่องเตือนเกี่ยวกับอันตรายของการพัฒนาเกมที่เร็วเกินไปและการเร่งสตูดิโอที่มากเกินเหตุ


text: มีรายงานในปี ค.ศ. 1983 ที่มีการเปิดเผยเป็นตำนานเมืองว่าผลที่ตามมาของการผลิตตลับเกมที่มากเกินไปและการส่งคืนตลับเกมที่ขายไม่ออกนับล้านตลับ ทำให้ตลับเกมทั้งหมดได้ถูกฝังอยู่ในหลุมฝังกลบของเมืองแอละโมกอร์โด รัฐนิวเม็กซิโก ในปี 2556 ได้มีแผนดำเนินการขุดค้นเพื่อตรวจสอบความจริงของรายงานเกี่ยวกับการฝังกลบ กระทั่งในเดือนเมษายน 2014 ผู้ขุดค้นยืนยันว่าเรื่องการฝังตลับเกมที่แอละโมกอร์โดเป็นเรื่องจริง นอกเหนือจากเกม E.T. แล้วยังได้ขุดพบตลับเกมอื่น ๆ อีกด้วย โดยเจมส์ เฮลเลอร์ อดีตผู้จัดการของอาตาริ ผู้รับผิดชอบต่อการฝังตลับเกมได้เปิดเผยกับสำนักข่าว AP ว่ามีตลับเกมจำนวน 728,000 ตลับถูกฝังอยู่


title: องค์การบริหารส่วนตำบลตาลโกน

text: องค์การบริหารส่วนตำบลตาลโกน เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร สภาพพื้นที่ส่วนใหญ่เป็นที่ราบลุ่ม ดินเป็นดินร่วมปนทราย เหมาะแก่การทำการเกษตรกรรม ประชาชนส่วนใหญ่พูดภาษาไทยอีสาน นับถือศาสนาพุทธ


title: องค์การบริหารส่วนตำบลตาลโกน

text: ประวัติความเป็นมา


title: องค์การบริหารส่วนตำบลตาลโกน

text: ตำบลตาลโกน ก่อตั้งโดยมีความเกี่ยวพันกับตำบลตาลเนิ้ง เนื่องจากเปลี่ยนชื่อมาจาก ตำบลตาลเนิ้งใหม่ ซึ่งอธิบายได้ว่าทางราชการได้แบ่งแยกพื้นที่บางส่วนของตำบลตาลเนิ้ง ออกมาตั้งเป็น "ตำบลตาลเนิ้งใหม่" เมื่อวันที่ 25 ธันวาคม พ.ศ. 2501และต่อมาพื้นที่ในตำบลตาลเนิ้ง (เดิม) ทางราชการได้แบ่งกระจายออกไปอยู่ในการปกครองของตำบลตาลเนิ้งใหม่กับตำบลพันนา พร้อมประกาศยุบตำบลตาลเนิ้ง (เดิม) ตั้งแต่วันที่ 1 มีนาคม พ.ศ. 2503 เป็นต้นมาแลัเปลี่ยนชื่อตำบลตาลเนิ้งใหม่ เป็น ตำบลตาลเนิ้ง


title: องค์การบริหารส่วนตำบลตาลโกน


title: องค์การบริหารส่วนตำบลตาลโกน

text: เมื่อวันที่ 5 กรกฎาคม พ.ศ. 2516 ตำบลตาลเนิ้ง (ใหม่ครั้งที่ 1) ได้รับประกาศให้จัดตังเป็น "สภาตำบลตาลเนิ้ง" จนกระทั่ง สภาตำบลตาลเนิ้ง (ใหม่ครั้งที่ 1) ด้รับประกาศเปลี่ยนเปลี่ยนฐานะจาก สภาตำบลตาลเนิ้ง เป็นองค์การบริหารส่วนตำบลตาลเนิ้ง มาจนปัจจุบัน


title: องค์การบริหารส่วนตำบลตาลโกน

text: ต่อมาเมื่อวันที่ 9 เมษายน พ.ศ. 2517 ตำบลตาลเนิ้งใหม่ (ครั้งที่ 2) ประกาศตั้งเป็น "สภาตำบลตาลเนิ้งใหม่" และได้เปลี่ยนชื่อตามชื่อหมู่ที่ 1 คือ สภาตำบลตาลโกน จนได้ยกฐานะเป็นองค์การบริหารส่วนตำบลตาลโกน ในเมื่อวันที่ 19 มกราคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบลตาลโกน จนปัจจุบันนี้


title: องค์การบริหารส่วนตำบลตาลโกน

text: ปัจจุบัน องค์การบริหารส่วนตำบลตาลเนิ้ง ปกครองครอบคลุมทั้งตำบล ประกอบด้วย 11 หมู่บ้าน ได้แก่


title: ชีวิตเธอดีอยู่แล้ว

text: ชีวิตเธอดีอยู่แล้ว เป็นซิงเกิลที่ 3 ของวงเดอะ คาสเซิล ในปี พ.ศ. 2560 สังกัดค่ายเพลงบ็อกซ์มิวสิก ในเครือมิวสิกมูฟเอนเตอร์เทนเมนต์ ประพันธ์คำร้อง-ทำนองโดย ธรรมธร มัคคสมัน และเรียบเรียงโดย The Kastle เพลงนี้ออกจำหน่ายในวันที่ 5 มิถุนายน พ.ศ. 2560


title: ชีวิตเธอดีอยู่แล้ว

text: เนื้อหาของเพลงพูดถึงเรื่องราวของความสัมพันธ์ของคน ๆ หนึ่ง ที่ทุ่มเททุกทางที่จะได้เข้าใกล้คนที่เราชอบ แต่ยิ่งพยายามมากเท่าไหร่ก็ยิ่งรู้ว่าไม่มีทางเป็นไปได้ จนได้เข้าใจว่า หลายสิ่งบนโลกนี้ปล่อยไว้เฉย ๆ นั่นก็สวยงามแล้ว จนทำได้แค่บอกกับตัวเองว่า ปล่อยเธอไปคงดีที่สุด เพราะชีวิตเธอก็ดีอยู่แล้ว


title: อาหารโอกินาวะ

text: อาหารโอกินาวะ () คืออาหารพื้นเมืองของจังหวัดโอกินาวะซึ่งเป็นจังหวัดภาคใต้ของประเทศญี่ปุ่น บ้างเรียกว่า อาหารรีวกีว () ตามนามอดีตอาณาจักรรีวกีวซึ่งเคยตั้งอยู่ ณ บริเวณดังกล่าว เนื่องจากความแตกต่างทางวัฒนธรรม, ประวัติศาสตร์การติดต่อค้าขายกับต่างชาติ, ภูมิอากาศ, พืชพรรณ และวัตถุดิบอื่น ๆ ทำให้อาหารโอกินาวะแตกต่างไปจากอาหารญี่ปุ่นในแผ่นดินใหญ่


title: อาหารโอกินาวะ

text: อาหารโอกินาวะได้รับอิทธิพลส่วนใหญ่มาจากอาหารจีนและเอเชียตะวันออกเฉียงใต้สืบเนื่องจากการค้าขายที่มีมายาวนาน มันเทศเข้าสู่โอกินาวะเมื่อปี ค.ศ. 1605 ที่ต่อมาได้กลายเป็นอาหารหลักของโอกินาวะจนถึงต้นศตวรรษที่ 20 บทความที่เขียนโดยบริษัทคิคโคแมนระบุว่ามะระและบวบในโอกินาวะถูกนำไปจากเอเชียตะวันออกเฉียงใต้ ต่อมาเมื่ออาณาจักรรีวกีวตกเป็นรัฐบรรณาการของจีน พ่อครัวชาวโอกินาวะจำนวนหนึ่งได้เข้าไปเรียนรู้การทำอาหารอย่างจีนที่มณฑลฝูเจี้ยน ด้วยเหตุนี้อาหารจีนส่งอิทธิพลสู่อาหารโอกินาวะมาจนถึงปัจจุบัน และบทความของคิคโคแมนยังกล่าวไปอีกว่าการกลั่นอาวาโมริ () อาจเป็นสิ่งเดียวกับเหล้าขาวซึ่งได้รับไปจากสยามหรือประเทศไทยในปัจจุบัน โดยเข้าสู่โอกินาวะตั้งแต่ศตวรรษที่ 15 ครั้นเมื่อแคว้นคาโงชิมะเข้ารุกรานอาณาจักรรีวกีว เหล่าพ่อครัวโอกินาวะจึงเข้าไปร่ำเรียนการทำอาหารญี่ปุ่น และด้วยเหตุนี้จึงทำให้อาหารโอกินาวะได้รับอิทธิพลจากอาหารญี่ปุ่นเพิ่มขึ้นมาอีก


title: อาหารโอกินาวะ

text: ในช่วงที่สหรัฐปกครองโอกินาวะหลังสงครามโลกครั้งที่สอง ในระยะเวลาดังกล่าว อาหารกระป๋องได้รับความนิยมมาก ร้านแฮมเบอร์เกอร์แบบอเมริกันผุดขึ้นในโอกินาวะ ชาวโอกินาวะเองก็คุ้นชินกับวัฒนธรรมอาหารของอเมริกันเป็นอย่างดี โดยเฉพาะอย่างยิ่งเมื่อมีทหารสหรัฐเข้ามาประจำการอยู่ในโอกินาวะนับตั้งแต่สิ้นสงครามโลกครั้งที่สอง


title: อาหารโอกินาวะ

text: อาหารโอกินาวะมีการใช้ผักและผลไม้ประกอบ โดยได้รับอิทธิพลจากอาหารเอเชียใต้และเอเชียตะวันออกเฉียงใต้ มีการใช้สมุนไพรและเครื่องเทศมากกว่าอาหารญี่ปุ่นแผ่นดินใหญ่ แต่น้อยกว่าอาหารในกลุ่มประเทศหมู่เกาะเขตร้อนอื่น ๆ อาหารโอกินาวะส่วนใหญ่จะประกอบไปด้วยเกลือ, มิโซะ, ปลาโอแห้ง, สาหร่ายคมบุ และเห็ดชนิดต่าง ๆ


title: อาหารโอกินาวะ

text: ลักษณะเด่นอีกอย่างหนึ่งของอาหารโอกินาวะคือนิยมใช้เนื้อสัตว์ โดยมีแหล่งโปรตีนหลักคือเนื้อหมู ส่วนหนึ่งก็เพราะหมู่เกาะโอกินาวะแทบมิได้รับอิทธิพลจากศาสนาพุทธหรือรับนโยบายงดบริโภคเนื้อสัตว์ของรัฐบาลโชกุนโทกูงาวะ ทั้งนี้โอกินาวะมีวัฒนธรรมการเลี้ยงสัตว์เพื่อบริโภคมาตั้งแต่สมัยเอโดะแล้ว ชาวโอกินาวะกล่าวถึงอาหารของพวกตนว่า "เริ่มด้วยหมู จบที่หมู" และ "หมูกินได้ทุกส่วนยกเว้นกีบเท้าและเสียงร้องอู๊ด ๆ ของมัน"


title: อาหารโอกินาวะ

text: แม้โอกินาวะจะล้อมรอบไปด้วยทะเล แต่ชาวโอกินาวะบริโภคอาหารทะเลค่อนข้างน้อยหากเปรียบเทียบกับวัฒนธรรมชายฝั่งทะเลในที่อื่น ๆ ปลาและผลิตภัณฑ์จากอาหารทะเลต่าง ๆ ไม่สามารถเก็บไว้ได้นาน เพราะสภาพอากาศของโอกินาวะค่อนข้างร้อน อาจทำให้เน่าเสียง่าย ด้วยเหตุนี้จึงมีวิธีถนอมอาหาร เป็นต้นว่าหมักเกลือ, ตากแห้ง, ย่าง, เคี่ยวกับซอสถั่วเหลือง หรือทำเป็นคามาโบโกะแทน ส่วนซาชิมิในโอกินาวะมีให้รับประทานค่อนข้างจำกัด ด้วยอุณหภูมิบนเกาะส่งผลให้ความสดใหม่คงอยู่ได้ไม่นาน ต่างจากญี่ปุ่นแผ่นดินใหญ่


title: ซาบีนา เที่ยวบินที่ 571

text: ซาบีนา เที่ยวบินที่ 571 เป็นเที่ยวบินของสายการบินซาบีนา ออกเดินทางจากกรุงบรัสเซลส์ ประเทศเบลเยียม ผ่านกรุงเวียนนา ประเทศออสเตรียถึงเมืองลอด ประเทศอิสราเอล เมื่อวันที่ 8 พฤษภาคม ค.ศ. 1972 เที่ยวบินนี้ถูกจี้โดยสลัดอากาศที่ปลอมตัวเป็นคู่ 4 คน สลัดอากาศกลุ่มนี้เป็นสมาชิกกลุ่มกันยายนทมิฬ องค์กรก่อการร้ายของปาเลสไตน์ ทั้งหมดพกอาวุธปืน ระเบิดมือและเข็มขัดระเบิด


title: ซาบีนา เที่ยวบินที่ 571

text: ยี่สิบนาทีหลังออกเดินทาง พวกเขาจี้กัปตันเรจินัลด์ เลวี ชาวอังกฤษ ให้ลงจอดที่ท่าอากาศยานนานาชาติเทลอาวีฟ-ลอด (ท่าอากาศยานนานาชาติเบนกูเรียนในปัจจุบัน) และแยกผู้โดยสารชาวยิวไปไว้ที่ท้ายเครื่อง เมื่อเครื่องลงจอด สลัดอากาศยื่นข้อเรียกร้องให้ปล่อยตัวนักโทษชาวปาเลสไตน์ 315 คนและขู่ว่าจะระเบิดเครื่องบินพร้อมกับผู้โดยสาร โมเช ดายันและชิโมน เปเรส รัฐมนตรีกระทรวงกลาโหมและรัฐมนตรีกระทรวงคมนาคมอิสราเอลตามลำดับดำเนินการเจรจากับสลัดอากาศพร้อมกับวางแผนช่วยเหลือในชื่อปฏิบัติการไอโซโทป


title: ซาบีนา เที่ยวบินที่ 571

text: ต่อมาเวลา 16.00 น. ของวันที่ 9 พฤษภาคม ค.ศ. 1972 กลุ่มคอมมานโด 16 นายซึ่งมีสมาชิก เช่น เอฮุด บารักและเบนจามิน เนทันยาฮู (ต่อมาทั้งคู่ดำรงตำแหน่งนายกรัฐมนตรีอิสราเอล) ปลอมตัวเป็นช่างซ่อมเครื่องบินก่อนจะปฏิบัติการช่วยเหลือตัวประกัน ปฏิบัติการนี้มีผู้เสียชีวิต 3 คน เป็นผู้โดยสาร 1 คนและสลัดอากาศชาย 2 คน ส่วนสลัดอากาศหญิงอีก 2 คนถูกจับกุม หลังเหตุการณ์ดังกล่าว สลัดอากาศหญิงทั้งสองคนถูกตัดสินจำคุกตลอดชีวิต แต่ได้รับการปล่อยตัวในเดือนพฤศจิกายน ค.ศ. 1983 โดยเป็นส่วนหนึ่งของการแลกเปลี่ยนนักโทษหลังสงครามเลบานอน ค.ศ. 1982 ระหว่างอิสราเอลกับปาเลสไตน์


title: เป็นต่อ Uncensored Pool Party พี่ไม่ลืม

text: เป็นต่อ Uncensored Pool Party พี่ไม่ลืม เป็นละครชุด ในโครงการพิเศษของแอปพลิเคชัน ไลน์ทีวี โดยบริษัท ไลน์ คอมพานี (ประเทศไทย) จำกัด ผลิตโดย เดอะ วัน เอ็นเตอร์ไพรส์ และ แรบบิท สตูดิโอ สร้างเรื่องและเขียนบทโดย จิรศักดิ์ โย้จิ้ว กิตติ เชี่ยววงศ์กุล และทีมเขียนบทซิทคอมเป็นต่อ โดยเป็นเรื่องราวการสืบสวนสอบสวนในคดีต้องสงสัยที่แก๊งเป็นต่อต้องเข้าไปพัวพันอย่างเลี่ยงไม่ได้ หลังได้รับเชิญมาปาร์ตี้ที่บ้านริมสระของเสี่ยที่มีอิทธิพลคนหนึ่ง ออกอากาศให้ชมทุกวันพุธเวลา 20.00 น. ทางแอปพลิเคชัน ไลน์ทีวี เริ่มตอนแรก วันพุธที่ 1 พฤศจิกายน พ.ศ. 2560-27 ธันวาคม พ.ศ. 2560 และช่องวัน เร็วๆนี้


title: เป็นต่อ Uncensored Pool Party พี่ไม่ลืม

text: โครงการ เป็นต่อ Uncensored เป็นโครงการพิเศษที่ทางซีเนริโอ ช่องวัน และทีมซิทคอมเป็นต่อ ต้องการคืนกำไรแก่ผู้ชมที่ติดตามชมเป็นต่อมาอย่างต่อเนื่องตลอด 13 ปี นับตั้งแต่การออกอากาศครั้งแรกที่ สถานีวิทยุโทรทัศน์ไทยทีวีสีช่อง 3 ใน พ.ศ. 2547 จนมาถึงช่องวันในปัจจุบัน และเพื่อเป็นการคืนกำไรแก่ผู้ชม จิรศักดิ์ โย้จิ้ว จึงได้เสนอทำโปรเจกต์ เป็นต่อ Unrated ขึ้นโดยใช้เรื่องความฝันอันสูงสุดของผู้ชายสามัญชนทั่วไปเป็นแกนสำคัญของเรื่อง นั่นคือความฝันในการได้ปาร์ตี้ริมสระน้ำและมีเหล่าสาวๆ ในชุดว่ายน้ำร่วมปาร์ตี้เต็มไปหมด และไม่มีเกี่ยงเรื่องเหล้า ยา และเซ็กส์ หลังเสนอแนวคิดก็ไม่ได้รับเสียงคัดค้านแต่อย่างใด แต่ติดเพียงอย่างเดียวคือช่องทางออกอากาศ ด้วยเนื้อหาที่ไม่เหมาะสมแก่การออกอากาศทางโทรทัศน์ ประกอบกับเป็นช่วงที่ ไลน์ ประเทศไทย ส่งข้อเสนอในการสร้างคอนเทนต์พิเศษของไลน์ทีวีเข้ามาว่าสามารถนำเป็นต่อออกไปทำอะไรได้อีกบ้าง จึงเกิดเป็นโปรเจกต์พิเศษนี้ขึ้นมา


title: เป็นต่อ Uncensored Pool Party พี่ไม่ลืม

text: เป็นต่อ Uncensored เริ่มมีความเคลื่อนไหวในช่วงเดือนตุลาคม พ.ศ. 2560 ระหว่างที่ช่วงพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดชใกล้เสร็จสิ้น โดยช่องวันได้มีการปล่อยภาพนักแสดงหลักของเรื่องด้วยท่าทางการถือป้ายถ่ายประวัติอาชญากร พร้อมด้วยรูปเงาของนักแสดงปริศนาอีกสองคน โดยมีข้อความประกอบใจความว่า “เกิดอะไรขึ้นกับพวกเขาเหล่านี้ หาคำตอบได้ใน เป็นต่อ Uncensored” พร้อมระบุวันออกอากาศวันแรกคือ 1 พฤศจิกายน พ.ศ. 2560 หลังจากเสร็จสิ้นพระราชพิธีและออกทุกข์ในวันที่ 29 ตุลาคม พ.ศ. 2560 ช่องวันได้มีการเผยแพร่ตัวอย่างพร้อมประกาศชื่ออย่างเป็นทางการคือ เป็นต่อ Uncensored Pool Party พี่ไม่ลืม โดยงานแถลงข่าวได้จัดขึ้นในวันถัดไปหลังจากที่ตอนเบื้องหลังได้ออกอากาศเสร็จสิ้น